
Sfanţul Petru Damaschin spune aşa: Precum la 
casa noastră cea simţită, când vrem să o zidim, avem 
trebuinţă de aceste lucruri, mai întâi de pământ tare, al 
doilea de temelie, al treilea de pietre, al patrulea de 
tină sau de aliajul care leagă pietrele, al cincilea de 
pereţi, al şaselea de acoperământ, al şaptelea de 
meşteri, adică de zidari, şi al optulea, după ce am 
terminat casa, de un paznic, ca să asigurăm casa 
noastră cea simţită, la fel şi când vrem să zidim casa 
cea de gând a sufletului nostru, avem trebuinţă tot de 
atâtea lucruri şi în Ioc de pământ tare avem nevoie de 
răbdare desăvârşită, în loc de temelie, de credinţă tare 
şi nefaţarnică şi dreaptă în Sfânta şi Preasfânta şi de 
viaţă făcătoare Treime, în loc de pietre, de felurimea 
faptelor bune şi a virtuţilor, în loc de tină sau de 
aliajul care leagă pietrele, de smerita cugetare, căci 
precum tina şi aliajul leagă pietrele aşa smerenia leagă 
întru una toate faptele cele bune. 

în loc de cei patru pereţi avem nevoie de cele 

r patru virtuţi cardinale, atotcuprinzătoare, adică de 
pricepere, de întreaga înţelepciune, de bărbăţie şi de 
dreptate. De pricepere prin care pricepem ce trebuie 

să facem, cele bune sau cele rele. De întreaga 
înţelepciune prin care noi înfrânăm toate pornirile 
noastre cele dobitoceşti şi pasionale şi păcătoase. De 
bărbăţie prin care noi putem ascute şi întări partea 
mânioasă a sufletului împotriva diavolului şi a tot 
păcatul. Şi de dreptate, care îi dă fiecărei părţi a 
noastre cele ce i se cuvin, adică părţii cuvântătoare 
priviri duhovniceşti şi rugăciune; celei mânioase 
dragostea duhovnicească; celei poftitoare întreaga 
înţelepciune şi înfrânare, iar celei trupeşti, hainele şi 
cele de nevoie. 

In loc de acoperământ noi trebuie să agonisim 
dragostea cea desăvârşită către Dumnezeu şi către 
aproapele. Iar în loc de zidari noi folosim desluşirea, 
adică dreapta socoteală. Dar nu ajunge dreapta 
socoteală a noastră sau discernământul, adică 
desluşirea noastră, de nu ar fi ajutată această dreaptă 
socoteală de darul lui Dumnezeu, că auzi cum cântă 
Biserica: „De nu ar zidi Domnul casa bunătăţilor, în 
zadar ne-am osteni". Deci adevăratul ziditor al casei 
celei de gând a sufletului nostru este însuşi Domnul 
Dumnezeul şi Mântuitorul nostru Iisus Hristos, Care 
lămureşte dreapta noastră socoteală ca să lucrăm noi 
fapta bună fără de făţărnicie şi fără de scop rău şi 
numai după voia lui Dumnezeu. Iar în Ioc de portar 
sau paznic al casei de gând, dumnezeieştii părinţi ne 
învaţă să avem de-a pururea paza minţii şi a inimii 
noastre cu multă socoteală şi cu mare purtare de grijă, 
după cuvântul Scripturii care ne învaţă aşa: Fiule, cu 
toată trezvia păzeşte-ţi inima ta, că întru aceasta se 
află izvoarele vieţii. 

Şi aceste puţine fiind zise, cuvântul se va 
îndrepta către inima noastră şi către pacea ei şi cum se 
câştigă pacea inimii noastre în întâmplările vieţii 
noastre celei de toate zilele şi toate minutele şi 
ceasurile. Pentru a vorbi despre acest lucru mai întâi 
trebuie să ştim ce este inima noastră şi ce puteri sunt 
în inima noastră şi cum stă inima noastră în noi. 

Inima, după marele Vasile, este cea dintâi 
născută dintre mădulare, că zice el că la toată fiinţa 
care se naşte cel dintâi mădular care se pune de fire 
este inima. Şi după asemănarea şi mărimea trupului ce 
se va zidi, inima îşi alcătuieşte din cele ale firii 
mărimea şi forma trupului ei şi apoi dă mărime 
corpului, după alcătuirea ei cea pusă de fire prin darul 
şi puterea lui Dumnezeu. Inima, după acelaşi mare 
Vasile, este scaunul şi rădăcina şi începutul şi izvorul 
tuturor puterilor celor trupeşti, al celor sufleteşti, al 
celor afară de fire şi al celor mai presus de fire. Inima 
este centru firesc pentru puterile fireşti ale trupului, 
centru sufletesc pentru puterile sufleteşti ale sufle- 
tului, centru mai presus de fire pentru darul 
Preasfântului Duh cel mai presus de fire, care are 
centru şi scaun şi stă ca pe un jilţ în inima omului, şi 
centru afară de fire pentru patimile cele afară de fire 
ale noastre care strică şi spurcă pe om . 

Acum trebuie să arătăm cum stă inima în om. 
Cuviosul Nicodim Aghioritul, arătând el oarecum o 
pildă mai practică, zice: Inima omului se află în el ca 
arcul Ia ceas. Şi vedem că atunci când arcul la ceas s-a 



1 Vezi Ne vorbeşte Părintele Cleopa, voi. 1 5, pag. 132. 

stricat puţin sau s-a deranjat puţin, toate organele 
ceasului nu mai funcţionează normal şi se clatină sau 
rău sau fără precizie, iar dacă arcul la ceas s-a rupt, 
toate organele ceasului au încetat desăvârşit să 
lucreze. 

Aşa este inima pusă de Ziditorul în noi. Când ea 
este tulburată şi nelalocul ei şi nu are aşezare paşnică, 
toate gândurile noastre, toate cuvintele noastre, toate 
mişcările noastre, toate faptele noastre nu se mişcă 
normal, după voia lui Dumnezeu, ci se mişcă 
împotriva firii lor rânduite de Dumnezeu şi împotriva 
voii lui Dumnezeu. Şi când inima noastră este 
omorâtă prin păcat sau este copleşită de păcat, sufletul 
moare desăvârşit şi el, dacă nu ne întoarcem către 
Dumnezeu prin pocăinţă de bunăvoie cât mai avem 
viaţă pe acest pământ. 

Deci se pune întrebarea de unii din dumneze- 
ieştii părinţi cum poate omul, după ce s-a tulburat 
inima lui de anumite patimi în împrejurările vieţii, să 
o liniştească pe dânsa, că de mare nevoie şi de prea 
mare nevoie este a şti omul să-şi liniştească inima sa. 
Că zice dumnezeiescul părinte Nicodim Aghioritul şi 
Sfanţul Grigorie de Nyssa şi dumnezeiescul Grigorie 
Teologul şi alţii că cel mai bun luptător duhovnicesc 
şi cel mai iscusit în lume este acela care ştie să-şi 
liniştească inima sa în orice vreme de împrejurări şi 
ispite ale vieţii sale. Că în măsura în care îşi linişteşte 
inima, în măsura aceea el luptă liniştit şi puterile 
sufletului său se mişcă după voia lui Dumnezeu. 

Şi ca să nu aduc mare îngreuiere cuvântului prin 
multe metode ale sfinţilor părinţi care au ştiut să-şi 




liniştească inima, o să vorbim aici de patru principii 
sau de patru învăţături mai principale prin care omul 
poate să-şi liniştească inima sa amărâtă ori de pagube, 
ori de ispite, ori de întâmplări neaşteptate, ori de cine 
ştie ce fel de valuri ale primejdiilor şi ale supărărilor 
veacului de acum. 

Şi iată care sunt aceste patru principii. Prima şi 
cea dintâi cale, zic dumnezeieştii Părinţi, pentru a-şi 
linişti omul inima sa, este ca să dorească el 
totdeauna să facă mai mult voia altora decât a sa. 
Şi zic dumnezeieştii Părinţi să facă voia altora mai 
mult decât a sa întru cele bine dogmatisite spre 
mântuire. Că s-ar putea ca cineva, abuzând de 
bunătatea unuia şi de neştiinţa lui, să-1 facă să 
greşească, să-1 ia după voia sa la cele rele. Dar nu la 
cele rele trebuie să dorească cineva să facă voia 
altora, că zic dumnezeieştii Părinţi să dorească şi să se 
sârguiască omul să facă mai mult voia altora decât a 
sa întru cele ce sunt spre mântuire. Aşa dumneze- 
iescul Apostol Pavel le spune la femei: Femeilor, 
supuneţi-vă bărbaţilor voştri intru toate, dar auzi ce 
urmează după acest cuvânt, precum se cuvine întru 
Domnul 

S-ar putea întâmpla ca un bărbat beţiv să facă uz 
de cuvântul Apostolului Pavel şi să-i spună femeii să i 
se supună lui întru toate: şi la beţie, şi la păcate contra 
firii, şi la furat, şi la descântătorii, şi la vrăjitorii, şi la 
necredinţă, şi la jocuri, şi la petreceri, şi la răutăţi, şi 
la destrămări duhovniceşti, dar atunci femeia să 
înţeleagă ceea ce spune marele Apostol Pavel: 
Femeilor, supuneţi-vă bărbaţilor voştri intru toate. 

dar cum? Precum se cuvine Intru Domnul. Aşa zicem 
şi aici despre cel ce vrea să-şi liniştească inima sa: 
totdeauna să voiască să fie supus altuia şi să facă voia 
altuia, dar cum? Precum se cuvine întru Domnul. Nu 
cumva supunându-se voii altora care îl duc la păcat, în 
loc de a-şi linişti inima sa, mai rău să o tulbure prin 
mustrarea conştiinţei care îi vine din călcarea 
poruncilor lui Dumnezeu. Aşadar primul principiu de 
a-şi linişti omul inima sa este de a fi supus altora şi 
pururea a asculta de alţii în cele ce sunt bune şi duc 
către mântuirea sufletului său. 

Al doilea principiu, după învăţătura dumneze- 
ieştilor părinţi, pentru dobândirea păcii şi liniştii 
inimii omului, este acesta: ca dintru toate cele ce sunt 
supuse timpului şi prefacerii şi care vor fi strict 
necesare vieţii, adică hrană, îmbrăcăminte, băutură, 
bani de cheltuială şi, ca să zic mai pe scurt, tot ce îi 
trebuie omului pe acest pământ, să se mulţumească 
omul cu prea puţin, adică cu cele strict necesare. 
Că de aici se tulbură inima omului şi se aruncă în 
nemărginire, că aleargă să adune mai presus de a sa 
trebuinţă sau cele care îl vatămă pe el. 

Şi dacă are omul o haină sau două şi nu-i 
mulţumit şi vrea mai multe, sau are un ban şi vrea mai 
mulţi, sau are o casă şi vrea alta mai frumoasă şi mai 
bună, sau are o moşie şi vrea mai mult, sau orice 
fericire sau orice lucru are el şi dacă se aruncă în 
nemărginire să aibă tot mai mult, niciodată nu va 
câştiga inima lui linişte dacă aleargă cu nesaţ după 
avere şi după lucrurile de prisos ale veacului de acum, 
căci zice unul din dumnezeieştii părinţi: „Nu vor lipsi 

valurile din mare, iar iubitorului de argint grija şi 
tulburarea". Şi nici înţelepciune nu câştigă unul ca 
acesta care se tulbură alergând după avere şi după 
prea multă avere şi după ceea ce nu îi foloseşte lui în 
veacul de acum sau ca să adune prea mult din cele ce 
i-ar trebui şi ar putea să se mulţumească cu puţin. 
Pentru că zice dumnezeiescul părinte Isaac Şirul: 
„Mintea tulburată nu va scăpa de uitare şi înţelep- 
ciunea nu-i deschide uşa acesteia". Şi iarăşi, arătând 
că grija cea de multe tulbură pe om şi îl face pe om să 
nu poată avea grijă de Dumnezeu, zice: „Nu poţi cu 
grija lumii fiind înconjurat să mai ai cu tine şi grija Iui 
Dumnezeu". 

Deci să rezumăm aşa: al doilea principiu pentru 
a-şi linişti omul inima sa este să fie mulţumit cu 
puţine din toate câte are nevoie spre a vieţui pe acest 
pământ. Aici îmi aduc aminte de o întâmplare din 
Pateric. Se zice că acolo trăiau doi cuvioşi în pustia 
Sketică şi unul avea mai mulţi ucenici şi era puţin mai 
bogat şi avea casă mai bună şi poate avea şi 
aşternuturi şi mâncare mai bună şi mai multe lucruri, 
mai multe icoane în chilie, sau alte lucruri care se 
obişnuiesc să aibă călugării. Aproape de chilia acestui 
bătrân trăia un altul. Acesta din fire era mult mai 
simplu cu învăţătura şi mai nebăgat în seamă de 
părinţii pustiului, dar aflase filosofia aceasta a vieţii 
de a se mulţumi cu prea puţine şi a-şi împăca inima sa 
întru sărăcie. Şi avea bătrânul acesta obicei ca seara Ia 
culcare, după ce termina pravila sa, să zică acest 
cuvânt: „Mulţumescu-ţi Ţie, Doamne, nici împăraţii 
nu-s ca mine". 

Şi atâta avere avea bătrânul: două rogojini. Una 
o aşternea şi cu alta se învelea. Ucenicii celuilalt 
bătrân de multe ori îl auzeau înainte de culcare că 
mulţumea lui Dumnezeu şi zicea că nici împăraţii nu-s 
ca dânsul. Şi au zis către bătrânul lor: 

- Părinte - avvo, cum se vorbeşte în părţile 
acelea - ne minunăm tare că noi avem mai multă 
stare materială, avem şi hrană mai multă şi 
acoperăminte mai multe şi ni se întâmplă nouă scârbe 
şi supărări şi nu putem câştiga mulţumirea bătrânului 
aceluia sărac, care vezi, nu are nimic decât două 
rogojini. Lucrează cu mâinile sale câte o coşniţă, 
capătă puţină pâine uscată şi cu apa de izvor se 
mulţumeşte, iar ca îmbrăcăminte şi aşternut are două 
rogojini: una o aşterne şi cu cealaltă se înveleşte şi i 
se pare că nici împăratul nu e ca dânsul. Deci n-ar fi 
bine să-1 chemăm odată aici şi să-1 întrebăm cum de 
are el mulţumirea aceasta în cele puţine şi noi ne 
tulburăm având multe? 

Şi 1-a chemat odată şi cu smerenie 1-a întrebat: 

- Părinte, avvo, spune-ne nouă, te-au auzit 
ucenicii mei de multe ori zicând: „Mulţumescu-ţi Ţie, 
Doamne, nici împăratul nu-i ca mine". Şi noi vedem 
că faţă de noi eşti foarte sărac. Doar atâta ai: acele 
două rogojini şi mai mult nimic decât pâinea uscată 
care o ai pentru hrană şi apa din izvor. Şi cum poţi să 
te simţi sfinţia ta în această stare aşa de fericit încât ţi 
se pare că întreci şi pe împăraţii lumii? 

Şi a zis bătrânul cu linişte: 

- Aşa, awo, eu cred şi sunt convins că, în starea 
aceasta în care mă aflu, nimeni pe pământ nu e mai 
fericit decât mine. 




- Dar de ce? 

- Iată de ce, a spus bătrânul. Eu când zic 
vântul acesta mă gândesc la aceia care o duc mult 

mai greu decât mine. Eu într-adevăr slujesc cu 
nevrednicie Bunului Dumnezeu şi nu cum trebuie, ci 
după a mea neputinţă, mă rog, îmi fac puţina mea 
rucodelie, adică lucrul de mână, şi când mă văd că 
iunt liber, nu mă supără nimeni, aer curat am, linişte 
am şi strictul necesar de a mânca o bucăţică de pâine 
îl am şi apoi, când mai văd că am şi de aşternut şi de 
învelit câte o rogojină, sunt foarte mulţumit. Iar când 
mă gândesc la cei de prin temniţe sau la cei bolnavi 
care zac paralizaţi pe paturi de zeci de ani şi stau în 
mizerie şi nimeni nu-i poate ajuta şi bani nu au şi 
hrană nu au şi doctor nu pot să aducă pentru a lor 
neputinţă că n-au cu ce îi aduce, şi la cei care stau în 
temniţe legaţi de mâini şi de picioare şi nu numai că 
stau în putoare şi nu au aer şi libertate, dar dorm pe 
hârburi şi pe pietre şi poate a doua zi îi aşteaptă 
sentinţa de judecată, de condamnare şi poate chiar de 
moarte, deci gândindu-mă la aceia cât de greu o duc 
ei faţă de mine, atunci îmi dau seama că eu, având 
atâta libertate şi atâta linişte şi atâta aer curat şi având 
şi strictul necesar de a mă hrăni aici şi de a-mi aşterne 
şi a mă înveli cu rogojina, sunt ca în sânul lui Avraam 
şi zic cu adevărat din inimă: „Nici împăratul nu-i ca 
mine". 

Atunci a zis celălalt bătrân: 

- Cu adevărat, avvo, aceasta-i mare filosofie 
când omul se mulţumeşte cu puţine şi i se pare că el 
cu acele puţine covârşeşte pe cei mai bogaţi oameni 

din lume. Iată noi avem mai multe şi mintea noastră 
este mai împrăştiată şi ne tulburăm şi ni se pare că o 
ducem mai greu decât alţii, iar sfinţia ta întru aceste 
puţine ai aflat liniştea şi odihna inimii sfinţiei tale. 

Deci am adus această pildă că mi s-a părut 
potrivită în cuvântul de faţă, că nu multa bogăţie, nu 
banii mulţi, nu multa hrană şi celelalte câte le adună 
omul poate să liniştească inima omului, ci rugăciunea 
cea curată făcută din inimă, nerăutatea inimii asupra 
altuia, pacea, liniştea şi a fi mulţumit omul cu cele 
prea puţine în viaţă şi a nu se griji de multe, că grija 
de multe îi tulbură inima sa. Deci să rezumăm: a doua 
pricină prin care îşi linişteşte omul inima sa este să se 
mulţumească cu puţin şi chiar cu prea puţin din cele 
strict necesare lui. 

A treia pricină prin care omul îşi linişteşte inima 
sa este, după dumnezeieştii părinţi, ca acolo unde se 
află el, în starea societăţii lui, să caute totdeauna 
locul cel mai de jos. Să fie foarte mulţumit că e 
nebăgat în seamă de oameni şi că n-are dregătorie şi 
cinste ca alţii şi foarte bucuros să se afle la locul cel 
de jos. Pentru că de ce se tulbură inima omului? 
Ajunge un grad, vrea mai mare. Ajunge o treaptă, 
vrea mai mare. Ajunge la o dregătorie, vrea mai sus. 
Vrea cuvântul lui sau starea lui materială sau morală 
să fie mai presus de a altuia. Vrea în tot chipul să fie 
băgat în seamă şi să covârşească pe alţii, ca să fie cu 
toate mai presus de alţii şi aceasta îi aduce pururea 
nelinişte, că aleargă după temelie de umbră. 

Ce se întâmplă? Dacă ne uităm pe crestele cele 
de sus ale munţilor unde cresc brazi sau fagi sau alţi 

arbori, vedem că aceştia se întăresc şi cresc mari, dar 
când vin vânturile cele mari şi furtunile, care copaci 
au mai mare zbucium şi tulburare, dacă nu cei care 
sunt mai sus? Şi cu cât e mai sus copacul pe piciorul 
muntelui sau ajuns pe obcină sus, cu atâta mai greu el 
îndură furtuna şi se luptă cu furtunile cele mari ale 
naturii pe care le trimite Dumnezeu pentru a răcori şi 
a preface văzduhul. Deci dacă te duci pe acolo după 
câte o furtună, cum au fost cele din anii trecuţi, vezi 
mii de arbori răsturnaţi cu rădăcinile în sus, alţii 
fărâmaţi în două, alţii rupţi jalnic, alţii trântiţi peste 
alţii, ca şi cum ar fi fost loviţi în vreme de bătălie. Ce 
s-a întâmplat? Ei fiind sus, furtuna a fost mai 
puternică. S-au ţinut ei tari, dar furtuna fiind mai tare 
decât dânşii i-a răsturnat şi în chip jalnic i-a sfărâmat 
şi i-a trântit pentru veşnicie la pământ. 

Aşa. Iar copacii care trăiesc prin gropi, pe la 
pârâie şi pe la dosuri, când vin furtunile cele mari, ce 
le pasă lor? De abia îşi clatină puţin ramurile şi îşi 
aduc şi ei aminte că e vânt mare, dar unde? Pe coastă 
acolo sus, pe creastă trebuie să fie mare furtună. Lor 
nu le pasă, cresc liniştiţi, furtuna nu îi supără decât 
foarte puţin, pentru că la poziţia lor mai joasă sunt 
afară de primejdia furtunilor şi a vânturilor. 

Aşa se întâmplă şi cu oamenii care aleargă după 
dregătorii sau după trepte. Cu cât sunt mai sus, cu atât 
sunt mai în primejdie. Deci dacă cineva e chemat de 
darul lui Dumnezeu să fie la o dregătorie, cu mare 
sfială şi frică de Dumnezeu să păşească, pentru că nu 
păşeşte decât spre loc de primejdie şi de grijă. Iar 
dacă nu, toată sârguinţa lui să o pună să fugă tot mai 

jos şi la locul cel mai de jos va fi liniştit şi afară de 
primejdie şi de valurile şi de furtunile ispitelor şi ale 
nemulţumirilor şi primejdiilor veacului de acum. Deci 
al treilea principiu pentru a-şi linişti omul inima este 
totdeauna să caute locul cel mai de jos şi cât mai de 
jos şi să dorească să trăiască pe acest pământ până la 
sfârşitul vieţii nebăgat în seamă şi să cinstească pe 
aceia care sunt pe treptele cele mai înalte, să-i asculte, 
să se roage pentru ei, iar el pururea să fie mulţumit Ia 
locul de jos şi aşa îşi va afla pacea inimii cu sine şi cu 
Dumnezeu. 

Al patrulea principiu pentru dobândirea păcii 
inimii, după învăţăturile sfinţilor părinţi, este de a se 
ruga omul în toată vremea să se facă voia lui 
Dumnezeu întru el şi de a-şi lăsa viaţa sufletului 
său să fie condusă de darul lui Dumnezeu. Sau, mai 
bine zis, de a se lăsa omul în voia lui Dumnezeu în 
toate împrejurările, fie cele de întristare, fie de 
fericire, fie de necaz, totdeauna să aibă în mintea sa şi 
dacă se poate şi pe buzele sale cuvântul dumneze- 
iescului părinte Ioan Gură de Aur care 1-a zis în cele 
mai de pe urmă, adică: „Slavă lui Dumnezeu pentru 
toate!" şi: „Mulţumesc lui Dumnezeu pentru toate!" 

Aşadar omul care se lasă în voia lui Dumnezeu 
zice în inima sa aşa când este necăjit: „Doamne, dacă 
este voia ta să fiu necăjit, să fiu! Slavă Ţie! Dacă e 
voia Ta să fiu fericit, slavă Ţie! Dacă e voia Ta să fiu 
sărac, mulţumesc Ţie! Dacă e voia Ta să fiu bogat, 
slavă Ţie! Dacă e voia ta să fiu bolnav sau sănătos, 
slavă Ţie!" Deci în orice împrejurare a vieţii el ştie să 
mulţumească lui Dumnezeu şi să se lase în voia lui 






Dumnezeu. Şi atunci inima unui om ca acesta, care 
doreşte să facă totdeauna voia mai mult a altora decât 
lui întru cele spre mântuire, care e mulţumit cu cele 
uţine, strict necesare, în viaţă, care caută întotdeauna 
locul cel mai de jos în viaţă şi care se lasă totdeauna 
în voia lui Dumnezeu şi la cele de întristare şi la cele 
e bucurie, se linişteşte şi este pusă la adăpost de 
uite valuri, de multe pagube, de multe scârbe şi 
eaşezări care se întâmplă împotriva celor care voiesc 
să-şi facă voia lor, să dobândească avere multă, să fie 
la locul cel mai dintâi şi mai de cinste şi să nu se lase 
în voia lui Dumnezeu şi, nădăjduind în priceperea şi 
în voia lor, caută întotdeauna a-şi face voia lor şi a 
alerga după acele părute lor bune care nu le aduc 
decât tulburare şi scârbe. 

Aceste puţine le-am spus mai întâi despre casa 
cea de gând a sufletului nostru, apoi despre inimă şi 
despre pacea inimii noastre şi, ajutând mila lui 
Dumnezeu, să nu uit nici eu acele puţine pe care le-am 
vorbit în seara aceasta, ca şi eu, păcătosul, aducându-mi 
aminte de ele, să nu greşesc lui Dumnezeu şi să mă 
ot linişti în vreme de scârbe şi de necaz. Amin. 



MINUNILE MOŞULUI GHEORGHE LAZĂR 

V-am mai vorbit şi altădată de Moşul Gheorghe 
.azăr 2 . Eu ţin foarte mult la el, că el 1-a adus la 



1 Vezi Ne vorbeşte Părinte/e Cleopa, voi. 15, pag. 82. 

mănăstire pe părintele meu stareţ Ioanichie Moroi şi 
acesta ne povestea viaţa lui. 

Am fotografia lui Moşul Gheorghe şi a 
ucenicilor lui, Părinţii Atanasie şi Chirii Păvălucă. Au 
fost doi fraţi: Atanasie şi Chirii. Erau de la Breţcu, din 
judeţul Covasna, iar Moşul Gheorghe i-a adus la 
mănăstire, că el a adus mulţi călugări din Ardeal 
încoace. Au venit la Mănăstirea Neamţ cu 3000 de oi, 
că erau mocani mari din Ardeal şi când i-a călugărit 
au primit numele de Atanasie şi Chirii După un timp, 
Chirii a plecat în Sfanţul Munte şi a cumpărat o chilie 
acolo. Că pe lângă oi aveau şi câte 35 kilograme de 
bani de argint şi de aur, aşa de bogaţi erau. 

Iar Atanasie a rămas la oi la Neamţ şi a umblat 
şi el 38 de ani desculţ cu capul gol. Am stat şi eu la oi 
cu dânsul. Eram amândoi cu oile şi eu eram cu cele cu 
miei şi el era cu sterpele. El mânca seara, la apusul 
soarelui şi nu dormea nici o dată pe laiţă, numai pe 
scaun. Eu cel puţin aveam colibă şi dormeam jos. El 
nu, numai pe scaun. Şi avea un măgar şi pe măgar 
avea un scaun de fier, care se deschidea şi stătea pe el. 
Şi avea o sarică cu cruce în frunte şi zicea Psaltirea 
până adormea, că o ştia pe de rost. O dată i-am zis: 

- Părinte, în seara asta nu ţi-e scaunul aici, uite, 
ai să dormi şi sfinţia ta jos. 

- Cred că nu dorm, ia adu toporul încoace. 

A luat toporul şi a tăiat patru pari de alun, i-a 
ascuţit şi i-a bătut. Apoi a luat crengi de alun şi le-a 
împletit cu cei patru pari şi a făcut un scaun. 

- Iaca scaun. Crezi că totdeauna am purtat scaun 
de fier? 

Şi pe scaunul acela de alun a adormit zicând 
'saltirea. 

V-am adus poza ca să aveţi o imagine. Aici sunt 
fraţii în fotografie când i-a călugărit întâi. 



., ■■;■}■■■■ 

Acesta în mijloc e Moşul Gheorghe, iar acesta 
:are-l vedeţi călugăr tânăr este Părintele Atanasie 
:e, după ce s-a întâlnit cu Moşul Gheorghe, s-a 
descălţat şi a mers şi el cu capul gol. Şi m-am 
descălţat şi eu oleacă, tară voia stareţului meu, 
Părintele Ioanichie, şi am început iarna să umblu 
desculţ după el. Nu mai puteam de frig. A aflat 
stareţul, m-a chemat la el, mi-a dat canon. 

- Cine ţi-a dat voie, cutare. . .? 

- Dar Moşul Gheorghe cum a mers? 

Minte de copil. Eram frate. M-a pedepsit 
stareţul şi mi-a zis: 

- Moşul Gheorghe avea darul lui. 

îl cunoştea stareţul că fusese cu el la Ierusalim 
şi la Sfanţul Munte. 

Moşul Gheorghe Lazăr, săracul. Zicea: 

- Drăguţă, să nu te gândeşti decât la iad şi la 
moarte. Să nu te gândeşti la nimica, decât că vine 
moartea şi iadul. Că dacă te gândeşti la iad, nu ajungi 
în iad. 

Aici la noi, pe vârful Muntelui Tăciunele, este o 
groapă. Când venea pe aici, el acolo citea toată ziua 
Psaltirea» apoi seara cobora devale să-i dai o feliuţă de 
pâine şi varză verde şi o cănită de apă. Asta era toată 
mâncarea lui. Şi când îi spui la unul de ce nu posteşte: 
„N-am putut". Dar de ce nu murea acela? Desculţ cu 
capul gol şi iarna şi vara. 

El mergea din sat în sat plângând şi zicând 
Psaltirea, că o ştia toată pe de rost. Şi unde ajungea, 
oamenii erau toţi după el. A venit odată la iarmaroc în 
Târgu Neamţ într-o luni şi l-au suit oamenii într-o 
căruţă să ţină predică. Nu a mai vândut nimeni în ziua 
aceea. Ţinând predică acolo şi învăţând oamenii, tot 
iarmarocul a venit la Moşul Gheorghe. Şi s-a 
întâmplat atunci că o evreică tânără nu putea naşte, 
era prima dată, când trebuia să nască primul copil, şi 
era gata să moară. Au venit o mulţime de doctori, că 
zicea că nu mai poate, moare. Nu mai putea nici răcni 
şi zicea că moare. Au venit evreii la Moşul Gheorghe: 



- Moşu' Gheorghe, noi suntem evrei. 

- Dar drăguţă, ce ai? 

- Moare fata noastră. Hai la noi că gata, docto- 
rul a spus că nu mai are ce-i face, moare fata noastră. 

- Drăguţă, lasă să termin predica. 

- Moşu' Gheorghe, acum moare, chiar acum 
are. 

- Nu moare până nu vin eu. 
Şi au stat şi au aşteptat până a terminat predica, 

apoi s-a luat un cârd de evrei după el. Zice: 

- Dar vă botezaţi? 

- Toţi ne botezăm dacă trăieşte fata, că numai 
pe aceea o avem. 

Boierul era bogat, om voinic. Când au ajuns 
acolo, un cârd de evrei pe lângă ea, ea era mai moartă, 
nu mai putea, gata, stăteau pe lângă dânsa. Dar Moşul 
Gheorghe, când a deschis uşa, a strigat: 

- Hai, deschide-te cu Dumnezeu şi cu Maica 
Domnului. 

Tot atunci a şi născut. A venit şi i-a făcut cruce 
pe cap şi a spus: 

- Să fie al lui Hristos. 
Şi s-a făcut sănătoasă şi s-a botezat şi ea şi 

copilul şi i-a pus numele Gheorghe, după Moşul 
Gheorghe. S-au botezat atunci 5-6 familii de evrei în 
Târgu Neamţ. 

Şi când îl vedeau pe Moşul Gheorghe: 

- Moşu' Gheorghe, hai să te încălzeşti olecuţă. 
Unul dintre ei era brutar şi ştii că se trage 

jăratecul de la pâine în faţă. Moşul Gheorghe era cu 

k picioarele îngheţate, că mergea prin ger şi le ţinea şi 

- Moşu' Gheorghe, ai să mori de frig! Hai să te 
încălzeşti oleacă. 

S-a dus acolo: 

- Drăguţă, ia dă un scaun! 

Jăratecul era de o palmă şi a pus picioarele pe 
jăratec desculţ. 

- Vai, Moşu' Gheorghe, arzi! 

- Lasă, drăguţă, să se încălzească. 

A ieşit apă din picioarele lui şi a stins focul. Şi 
ziceau evreii: 

- La Moşul Gheorghe nici gerul, nici focul nu 
au ce-i face. 

El a oprit trenul la Paşcani pe linie şi la Piatra 
Olt. Aici în Paşcani se pusese linie nouă, care făcea 
legătura între Bucureşti şi Burdujeni, că acolo era 
ultima staţie. Şi când au pus trenul, un biet ceferist din 
acesta care mână locomotiva, mecanic, 1-a primit pe 
moşul în locomotiva lui. Erau locomotive din cele 
mari nu din acestea, dacă aţi apucat din acelea cu 
aburi. Mecanicul 1-a primit în locomotivă şi el zicea 
Psaltirea tot timpul. I-a dat un scăunel acolo, dar a 
venit un controlor, din aceia care cer bilet. Vine şi la el: 

- Moşule, biletul! 

- Doamne, auzi rugăciunea mea şi strigarea 
mea... 

- Moşule, biletul! 

- Miluieşte-mă, Dumnezeule... 
-Moşule, biletul! 

Dar el zicea în continuare psalmi. Şi zice 
controlorul către mecanic: 

- Ce-i cu nebunul ăsta aici? 



- Nu-i nebun. Nu te purta rău cu el. 

- Dar nu vrea să dea biletul. 

- De unde bilet, că acesta zice psalmi zi şi 
noapte? 

Şi zice atunci controlorul: 

- Dă-te jos, moşule, unde ţi-e biletul? 

Şi mai erau două-trei minute să plece trenul. Şi a 
zis Moşul Gheorghe: 

- Drăguţă, staţi aici cu Dumnezeu şi cu Maica 
Domnului, că mă dau jos! 

S-a dat jos şi a luat-o pe linie înaintea trenului. 

- E nebun, merge pe linie. 
Când să pornească locomotiva, porneşte-o, dacă 

poţi, că el a zis: „Staţi, drăguţă, aici!" 

- Ce-i, mă? 

- N-ai auzit ce-a zis moşneagul? „Staţi, drăguţă, 
că mă duc!" 

- Ce, mă, dar tu ţii cu dânsul? a zis controlorul 
către mecanic. 

Că mecanicul îl ducea până la Burdujeni 
întotdeauna, gratuit. Se suie alt mecanic. 
-Nu merge locomotiva! 
Se suie un şef inginer. 
-Nu merge! 

- Măi, adu altă locomotivă, asta-i fermecată de 



moşneag! 

Au adus o locomotivă nouă din depou. 

-Nu merge! 

De la Bucureşti striga: 

- Măi, e întârziere la Paşcani două-trei ore. 

Moşneagul s-a dus zicând psalmi. Şi i-a zis 
mecanicul controlorului: 

- Domnule, dacă n-aduci moşneagul înapoi, aici 
stai zece ani. Ai auzit ce-a spus: „Drăguţă, staţi aici, 
că eu mă duc". 

A trimis doi oameni călări pe linia trenului. La 
câţiva kilometri l-au găsit, el zicea rugăciuni. 

- Moşule, hai înapoi că nu merge trenul. 

- Iaca merg, drăguţă! 

- Dar moşule, iaca avem cai cu şei, că avem 
multă întârziere. 

- Drăguţă, eu în viaţa mea n-am mers pe cal, 
numai pe jos. 

Şi a luat-o pe jos. Aceia mergeau cu caii şi el 
mergea pe jos zicând psalmi. Când a ajuns la Paşcani, 
se strânsese multă lume: 

- Hai să vezi un bătrân care a oprit trenul pe 
linie. 

Şi s-a adunat lume multă-multă. Au venit 
oamenii în jurul lui. 

- Staţi, drăguţă, ce vă minunaţi că a oprit 
Dumnezeu un tren? Nu ne-a spus în Evanghelie: De 
veţi avea credinţă cât un grăunte de muştar, veţi zice 
muntelui aceluia: la-te de aici şi du-te în mare. Şi câţi 
sfinţi n-au mutat munţii cu rugăciunea? Uite, Sfântul 
Marcu de la Muntele Fracesc, Sfântul Ioachim al 
Ierusalimului, apoi argintarul din Alexandria. Toţi au 
mutat munţii cu rugăciunea. Vă minunaţi că a oprit 
Dumnezeu trenul? Că Dumnezeu poate să oprească şi 
soarele, cum 1-a oprit pe timpul lui Isus al lui Navi, că 
a stat soarele şase ore, până a biruit pe amaleciţi. 

Şi le-a ţinut o predică. . . 

- Hai, moşule, dezleagă trenul! 



- Nu, stai drăguţă, să predic la oamenii ăştia! 

Şi aceia nu mai puteau răbda, dar se temeau că 
se supără şi pe urmă nu mai dezleagă trenul. Pe urmă 
au zis: 

- Hai, moşule, hai. Nu eşti obosit, moşule? Hai 
la wagon-lit, adică la vagoane care au dormitoare. 

- Nu, drăguţă, eu în locomotivă, acolo o să stau. 

- Dar să aducem o locomotivă nouă? 

- Nu, nu, pe aceea veche. 

Au adus-o înapoi pe aceea şi i-au pus acolo un 
scăunel. Dar aceia mari nu se purtau rău: 

- Moşule, dă drumul la tren, că uite ce, ne 
cheamă de la Bucureşti, e întârziere, cutare. . . 

S-a suit acolo, a luat Psaltirea şi a zis: 

- Hai, drăguţă, să mergem cu Dumnezeu şi cu 
Maica Domnului. 

Şi a zburat trenul. Acesta-i Moşul Gheorghe. 

Tot aşa a făcut la Piatra Olt. La Piatra Olt a vrut 
să se dea jos că avea de luat o carte de la un om. 
Acolo era haltă şi aceia cu trenul nu opreau la haltă 
dacă nu erau oameni. Le-a zis Moşul Gheorghe: 

- Uite, drăguţă, opreşte oleacă că e aici o casă şi 
trebuie să iau o carte. 

- Moşule, dar nu oprim noi trenul pentru cartea 
dumneata, numai dacă sunt oameni, dar nu-s oameni. 

- Dacă nu vreţi să opriţi, staţi aici, drăguţă, că 
mă duc să-mi aduc cartea. 

A stat trenul pe loc. S-a dat jos şi şi-a adus 
cartea. Când a venit cu cartea: 

- Hai, moşule, că a stat trenul. 

- Dar numai atât am avut nevoie: să-mi iau 
cartea. Hai că om merge! 

Acesta era Moşul Gheorghe Lazăr, care mânca o 
dată în zi la apusul soarelui, iar în Postul Mare, 
săptămâna întâi şi săptămâna de la Florii până la Paşti 
nu gusta nimic, numai citea Psaltirea. 



DESPRE PAZA DE PRIMEJDII 

Cel înţelept vede primejdia şi se ascunde, iar cel 
simplu trece mai departe şi suferă (Prov. 22, 3). 

Oare pentru care pricină Mântuitorul nostru Iisus 
Hristos, după ce a auzit că Marele Prooroc Ioan 
Botezătorul a fost prins, El a lăsat Iudeea şi a plecat în 
ţinutul Galileii? Oare i-a fost frică lui Iisus Hristos de 
Irod, că îl va prinde ca şi pe Ioan şi îl va duce în 
temniţă? Oare nu putea Hristos, Domnul Dumnezeu şi 
Mântuitorul nostru, să-1 piardă şi pe Irod şi pe toată 
oştirea Iui într-o clipă de vreme? Şi cum s-ar fi putut 
teme de om Acela de care se cutremură cerul şi 
pământul şi de care se înfricoşează serafimii şi 
heruvimii şi toate puterile cereşti şi cele de pe pământ 
şi cele dedesubt (Filip. 2, 10)? 

Dar atunci se pune întrebarea: care a fost pricina 
că Mântuitorul, după prinderea Sfântului Ioan 
Botezătorul, a părăsit Iudeea şi a mers în Galileea? 
Iată pricina: Plecarea Mântuitorului nostru din Iudeea 
în Galileea după prinderea lui Ioan Botezătorul s-a 
făcut spre a noastră învăţătură. Mântuitorul nostru de 
atâtea ori a învăţat pe ucenicii Săi să se ferească din 
calea primejdiilor şi de vrăjmaşi. Uneori le zicea: 
Păziţi-vă de oameni, căci îşi vor pune pe voi mâinile 






şi vă vor da pe mâna sinedriştilor şi în sinagogile lor 
vă vor bate (Matei 10, 17). Iar altădată tot în această 
privinţă Ie zicea: Când vă vor goni pe voi dintr-o 
cetate fugiţi în cealaltă (Matei 10, 23). Deci 
Mântuitorul nostru Iisus Hristos se duce din Iudeea în 
Galileea ca să ne dea nouă pildă şi cu lucrul, nu numai 
cu cuvântul, că trebuie a ne păzi noi de primejdii spre 
a da loc mâniei celor ce ne prigonesc pe noi, ferindu-ne 
de acolo unde putem a avea primejdie sufletului 
nostru sau vieţii. 

In Sfânta Evanghelie de astăzi sunt încă şi alte 
pricini pentru care Mântuitorul a mers din Iudeea în 
Galileea. Dar noi în predica cea de azi ne vom ocupa 
mai mult de pricina arătată mai sus, adică vom vorbi 
mai pe larg despre paza de primejdii. Despre acest 
lucru Sfânta şi dumnezeiasca Scriptură şi în alt loc ne 
învaţă, zicând: Mergi, poporul meu, încuie uşa ta, 
ascunde-te puţin, câtuşi de cât, până va trece mânia 
Domnului (Isaia 26, 20). Aşadar, fraţii mei, dacă vom 
călători cu mintea noastră prin dumnezeiasca Scriptură, 
vom găsi multe pilde despre aleşii şi sfinţii lui 
Dumnezeu care în viaţa lor de pe pământ s-au ferit din 
calea primejdiilor. Aşa vedem că Avraam când a mers 
în Gherara, văzând că Sara, femeia sa, era foarte 
frumoasă la chip, spre a se păzi de primejdia morţii, 
căci se temea să nu-1 ucidă pe el oamenii din cetăţi 
spre a-i lua pe soţia lui, a zis că Sara este soră, nu 
soţie a lui. Dar Preabunul Dumnezeu care apără pe 
aleşii Săi, trimiţând un înger la împăratul Abimelec 
care luase pe soţia lui Avraam, i-a zis să nu se atingă 
de Sara, că este soţie a lui Avraam şi soţie de prooroc 

şi aşa a izbăvit pe Avraam de primejdia morţii 
(Facerea 20, 18). 

Aşa vedem că Iacob, înţelegând de la mama sa 
că fratele său Isav avea să-1 omoare pe el din zavistie 
că a luat binecuvântarea tatălui său, a fugit din faţa 
fratelui său în Mesopotamia la Laban, fratele mamei 
sale, în Haran (Fac. 27, 41-45). Aşa Moise, văzând că 
s-a descoperit uciderea ce făcuse egipteanului şi 
înţelegând că Faraon căuta să-1 ucidă pe el pentru 
fapta aceasta, a fugit de la faţa lui Faraon şi s-a dus în 
pustiul Madianului unde s-a căsătorit şi de unde a fost 
chemat de Dumnezeu spre a fi povăţuitorul lui Israil 
(Ieşire 2, 14-25). 

Dar preafericitul Prooroc şi împărat David câtă 
vreme a fugit şi s-a ascuns de furia împăratului Saul 
care îl zavistuia pe el şi căuta să-1 omoare? Cine vrea 
să ştie pe larg despre această îndelungată prigoană a 
lui David şi despre fuga lui de primejdiile care îl 
ameninţau din partea lui Saul să citească în Sfânta 
Scriptură la I împăraţi 20, 1; 3, 32; 41; 21, 1-10; 22, 
5-18; 23, 1-8; 27, 1-7 ş.a. 

încă şi Marele Prooroc al lui Dumnezeu Ilie, cel 
ce sufla cu foc, care de trei ori cu rugăciunea a 
coborât foc din cer şi a încuiat şi a descuiat cerul cu 
rugăciunea sa către Dumnezeu, au nu a fugit şi el de 
furia Isabelei care căuta să-1 omoare pe el? Auzi ce 
spune dumnezeiesca Scriptură în această privinţă: Şi a 
spus Ahab Isabelei, femeii sale, câte a făcut Ilie şi 
cum a ucis pe proorocii cei mincinoşi cu sabia. Şi a 
trimis Isabela la Ilie şi a zis: Tu eşti Ilie şi eu Isabela, 
aşa să-mi facă mie dumnezeii şi aşa să-mi adauge, că 

xâine în acest ceas voi pune sufletul tău ca sufletul 
unuia dintre aceia. Şi s-a temut Ilie şi sculându-se, s-a 

îus unde îl trăgea inima, şi a venit în Virsava în 
pământul Iudeii, şi şi-a lăsat sluga sa acolo. Şi a mers 
el în pustie cale de o zi şi a venit şi a şezut sub un 
ienupăr, şi a cerut moarte sufletului său, şi a zis: 
Destul este mie acum, Doamne! Ia sufletul meu de la 
mine, că nu sunt eu mai bun decât părinţii mei. Şi 

lupă ce Dumnezeu 1-a mângâiat şi 1-a hrănit prin 

rijlocirea îngerului Său, a mers în puterea mâncării 
aceleia 40 de zile şi 40 de nopţi până la muntele 
Horeb (III împ. 19,1-9). 

Dar după ce am arătat aici puţine pilde despre 
aleşii şi sfinţii lui Dumnezeu cei mai înainte de Legea 
Veche şi cei din Legea Veche, este de cuviinţă să 
trecem cu cuvântul nostru şi în Legea Darului 

A 

Evangheliei şi să vedem cum însuşi Domnul şi 
Dumnezeul nostru Iisus Hristos chiar de la naşterea 
Sa ne-a dat nouă pildă că este bine a ne feri de 
primejdia morţii. El chiar din scutece a fugit de furia 
lui Irod care căuta să-L piardă. Auzi ce zice 
dumnezeiasca Evanghelie despre acest adevăr: După 
plecarea magilor, iată îngerul Domnului se arată în 
vis lui Iosif zicând: Scoală-te, ia pruncul şi pe mama 
Lui şi fugi în Egipt şi stai acolo până îţi voi spune ţie, 
fiindcă Irod are să caute pruncul ca să-L ucidă. Şi 
Iosif s-a sculat, a luat noaptea pruncul şi pe mama 
Lui şi a plecat în Egipt (Matei 2, 13-14). 

La fel şi dumnezeieştii apostoli, având învăţă- 
"a dată lor de la Domnul în această privinţă, se 
ascundeau şi se păzeau de primejdii şi de la faţa 

acelora ce căutau să le facă lor rău. Acest lucru ni-1 
arată nouă dumnezeiasca Scriptură când zice: Şi fiind 
seara în ziua aceea întâi a săptămânii (Duminica) şi 
uşile fiind încuiate unde erau adunaţi ucenicii de frica 
iudeilor, a venit lisus şi a stat în mijloc şi le-a zis: 
Pace vouă! (Ioan 20, 19). Dar cine va putea spune 
prigoanele şi suferinţele Marelui Apostol Pavel şi de 
câte ori s-a ferit el de primejdiile care îl ameninţau din 
toate părţile, pe uscat şi pe mare? Oare nu a primit el 
poruncă de la însuşi Mântuitorul să se ferească de ura 
şi furia iudeilor când a venit în Ierusalim? Iată ce 
mărturiseşte el despre acest adevăr: Şi s-a întâmplat 
când m-am întors în Ierusalim şi mă rugam în templu 
să fiu în extaz (uimire) şi să-L văd (pe Domnul) 
zicându-mi: Grăbeşte-te şi ieşi în grabă din Ierusalim 
pentru că nu vor primi mărturisirea ta despre Mine 
(Fapte 22, 17-18). 

Iar când cei 40 de iudei se sfatuiseră cu jurământ 
că nu vor mânca până nu vor omori pe Pavel 
Apostolul şi a fost înştiinţat Marele Pavel de acest 
plan al lor prin fiul surorii sale, el îndată a luat măsuri 
de a se păzi de primejdia morţii care îl ameninţa, căci 
a trimis pe nepotul său la comandantul militar să-i 
spună despre planul celor ce voiau să-1 ucidă pe el şi 
aşa a înlăturat primejdia morţii sale, deoarece 
comandantul militar 1-a trimis sub mare pază la 
procuratorul roman Felix (Fapte 23, 12-14, 16, 25). 

Dar sfinţii ierarhi şi mărturisitori ai Bisericii lui 
Mristos câte chinuri au suferit pentru dragostea lui 
Hristos şi apărarea dreptei credinţe? Şi de câte ori, 
fiind ameninţaţi cu închisori şi cu bătăi şi cu moarte, 

s-au ferit pe cât au putut de primejdii şi de vrăjmaşii 
lor care căutau în tot chipul să-i piardă pe ei? Cine nu 
ştie de necazurile şi de viaţa cea zbuciumată şi de 
prigoanele cele îndelungate pe care le-a răbdat Marele 
Ierarh al lui Hristos Atanasie al Alexandriei, care de 
cinci ori a fost scos din scaunul său şi exilat de 
blestemaţii arieni şi care vreme de 46 de ani numai în 
prigoane şi în primejdii a petrecut pentru mărturisirea 
dreptei credinţe în adevăratul Dumnezeu şi Mântui- 
torul nostru lisus Hristos? Oare nu se ferea el pururea 
de primejdiile cele din partea arienilor? Oare n-a fugit 
el la Roma căutând scăpare şi ajutor de la împăratul 
Constans şi de la papa, unde trei ani a petrecut până la 
anul 344 când Sinodul din Sardica i-a recunoscut 
nevinovăţia lui? 

Oare nu a scăpat el din biserica înconjurată de 
armată care voia să-1 prindă? Şi el îmbrăcându-se la 
faţă cu broboadă femeiască şi fiind noapte şi 
amestecându-se cu clerici şi acoperindu-şi faţa sa, 
oare nu a fugit în pustiu fiind urmărit de ostaşii 
blestematului Iulian apostatul? Oare nu a stat el 
ascuns în mormântul tatălui său de furia împăratului 
Valens care părtinea arienilor? Şi cine va spune 
prigoanele acestui mare stâlp al Bisericii lui Hristos şi 
de câte ori a fost el nevoit a se ascunde din faţa 
primejdiilor care le-a avut din partea arienilor şi a 
eusebienilor şi a altor eretici şi vrăjmaşi ai dreptei 
credinţe? Cine vrea să cunoască pe larg acest lucru să 
citească la viaţa sfanţului în 18 zile ale lunii ianuarie. 

Dar Sfanţul Gherman, Patriarhul Constantinopo- 
lului, fiind izgonit de blestematul împărat iconoclast 

Leon Isaurul, nu s-a dus oare şi a stat ascuns în casa 
părinţilor săi de la Platanion, unde a plâns mult starea 
cea jalnică a prigoanei Bisericii din acea vreme şi 
unde a şi murit la anul 733 în 12 zile ale lunii mai? 

Aşa vedem şi pe dumnezeiescul Părinte Maxim 
Mărturisitorul care, văzând primejdia ce venea asupra 
sa din partea monoteliţilor : a lăsat curtea împăratului 
Heraclie şi s-a dus în Hrisopulos, a îmbrăcat schima 
monahală şi în singurătate se ruga lui Dumnezeu 
pentru furtuna ce se abătuse asupra Bisericii drept- 
măritoare din partea acestor blestemaţi eretici care 
trăseseră pe împăraţi de partea lor. Şi iarăşi văzând că 
ereticii mai sus amintiţi întindeau mereu curse 
pretutindeni, a fugit şi s-a ascuns în pustiu! Africii şi 
până la sfârşit a suferit prigoane şi primejdii pentru 
dreapta credinţă, după cum se vede scris în viaţa lui 
din 21 ianuarie. 

Iar alţii din sfinţii lui Dumnezeu au fugit nu 
numai de primejdiile cele ce le ameninţau viaţa, ci şi 
mai mult au fugit de primejdiile ce le ameninţau 
mântuirea sufletului. Aşa Sfanţul Ilarion cel Mare, 
unul din marii luminători ai lumii, temându-se de 
onorurile şi de marea cinste ce îi aduceau oamenii 
pentru viaţa lui cea sfântă şi minunile ce le făcea cu 
puterea lui Hristos, a fugit de la locul său în pustiile 
Alexandriei şi s-a ascuns în pustiul Oasim. Oare n-a 
fugit el şi s-a ascuns de ostaşii înarmaţi trimişi de 
blestematul împărat Iulian apostatul spre a-1 ucide 
pentru insulta ce a adus acest sfânt blestematului zeu 
Marnas? Apoi după un an s-a retras într-o insulă 
pustie mai depărtată şi de acolo a luat drumul Liviei şi 

al Siciliei. Apoi, temându-se să nu fie cunoscut de 
cineva din Răsărit, s-a ascuns într-alt loc singuratic 
unde lucra coşuri şi vânzându-le îşi cumpăra cele de 
hrană şi vindeca mulţi bolnavi cu rugăciunea. Iar 
văzând că şi aici a devenit cunoscut şi slăvit de 
oameni care îl cinsteau ca pe un prooroc, a fugit de 
acolo de primejdia slavei deşarte şi s-a dus în 
Dalmaţia, apoi în Cipru, unde a făcut mari minuni şi a 
vindecat pe mulţi îndrăciţi cu rugăciunea şi cu semnul 
Sfintei Cruci. Şi văzând că şi acolo se face cunoscut şi 
slăvit de oameni, s-a retras la un loc pustiu şi sălbatic 
la 12 mile de mare, unde a şi adormit în Domnul în 
vârstă de 80 de ani Ia anul 371. 

Aşa vedem pe Cuviosul Martinian că a fugit 
toată viaţa sa pentru a nu-şi pierde curăţia trupului şi 
mântuirea sufletului său (vezi viaţa sfântului la 13 
februarie). Aşa Sfântul Iosif, scriitorul de cântări, 
văzând primejdia năvălirii barbarilor în insula Sicilia, 
care veneau din Africa şi pustiau totul în cale, a fugit 
în Grecia şi s-a făcut călugăr la Mănăstirea Mântui- 
torului numită Latranus din Tesalonic, unde a fost 
hirotonit preot, apoi de acolo a plecat la Constan- 
tinopol, dar văzând că şi acolo împăratul Leon 
Armeanul a pornit persecuţia împotriva sfintelor 
icoane, a fugit de acolo la Roma şi apoi din nou la 
Constantinopol, unde a scris multe imnuri de laudă lui 
Dumnezeu şi sfinţilor Săi, prin care a atras iarăşi 
asupra sa ura ereticilor iconoclaşti care l-au exilat în 
Herson prin împăratul Teofil iconomahul, de unde a 
fost chemat de patriarhul Ignatie care 1-a făcut 
schevofilax, adică păzitor al vaselor sfinte ale marii 

biserici, unde a adormit în Domnul în anul 883 în 
aprilie. 

Dar cine va povesti câte prigoane şi primejdii a 
suferit Sfântul Dionisie, arhiepiscopul Alexandriei, 
din partea împăratului Deciu, care a pornit persecuţie 
generală asupra creştinilor, şi cum în acea vreme 
mulţime mare de creştini de prin oraşe şi sate fugeau 
şi se ascundeau prin munţi, prin păduri, prin locuri 
pustii şi neumblate? Căci la începutul anului 250 
edictele cele sângeroase ale tiranului Deciu au fost 
publicate şi la Alexandria, iar Sfanţul Dionisie, 
episcopul Alexandriei, a căzut prizonier cu o mare 
mulţime de creştini pe care ostaşii tiranului îi 
aduseseră la oraşul Taposiris. Dar o trupă bine organi- 
zată de ţărani creştini, aflând de cele ce se făcuseră, 
au luat arme în mâini şi au alergat în ajutorul 
episcopului lor. Deci au ieşit înaintea persecutorilor, 
iar aceştia, văzând mulţimea celor ce veneau, au fugit 
de frică şi au lăsat în mâinile lor pe prizonieri. Atunci 
creştinii au ridicat repede din mijloc pe episcop, care 
aştepta moartea cea silnică, şi l-au silit să fugă şi să se 
ascundă din faţa primejdiei în care se găsea. Şi aşa 
sfântul a fugit şi s-a ascuns multă vreme până la 
sfârşitul persecuţiei în pustia Libiei. 

In cele de până aici am adus atâtea mărturii de la 
sfinţii şi aleşii lui Dumnezeu care au trăit înainte de 
lege, în Legea Veche şi în Legea Darului Evangheliei 
lui Hristos, care în diferite locuri şi vremi au fugit şi 
s-au ferit de primejdiile oamenilor răi, de prigoane şi 
au dat loc mâniei şi răzbunării ce era asupra lor. Oare 
care au fost pricinile binecuvântate de Dumnezeu 

pentru care aceşti sfinţi fugeau şi se păzeau din calea 
primejdiilor şi a morţii? La această întrebare vom 
răspunde că două pricini binecuvântate au fost în 
această privinţă. întâi că însăşi dumnezeiasca Scriptură 
şi învăţătura Mântuitorului din Sfânta Sa Evanghelie 
i-a învăţat pe ei să facă acest lucru. Iar al doilea că 
ferirea şi paza noastră din faţa primejdiilor este 
întemeiată pe porunca dragostei de care toată Legea şi 
proorocii atârnă (Matei 22, 40). 

Iată o pildă: dacă eu sunt ameninţat de o primej- 
die sau chiar cu moarte din partea unui om care se 
sileşte să-mi vatăme trupul sau sufletul meu şi eu nu 
voiesc să fug din faţa lui şi stau întărit şi nemişcat, 
atunci eu mă fac sminteală omului acela. Şi eu poate 
mă folosesc din vătămarea aceluia pentru bărbăţia şi 
răbdarea mea, dar acela se vatămă pe sine şi se face 
pe sine vrednic de muncă. Deci când nu voiesc să fug 
de primejdia ce îmi stă înainte din partea celui ce mă 
urăşte şi vrea să mă vatăme sau să mă omoare, atunci 
cum iubesc pe fratele meu ca pe sine? Ci arătat este că 
mă iubesc pe sine mai mult decât pe acela care îmi 
voieşte răul sau mă lenevesc şi nu bag în seamă mân- 
tuirea aceluia şi prin aceasta nu bag în seamă porunca 
apostolească care zice: Nimeni al său să nu caute, ci 
fiecare pe ale aproapelui (I Cor. 10, 24). Ba şi mai 
mult că prin această nebăgare de seamă a mea stau 
împotriva Legii celei stăpâneşti care a rânduit zicând: 
Să iubeşti pe aproapele tău ca pe tine însuţi (Matei 
22, 39). Deci arătat este că porunca feririi de primejdii 
şi de prigoane se întăreşte pe porunca dragostei. 

Iar îngăduirea în primejdii şi în prigoane atunci 
când putem să ne ferim de ele este lepădare a 
dragostei, fiindcă se face aproapelui pricină de 
sminteală. Dar poate că va zice cineva: oare trebuia ca 
sfinţii apostoli şi alţi dascăli ai Bisericii lui Hristos să 
fugă şi să se ascundă prin pustii şi să nu propo- 
văduiască Evanghelia lui Hristos, spre a nu sminti pe 
iudei sau pe păgâni? Nicidecum nu trebuia să înceteze 
propovăduirea Evangheliei, căci însuşi Mântuitorul 
nostru Iisus Hristos i-a trimis pe ei să predice 
Evanghelia la toată lumea, zicând: Mergând în toată 
lumea propovăduiţi Evanghelia la toată zidirea; cel 
ce va crede şi se va boteza se va mântui, iar cel ce nu 
va crede se va osândi (Marcu 16, 15). Drept aceea 
mare nedreptate ar fi fost dacă, pentru răutatea celor 
ce se sminteau, apostolii ar fi încetat propovăduirea 
Evangheliei celei încredinţate lor de însuşi Domnul şi 
Dumnezeul şi Mântuitorul nostru Iisus Hristos. Căci 
câţi se sminteau, aceia nu erau vrednici de credinţă, 
nici de mântuire. Acest lucru îl arată Marele Apostol 
Pavel când iudeii se sminteau de predica Evangheliei 
lui Hristos. El nu lua în seamă această sminteală 
nedreaptă a lor, ci zicea: Iar noi propovăduim pe 
Hristos cel Răstignit, evreilor adică sminteală, iar 
elinilor nebunie. 

Ascultă încă pentru aceasta şi pe însuşi Domnul 
nostru Iisus Hristos. Când ucenicii lui ziceau către El 
că fariseii, auzind învăţătura Lui, s-au smintit, atunci 
Mântuitorul, grăind, a răspuns către dânşii: Lăsaţi-ipe 
ei, povăţuitori orbi sunt ai orbilor (Matei 15, 14). 
Deci smintească-se iudeii că eu propovăduiesc pe 



Hristos cel Răstignit, lasă-i pe ei, nimic să nu-ţi fie ţie 
grijă de sminteala lor, căci povăţuitori orbi sunt ai 
orbilor. Smintească-se cei răi şi ereticii, făţarnicii, 
viclenii şi mincinoşii, că eu propovăduiesc adevărul 
dreptei credinţe. Lasă-i pe ei, nu trebuie să ai grijă de 
sminteala lor, că povăţuitori orbi sunt orbilor. 

Dar atunci cum stau lucrurile care am arătat mai 
;us că noi trebuie să ne ferim de primejdii spre a nu 
face sminteală celui ce voieşte a ne face nouă rău? 

cum: „La toate trebuie chibzuinţă şi dreaptă 
socoteală, de vreme ce pe tot lucrul îl împodobeşte 
măsura" (Sfântul Isaac Şirul). Nu pe toate 
întâmplările le putem măsura cu aceeaşi măsură şi cu 
aceeaşi cumpănă. Dumnezeiescul părinte Ioan Gură 
de Aur zice: „Când vii în faţa a două păcate şi unul 
este prea mic, iar altul prea mare, atunci de eşti prea 
silit fî păcatul cel mic, ca să nu-1 faci pe cel mare". 

Eu trebuie să fug din calea primejdiei când 
această fugă a mea nu-mi vatămă mântuirea sufletului 
meu şi mântuirea lui. Iar când fuga mea îmi aduce 
mie primejdia morţii sufletului meu, adică îmi este în 
primejdie mântuirea mea, atunci nu trebuie a fugi şi a 
mă ascunde, ci a sta tare în răbdare cu nădejdea la 
Dumnezeu şi de a răbda până în sfârşit spre a mă 
mântui, după cum este scris: întru răbdarea voastră 
veţi mântui sufletele voastre. Şi iarăşi: Cine va răbda 
mnă în sfârşit acela se va mântui. 

Iar dacă ferirea mea de primejdie nu-mi aduce 
ie primejdia nemântuirii sufletului meu, atunci se 
cuvine a căuta mai mult la folosul celui ce voieşte a-mi 
face mie rău şi pentru a nu-i face lui sminteală e bine 

să mă feresc pe cât voi putea din faţa lui. Aceasta o 
arată şi dumnezeiescul Apostol Pavel către cei ce 
mâncau carne jertfită la idoli de faţă cu cei ce aveau 
ştiinţa lor slabă şi socoteau că idolul este ceva. El le 
scrie corintenilor: Ştim că idolul nimic nu este în lume 
şi că nu este alt Dumnezeu afară de unul ... ci nu toţi 
au această ştiinţă (adică de a socoti că idolul nu este 
nimic). Şi apoi adaugă către cei ce socoteau pe idol a 
fi nimic: Insă vedeţi ca nu cumva slobozenia voastră 
aceasta să nu fie sminteală celor neputincioşi. Pentru 
că dacă te va vedea cineva pe tine, cel ce ai ştiinţă, că 
şezi în capişte, au nu ştiinţa lui, fiind slabă, se va zidi 
spre a mânca cele jertfite idolilor? Apoi, arătând cât 
de greu este păcatul acesta, zice: Şi va pieri fratele tău 
cel neputincios pentru ştiinţa sa, pentru care Hristos 
a murit (l Cor. 8,4-11). 

Aşadar, aşa cum am zis mai sus: cât priveşte 
paza şi ferirea noastră de primejdii, aceasta să fie cu 
bună chibzuinţă şi dreaptă socoteală spre a nu aduce 
primejdia osândirii noastre în cele spre mântuire, dar 
nici sminteala aceluia ce ne prigoneşte pe noi. Şi 
aceasta o vom face atunci când vom socoti că paza de 
primejdii o facem numai după porunca cea dată nouă 
de Domnul şi nu spre a tăgădui înaintea oamenilor 
mărturisirea dreptei credinţe în Hristos şi când vom 
socoti că paza noastră de primejdii nu ne aduce nouă 
paguba mântuirii sufletului nostru, ci mai ales prin 
aceasta ne vom sili a nu face sminteală spre pierzarea 
celui ce ne prigoneşte pe noi. 

Iar acum spre lămurirea celor ce am vorbit astăzi 
în acest cuvânt vom spune spre încheiere o învăţătură 



a unui sfanţ părinte al Patericului, care în această 
privinţă zice aşa: „Când vei vedea vreodată 
întărâtarea, tulburarea şi venirea păgânilor asupra 
creştinilor, atunci fugi tu şi te ascunde cât vei putea; 
iar să nu te dai în mâinile păgânilor muncitori, 
părându-ţi-se ţie că mare lucru şi bun vei face de te 
vei da singur în mâinile lor. Că Dumnezeu nu voieşte 
de la noi cele ce sunt mai presus de noi şi de putinţa 
noastră. Măcar de găseşti undeva scris că unii din 
sfinţii mucenici singuri şi de bună voie se duceau şi se 
dădeau pe sine în mâinile prigonitorilor, dar aceia prin 
oarecare descoperire dumnezeiască făceau aceasta. Iar 
tu, când ţi se va întâmpla fără voia ta să cazi cumva în 
mâinile păgânilor prigonitori, atunci cu bună nădejde 
la Domnul nostru Iisus Hristos să rabzi vitejeşte toate 
ispitele şi muncile ce ţi se vor întâmpla, până la 
moarte. Iar cela ce nu fuge de ispite, ci se dă singur de 
bună voia sa într-însele, acela piere într-însele. Că noi 
avem poruncă să ne ferim de ispite după cât vom 
putea şi să ne rugăm de-a pururea lui Dumnezeu 
zicând: «Doamne, nu ne duce pe noi în ispite»" (Vezi 
Pateric, cap. 1 1, Despre răbdare, Bucureşti, 1828). 

Iată aţi auzit atât de clar şi luminat învăţătură de 
la Sfinţii Părinţi în ce chip este datoria noastră a ne 
păzi de primejdii şi de ispite în viaţa noastră. întâi că 
suntem datori a ne feri după a noastră putinţă din 
calea primejdiilor după porunca Mântuitorului care a 
zis: Păziţi-vă de oameni şi ne-a poruncit nouă a ne 
ruga să nu cădem în ispite. Al doilea că suntem datori 
a ne păzi de primejdie pentru a nu fi noi pricină de 
sminteală celui ce voieşte a ne face nouă rău. Iar al 

treilea: Dacă noi după putere ne vom păzi de 
primejdie şi fără de voia noastră va îngădui 
Dumnezeu să cădem în vreo primejdie, atunci suntem 
datori să punem toată nădejdea noastră spre 
Dumnezeu şi să răbdăm cu toată vitejia cugetului şi a 
inimii noastre toate primejdiile şi necazurile până la 
moartea noastră, spre mântuirea sufletelor noastre. Iar 
dacă noi vom păzi credinţa noastră dreaptă şi 
nemişcată şi poruncile lui Dumnezeu fără prihană şi 
oarecare se va sminti de noi, nici o grijă să nu avem 
noi de acest lucru şi să zicem în inima şi cugetul 
nostru cuvântul Domnului: Lasă-i pe ei, că 
povăţuitori orbi sunt ai orbilor. 

Iar de vom vedea că lucrul nostru sminteşte pe 
fratele şi noi, de îl vom lăsa, nici de credinţă nu ne 
lepădăm, nici Legea lui Dumnezeu nu o călcăm, 
atunci este bine să lăsăm lucrul acela, ca nu pe fratele 
să-1 smintim. Deci ne trebuie mare chibzuinţă şi 
dreaptă socoteală să facem bună desluşire între acelea 
ce sunt adevărate sminteli şi acelea ce nu sunt 
sminteli, ca nu fără de socoteală să ne smintim pe noi 
şi să smintim şi pe alţii. 

Spre încheierea acestui cuvânt predici să rugăm 
pe Prea Induratul nostru Mântuitor şi pe Prea Curata 
sa Maică, ca împreună cu rugăciunile sfinţilor, să fim 
ajutaţi noi păcătoşii spre a cunoaşte calea cea 
împărătească a mântuirii şi a merge pe ea spre 
mântuirea sufletelor noastre. Amin. 



CUVÂNT 
| LA POGORÂREA SFÂNTULUI DUH 

Astăzi Biserica Ortodoxă prăznuieşte pe 
Preasfântul Duh, adică pogorârea Sfanţului Duh peste 
sfinţii ucenici şi apostoli ai lui Iisus Hristos. Mai întâi 
trebuie să ştiţi cine este Duhul Sfanţ şi apoi cele 
despre praznic. Duhul Sfanţ este una din persoanele 
Preasfintei Treimi. Persoană sau Ipostas sau Faţă este 
acelaşi lucru. Duhul Sfânt este de o fiinţă, de o fire, de 
un scaun, de o voie şi de o stăpânire cu Tatăl şi cu 
Fiul. Duhul Sfanţ este Acela care a lucrat la zidirea 
lumii şi la facerea tuturor făpturilor văzute şi 
nevăzute, împreună cu Tatăl şi cu Fiul, după cum aţi 
auzit că zice în Psaltire: Cu cuvântul Domnului 
cerurile s-au întărit şi cu duhul gurii Lui toată 
puterea lor. De aici înţelegem clar şi prea luminat că 
toată Sfânta Treime a lucrat la zidirea lumii, a celor 
văzute şi a celor nevăzute. 

Duhul Sfânt este Acela care a vorbit prin 
prooroci. El are chipul estimei 3 Sale deosebit de al 
Tatălui şi al Fiului după ipostas, nu după fiinţă. Pentru 
că însuşi Tatăl, pricina a toată dumnezeirea - şi a 
Fiului şi a Duhului Sfânt -, are chipul estimei Sale 
prin nenaştere, iar Fiul are naşterea cea mai înainte de 
toţi vecii din Tatăl, şi Duhul se deosebeşte cu chipul 



3 Chipul estimei = modul de a fi. 



42 



NE VORBEŞTE 



estimei sale prin aceea că El nu are nici nenaşterea 
Tatălui, nici naşterea cea mai presus de vremi a 
Fiului, ci El cu alt chip de estimă porneşte din Tatăl, 
cu purcederea, cum auziţi în Crez: „Care de la Tatăl 
purcede". 

Duhul Sfanţ împreună cu Mântuitorul se numesc 
raze gemene ale Tatălui, pentru că mai înainte de toţi 
vecii, odată cu naşterea cea mai presus de vreme a 
Fiului, purcede şi El din Tatăl mai presus de vreme. 
Duhul Sfanţ a binevoit de la începutul zidirii lumii şi 
mai înainte de zidirea lumii să fie deasupra apelor. 
Auzi ce spune dumnezeiasca Scriptură: Şi întuneric 
era deasupra adâncului şi Duhul lui Dumnezeu se 
purta deasupra apelor. Auzi: se purta. In alt loc se 
scrie că umbla şi în alt Ioc, în limba siriacă, se zice că 
clocea deasupra adâncurilor. Sau în altă traducere că 
încălzea deasupra adâncurilor. Deci găina când stă pe 
ouă, ori de zicem că încălzeşte ouăle, ori că le 
cloceşte, ori că stă pe ouă, aşa şi Duhul lui Dumnezeu 
mai înainte de zidirea lumii clocea sau încălzea 
adâncurile, aşa cum dogmatisesc Marele Vasile, 
Grigorie de Nyssa, dumnezeiescul Efrem Şirul şi alţii. 

Deci prin această încălzire pe care o dădea 
Duhul Sfânt adâncului care era numai apă, că 
pământul nu era atunci şi nu se vedea, a dat viaţă 
apelor şi pământului, care era în apă, ca la zidire să nu 
se mai zică aşa: Să scoată pământul viaţă sau să 
scoată apele viaţă sau să se facă întâi viaţă în pământ 
şi în apă şi apoi să scoată suflete vii, ci să zică aşa: să 
scoată apele suflete vii. Dar de unde? Ce, au avut 
apele de la sine suflete vii? Nu, Doamne fereşte! Că 

atunci punem zidirea în locul Ziditorului. Ci Duhul lui 
Dumnezeu care a încălzit adâncurile a pus viaţa în ape 
şi a dat viaţă la toate vieţuitoarele care sunt în ape, pe 
pământ şi în aer şi în toate. Deci aşa se înţelege la 
Scriptură, că lucrurile sunt prea adânci, dar sunt 
tâlcuite de dumnezeieştii părinţi. 

Duhul lui Dumnezeu a binevoit să se arate în 
multe feluri. Când a scos poporul lui Israel din Egipt, 
din mâna lui Faraon şi din robia cea de 430 de ani, El 
s-a arătat ca un nor mergând înaintea taberei fiilor lui 
Israel. Că zice dumnezeiescul părinte Efrem Şirul: 
„Norul era chip al Duhului şi marea era chip al apei" 
la botezul acela la care s-a botezat tot poporul lui 
Israel, cum zice marele apostol Pavel: Au doar 
părinţii noştri nu toţi prin mare au trecut şi prin nor 
s-au botezat şi celelalte. 

Duhul Sfânt s-a arătat uneori în chip de 
porumbel, adică la Botezul Domnului Dumnezeului şi 
Mântuitorului nostru Iisus Hristos, iar în ziua de 
astăzi s-a arătat mai vestit şi mai arătat decât 
totdeauna din istoria lumii. De ce zice Evanghelia de 
astăzi că încă nu era Duh Sfânt? Şi îndată răspunde: 
Pentru că Iisus încă nu se proslăvise. Iată ce vrea să 
zică aici Scriptura, nu că nu era Duh Sfanţ, că nici n-a 
fost vreo vreme când n-a fost Duh Sfânt, că de când 
este Tatăl şi Fiul, fără de vreme este şi Duhul Sfânt, 
fără de început, de aceea şi zice că nu era încă Duh 
Sfânt, adică încă nu s-a arătat aşa de văzut şi aşa de 
simţit Duhul Sfânt, până nu s-a proslăvit Fiul Omului. 

Dar când s-a proslăvit Fiul Omului? Când a 
şezut de-a dreapta măririi întru cele înalte, de-a 

dreapta dumnezeirii la locul său de totdeauna. Când a 
suit firea omenească până unde? Până de-a dreapta 
Tatălui. Atunci s-a proslăvit Fiul Omului când ce a 
fost stricat prin neascultare, a dres şi a înnoit şi a 
sfinţit şi a altoit firea noastră cea căzută şi a dus-o nu 
în rai, ci în ceruri şi mai presus de ceruri, de-a dreapta 
puterii, de-a dreapta măririi întru cele înalte. Şi atunci 
când Hristos s-a suit cu tot cu trup la cer şi a şezut de-a 
dreapta lui Dumnezeu Tatăl, atunci s-a proslăvit El 
pentru ascultarea sa. Căci ce spune la Filipeni? 
Hristos Iisus s-a smerit pe sine, ascultător Jacându-se 
până la moarte şi moarte pe cruce. Dar ce i-a adus 
această smerenie şi ascultare? Auzi pe acelaşi apostol: 
Pentru aceasta şi Dumnezeu l-a proslăvit pe Dânsul 

şi i-a dat Lui nume care este mai presus de tot 
numele, ca în numele lui Iisus Hristos tot genunchiul 
să se plece, al celor cereşti şi al celor pământeşti şi al 
celor de dedesubt. Deci acum a ajuns Hristos de-a 
dreapta Iui Dumnezeu Tatăl, în ziua de astăzi, acum i 
s-a dat nume mai presus de tot numele şi slava pe care 
a avut-o mai înainte de toţi vecii a luat-o în trup, nu ca 
mai înainte cu a sa fiinţă, că pururea era cu fiinţa sa. 

Deci acum, când s-a proslăvit Fiul Omului, a 
trimis pe Preasfântul Duh, după cum a făgăduit la 
sfinţii Săi ucenici şi apostoli. Ce le-a spus? Voi şedeţi 
în Ierusalim până când vă veţi îmbrăca cu putere de 
sus. Şi au stat dumnezeieştii apostoli zece zile în 
Ierusalim şi în a zecea zi după înălţarea Domnului, 
când Hristos s-a proslăvit de-a dreapta puterii, a trimis 
de acolo pe Preasfântul Duh, care de la Tatăl purcede. 
Dar de ce l-a trimis la zece zile şi nu mai înainte? Iată 

ce spun dumnezeieştii Părinţi: La zece zile după 
înălţarea lui Hristos s-a pogorât Duhul Sfânt, pentru 
;ă în taina iconomiei în trup a lui Hristos prin care s-a 
mântuit neamul omenesc, a fost de folos şi cetelor 
îngereşti, că auzi ce spune apostolul, că întru Iisus 
Hristos şi întru taina iconomiei sale în trup aveau 
nevoie de înnoire şi sfinţire şi cele de jos şi cele de sus. 

Deci mergând Mântuitorul nostru la înălţare cu 
tot cu trup, s-a oprit în flecare zi la câte o ceată de 
îngeri şi le-a dat la toate cele nouă cete de îngeri câte 
o zi pentru mai multă îndumnezeire, sfinţire şi înnoire 
şi apoi în ziua a zecea a stat de-a dreapta Tatălui şi de 
acolo a trimis pe Preasfântul Duh ca să se pogoare 
peste Sfinţii Săi ucenici şi apostoli, să-i umple de 
sfinţenie, de putere, de înţelepciune şi de dar. Şi cum 
a fost venirea Preasfântului Duh peste sfinţii Săi 
apostoli? Aţi auzit la Apostolul de astăzi că stând 
ucenicii acolo s-a făcut un sunet mare, ca o mişcare 
de vifor şi de vânt mare venind cu sunet şi s-au arătat 
limbi ca de foc şi au stat pe fiecare dintre ei. Acolo 
era şi Preasfânta Maica Domnului, după cum o vedeţi 
în icoană, şi dumnezeieştii săi ucenici. 

Dar de ce spune Scriptura ca de foc şi nu spune 
că s-au pogorât limbi de foc? Care e pricina că s-au 
pogorât limbi ca de foc şi nu de foc? Ştii de ce pune 
pe ca înainte? Ca să nu atribuim noi Duhului Sfanţ 
materia. Să nu credem noi că Duhul Sfanţ este un foc 
cum e lumânarea aceea pe care o vezi acolo sau cum 
vezi fel de fel de focuri. Că nu este foc material Duhul 
Sfânt, ci foc gânditor. Deşi Dumnezeul nostru este foc 
mistuitor, dar nu este foc material, ci foc care nu se 



46 



NE VORBEŞTE 



PĂRINTELE CLEOPA 



47 



vede şi nu se simte şi numai prin gândire se înţelege. 
Aşadar s-au pogorât peste sfinţii Săi apostoli nu limbi 
de foc, ci limbi ca de foc, având oarecare asemănare 
cu focul. 

Şi ce, care a fost pricina să se pogoare în acest 
fel, în chip de limbi? De ce nu a venit ca la Botezul 
Domnului, în chip de porumbel? Sau în chip de nor 
sau în alte feluri, că putea în tot felul, ca un 
Dumnezeu atotputernic? De ce vine el acuma în chip 
de limbi? Ştii de ce? Ca să arate că El este Dumnezeu 
cel atotputernic, de o fiinţă cu Tatăl şi cu Fiul, care a 
amestecat limbile cândva. Aţi auzit aseară la slava 
Vecerniei celei mari? Zice: „Limbile amestecându-se 
au pedepsit îndrăzneala celor ce făceau turn". Pentru 
că până atunci, când au făcut turnul Babei de care aţi 
auzit la şcoală, era o limbă şi un neam în tot pământul 
şi au cutezat oamenii să facă turn ca să nu-i mai 
ajungă pe ei potopul. Şi aceasta a îndrăznit să o facă 
Nimrod, uriaşul acela împărat al Babilonului, de la 
care a ieşit închinarea la idoli şi urâciunea zidirii de 
turn. 

Şi a silit 71 de seminţii să zidească la turn. 
Numai Ever cu patru mii de suflete n-au vrut să 
zidească şi au fugit şi s-au ascuns în munţi. Şi de 
aceea limba lor era mai neamestecată, limba lui Ever 
este cea mai veche limbă de sub cer, este limba lui 
Adam, care o mai ştiu oarecare evrei din Palestina, 
limba cea veche, aramaică. Se zice că e cea mai veche 
limbă pe care a vorbit-o strămoşul Adam, că numai 
lui Ever nu i-a amestecat Dumnezeu limba. El, când a 
zis Nimrod să zidească turn împotriva lui Dumnezeu, 



ştii ce a zis? „Cum o să zidim noi turn împotriva lui 
umnezeu, Care a acoperit cu apele potopului şi cei 
i mari munţi din lume?" 

Şi n-a vrut Ever să se supună. Iar Nimrod a zis: 
.,Cine nu va zidi tumul, acela imediat va muri cu 
moarte amară". Şi atunci unii de frică, alţii din 
convingere au început să zidească turnul acela, ale 
cărui ruini până azi se văd şi le cunosc şi oamenii de 
ştiinţă care au umblat până acolo. Se află ruinele 
acelui turn aproape de oraşul Bagdad din Irak, vechea 
Babilonie între Eufrat şi Tigru. Acolo a fost turnul 
Babei. Şi au început să zidească la turn unii de frică, 
că se temeau de moarte, iar alţii din convingere că pot 
face ceva împotriva lui Dumnezeu. Iată de atunci a 
ieşit maimuţa din om, nu omul din maimuţă, cum 
susţin unii. Aşa spun dumnezeieştii părinţi, citiţi în 
Hronograf. Pentru că a zis atunci Sfânta Treime: t JSă 
ne pogorăm să le amestecăm lor limbile ca să nu 
poată să se mai înţeleagă om cu om. Şi cine va cere 
var, altul să-i dea sabie. Şi cine va cere căldare, altul 
să-i dea scara. Să nu mai poată zidi, să vadă că este un 
Dumnezeu care a făcut limbile omului". 

Şi celor care au zidit de frică şi le părea rău că 
zidesc împotriva lui Dumnezeu, le-a amestecat numai 
limbile, iar celor care au zidit din convingere, că pot 
face împotriva lui Dumnezeu ceva, le-a amestecat şi 
firea. Deodată s-au trezit cimpanzei fără coadă, 
maimuţe, urangutani, satiri, hipocentauri, toate 
dihăniile şi urâciunile lumii. De ce? Când au vrut 
îngerii să se înalţe împotriva lui Dumnezeu, să se facă 
asemenea cu Dumnezeu, din îngeri luminaţi s-au făcut 




48 



NE VORBEŞTE 



draci întunecaţi, şi cei ce erau în lumină şi în 
strălucire s-au făcut întuneric. Iar când a vrut omul să 
facă turn împotriva lui Dumnezeu, din om 1-a făcut 
maimuţă şi toate urâciunile pământului, cum le vedeţi 
până în ziua de astăzi. Deci la unii le-a amestecat 
limba, iar la alţii le-a amestecat firea şi i-a făcut, cum 
îi vedeţi până în ziua de astăzi, urâciunile pământului 
şi de râs în tot pământul. 

Deci să mergem mai departe. De aceea astăzi 
Duhul Sfânt se pogoară în chip de limbi de foc, pentru 
ca să arate că El este Acela care a amestecat limbile 
oamenilor să nu poată zidi împotriva lui Dumnezeu. 
Şi auzi cum cântă Biserica: „Când S-a pogorât 
amestecând limbile, despărţit-a neamurile Cel 
Preaînalt, iar când S-a pogorât în chip de limbi de foc, 
într-o unire pe toţi i-a chemat şi într-un glas au slăvit 
pe Preasfântul Duh". Ai auzit şi aseară la slavă? Zice: 
„Atunci a stricat unirea cea rea împotriva lui 
Dumnezeu şi acum prin limbi de foc a unit toate 
popoarele într-o singură limbă şi o credinţă". Că erau 
la praznicul Cincizecimii în Ierusalim bărbaţi iudei şi 
libieni, şi sirieni, şi elamiţi, şi romani, şi prozeliţi, şi 
greci, şi arabi, şi tot neamul de sub cer, şi vorbeau 
doisprezece oameni galileeni, pescari, dar vorbeau în 
limba lor şi ei auzeau fiecare om în limba sa măririle 
şi slava lui Dumnezeu şi predica Evangheliei. Şi se 
minunau şi ziceau: „Oare ce să fie acestea? Aceşti 
oameni neînvăţaţi toţi sunt de un neam, galileeeni, şi 
ei vorbesc în limba lor Evanghelia şi noi o înţelegem 
în limba noastră". Ştii ce era? Era Duhul lui 
Dumnezeu care a amestecat atunci limbile acelora ce 

;eau rău şi acum a dat darul vorbirii în limbi ca să 

iducă la o credinţă în Hristos toate popoarele cele 

;lurite la limbă, la credinţă şi la neam. 

Şi unii din farisei şi din iudei, plini de zavistie ca 
totdeauna, ziceau: „Asta-i treaba mustului dulce. S-au 
îmbătat aceştia, nu ştiu ce vorbesc". Iar marele 
Apostol Petru, cel mai tare în credinţă şi mai îndrăz- 

icţ, a ieşit în mijloc şi a zis: „Bărbaţi galileeni, nu 
suntem beţi, de abia e ceasul al treilea din zi (adică de 

ibia era ora nouă dimineaţa, cum erau orele atunci). 

Iu suntem beţi de vin, cum socotiţi voi, ci astăzi în 

irechile voastre se împlineşte proorocia lui Ioil 
Proorocul care a zis: In zilele cele de apoi turna-voi 
din duhul meu peste tot trupul. Fetele voastre vedenii 
vor vedea şi vor prooroci şi robii şi roabele mele vor 
vorbi în limbi şi celelalte. Şi voi da o. putere şi duh şi 
celelalte". Şi le-a spus: „Astăzi s-a împlinit proorocia, 
în ochii voştri. Toarnă Dumnezeu Duhul Lui acum 

>este noi şi vorbim noi în toate limbile zidite sub cer 
ca să cunoaşteţi şi să înţelegeţi voi măcar din acest 

temn văzut şi simţit al Duhului Sfânt, că aici nu-i 
lucrare de om, ci de Dumnezeu şi de Duhul lui 

>umnezeu'\ 

Dar oare de ce a fost nevoie de acest dar 

leosebit al vorbirii în limbi la începutul Bisericii? Şi 
ce nu mai este darul acesta în Biserică până astăzi? 
V-aţi pus întrebarea? Iată ce spune dumnezeiescul 
[oan Gură de Aur în cuvântul de la Cincizecime: „A 
fost prea nevoie la începutul Bisericii să se dea acest 

Iar al Duhului Sfânt de a se vorbi în limbile toate, ca 

!ă cunoască toţi că şcoala Duhului Sfânt nu se învaţă 

pe bănci. Şcoala Preasfântului Duh se toarnă de sus în 
mintea celor care binevoieşte Dumnezeu şi-i alege. Şi 
Dumnezeu poate înţelepţi pe cei proşti". Se împlineşte 
ceea ce a zis marele Pavel: A ales Dumnezeu vasele 
cele slabe să ruşineze pe cele înţelepte şi pe cele tari. 
Şi a ales Dumnezeu pe cele nebăgate în seamă ale 
lumii şi celelalte, ca să arate că el nu are nevoie de 
şcolile noastre. Când vrea să facă vreun far pentru 
mântuirea lumii sau vreo lucrare, El are nevoie de 
inimă curată, de credinţă sinceră şi de suflete curate, 
care doresc mântuirea în mod sincer. 

Şi de aceea Duhul lui Dumnezeu s-a vărsat din 
belşug peste aceşti pescari şi oameni necărturari, ca 
să-i înţclepţească în şcoala aceasta mai presus de orice 
minte, ca să fie de folos, să predice Evanghelia până 
la marginile pământului şi să facă minuni şi puteri 
mari cu puterea lui Dumnezeu. Şi de aceea a dat darul 
vorbirii în limbi, zice dumnezeiescul Ioan Gură de 
Aur, căci sunt semn pentru cei necredincioşi. Că auzi 
ce spune în capitolul 14 al epistolei întâi către 
Corinteni: Limbile sunt semn pentru cei necredincioşi. 
Pentru că toţi cei ce erau la Cincizecime în Ierusalim 
din atâtea feluri de popoare, când auzeau din gura a 
doisprezece oameni simpli, proşti, cum îi socotea 
lumea, că vorbesc în toate limbile de sub cer, 
cunoşteau cu dinadinsul că nu poate fi aici altceva 
decât numai lucrarea Duhului Sfanţ: „Numai Duhul 
lui Dumnezeu este Cel ce mişcă mintea şi limba 
acestora să vorbească în aşa fel încât, vorbind ei într-o 
limbă, noi să înţelegem fiecare în limbile noastre 
măririle şi slava lui Dumnezeu". Iată pentru ce a dat 



darul vorbirii în limbi înainte. Pentru ca să fie semn 
pentru oamenii necredincioşi, ca măcar prin acest dar 
preasfinţit şi preavăzut să înţeleagă că apostolii nu 
sunt trimişi de oameni, ci sunt trimişi de Dumnezeu şi 
să creadă în Iisus Hristos pe care îl propovăduiau ei 
cu atâta putere şi convingere. 

Fraţi creştini, Duhul lui Dumnezeu este Duhul 
cel Preabun, cel Preasfânt, cel Atotputernic, cel 
Atotproniator, cel Preaînţelept, şi toate însuşirile care 
se atribuie lui Dumnezeu Tatăl şi toate cele ce i se 
atribuie lui Dumnezeu Fiul le are la fel după fiinţă. 
Numai după ipostas se deosebeşte cu chipul estimei, 
însă toate celelalte însuşiri le are la fel cu Tatăl şi cu 
Fiul, după cum arată dumnezeieştii teologi. Se 
numeşte Duhul acesta Duhul Preabun, Duhul cel 
Preasfânt care luminează pe tot omul care vine în 
lume. Este Duhul care aduce lumină gânditoare la tot 
omul care se botează în numele Preasfintei Treimi şi 
care vine în lume. Dar oare pe acest duh al luminii şi 
al sfinţeniei cu ce îl întunecăm noi, păcătoşii? Cu ce îl 
gonim noi de la noi? Oare poate sta el la un loc cu 
întunericul? Nu. Prin ce supărăm noi şi întristăm pe 
Duhul Sfânt şi prin ce îl gonim de la noi? Ştiţi prin 
ce? Prin păcate. Şi mai cu seamă prin păcatele de 
moarte. Noi gonim pe Duhul lui Dumnezeu de la noi 
prin păcatele noastre. 

Noi de la dumnezeiescul Botez suntem biserică 
a Dumnezeului celui viu. Nu zice Pavel aşa? Voi 
sunteţi biserica Dumnezeului celui viu şi mădulare 
din parte ale lui Iisus Hristos. Voi sunteţi biserica 
Dumnezeului celui viu şi Duhul lui Dumnezeu 

locuieşte în voi. Auzi? Locuieşte Duhul lui Dumnezeu 
în noi, dar noi îl putem goni din noi prin ce? Prin 
păcate. Prin răutăţi. Duhul lui Dumnezeu nu poate sta 
unde sunt lucrurile întunericului, el este duhul 
luminii. Ce zice Pavel? Să lepădăm dar lucrurile 
întunericului Care sunt lucrurile întunericului, că le 
enumera acolo? Ura, desfrâul, mânia, zavistia, beţia, 
mâhnirea pentru binele aproapelui, răutatea, ţinerea de 
minte a răului, pizma, lenevia şi toată răutatea se 
numesc lucruri ale întunericului. Păcatul foarte mult 
întunecă pe om. Dar de ce? Pentru că goneşte de la el 
pe Duhul Sfanţ care e lumina aceea care luminează pe 
tot omul ce vine în lume. 

N-aţi văzut cum s-a întunecat Saul de zavistie? 
Era bolnav, îl muncea satana, venea David şi îi cânta 
din Psaltire şi gonea duhul de Ia dânsul. Iar Saul era 
aşa de întunecat când se scula, încât zicea: Unde-i 
David, ca să-l omor? Pe cine? Pe doctorul lui care îl 
scotea de la drac când îl muncea duhul rău pe Saul şi 
îl trântea la pământ. Vezi zavistia, cum spune Sfântul 
Ioan Gură de Aur, că e mai rea decât dracul? Duhul 
adică se ducea de la Saul, dar zavistia îi întuneca 
mintea lui, încât când gonea David dracul de la el şi 
se scula de jos, zicea: Unde-i David sâ-l omor? 

Cărturarii şi fariseii vedeau minunile lui Iisus 
Hristos şi, în Ioc să se lumineze, se întunecau cu ura şi 
cu zavistia aşa de tare, încât căutau pe toate căile să-l 
omoare. Pentru ce? Pentru că ura este mare întuneric. 
Ce spune dumnezeiescul evanghelist Ioan? Cela ce 
urăşte pe fratele său întru întuneric umblă şi 
întunericul a orbit ochiul lui Iată întunericul - ura, 






:avistia, beţia. Ce zice dumnezeiescul părinte Efrem 
îirul? S-au întunecat cu beţia Noe şi Lot, care 1-a scos 
Dumnezeu din Sodoma, şi au greşit cu păcate foarte 
mari, unul cu blestemul şi altul s-a amestecat cu 
fiicele sale. Şi iată cât întuneric a adus beţia în 
sufletele lor. Şi de aceea zice: Beţia pe Domnul nu îl 
primeşte, beţia pe Duhul Sfanţ ÎI goneşte de la om şi îl 
lasă pustiu de darul lui Dumnezeu. Iată întuneric care 
goneşte pe Duhul Sfânt. 

Dar numai beţia? Ce 1-a întunecat pe faraon? 
împietrirea inimii. De două ori, de trei ori i-a zis 
Moise: Dă drumul poporului să jertfească lui 
Dumnezeu în pustie. Voi da şi iarăşi voi da şi iarăşi se 
împietrea şi iar se întuneca, până 1-a pierdut 
Dumnezeu în Marea Roşie. Cine 1-a întunecat pe 
( iheezi, cine 1-a întunecat pe Iuda? Iubirea de arginţi, 
cum cântă biserica: „Cu iubirea de argint îmbolnă- 
vindu-se, s-a întunecat". L-a întunecat atâta iubirea de 
argint că l-a vândut pe învăţătorul, pe Ziditorul lumii, 
pe Cel ce a dat darul apostolilor, pe Cel ce l-a făcut 
lacător de minuni şi l-a împărtăşit cu Preacuratele 
aine. „Ai vândut pentru iubirea de argint pe cel 
nepreţuit". S-a îmbolnăvit şi s-a întunecat cu iubirea 
de argint şi i-a răpit toată partea cuvântătoare a 
sufletului să nu mai înţeleagă cine este şi ce face. 

Dar numai pe Iuda? Cine l-a prăvălit pe 
Solomon cel preaînţelept şi preasfânt, cel ce a scris 
jumătate din Scriptura cea veche? Dumnezeiasca 
Scriptură zice că era preaînţelept şi a luat darul 
înţelepciunii; cine l-a întunecat? Patima iubirii de 
femei. Desfrâul şi curvia. Până acolo l-a întunecat pe 

Solomon, că ţinea atâtea femei de alt neam şi acelora 
a spus că vrea să le facă şi lor capişte şi a zidit capişte 
preaînaltă idolilor lui Moab şi ai sidonienilor. Aşadar 
păcatele ne întunecă şi îndepărtează Duhul Sfânt de la 
noi. 

Să fugim de păcate, ca să nu întristăm pe Duhul 
Sfanţ care este în noi de la Botez. Iar dacă am greşit, 
să ne pocăim de îndată, ca să nu ne părăsească Duhul 
Sfanţ. Să fim încredinţaţi că de credem cu tărie în 
Dumnezeu, şi iubim Biserica Lui, şi ascultăm de 
păstorii noştri sufleteşti, şi dacă lepădăm tot păcatul 
şi fărădelegea prin Sfânta Spovedanie, devenim 
temple ale Duhului Sfanţ, cum spune Sfanţul Pavel 
şi suntem urmaşi ai Apostolilor şi fii ai lui 
Dumnezeu după har. Amin. 



CONVORBIRE CU TINERI 
DESPRE CURĂŢIA ÎN CĂSĂTORIE 

O să vorbim aici ceva care priveşte viaţa 
voastră, a mirenilor, şi a noastră, a călugărilor. Vom 
vorbi despre curăţie şi despre feciorie. Noi, călugării, 
avem trei voturi: ascultarea necondiţionată, sărăcia de 
bunăvoie şi fecioria până la moarte. Cei ce au fost 
căsătoriţi au, dacă vor, a doua feciorie, dacă vin în 
mănăstire sau chiar acasă, aceasta se cheamă feciorie 
din voinţă şi din făgăduinţă. 

Este o feciorie firească pe care o are omul când 
n-a ştiut ce e în lume femeia sau alte patimi grele. 
Doamne fereşte! Şi a doua este din făgăduinţă, care o 



făgăduiesc. Că vin la mănăstire şi cei căsătoriţi. I-a 
murit soţia şi a venit şi depune şi el, văduv, votul 
fecioriei. A lui feciorie e tot atât de puternică, dacă o 
depune în faţa sfântului altar, ca şi a celui ce a fost 
feciorelnic din fire. Aceasta este fecioria a doua, după 
cum arată Sfântul Ioan Scărarul, pe care o ia omul în 
călugărie. Tot lui Dumnezeu făgăduieşti şi la botez şi 
la călugărie; călugăria e al doilea botez, primeşti 
tunderea, îţi schimbă numele, exact ca la botez. Deci 
Unii sunt feciorelnici din fire şi alţii din făgăduinţă, 
care depun votul fecioriei la călugărie. 

Alţii duc viaţă curată şi feciorelnică în lume. Ei 
au mare plată, cum sunt preoţii celibi, dacă o duc într- 
adevăr cum au făgăduit, şi cum sunt unii creştini. Eu 
am peste 40, aproape 50 de familii, care duc viaţă 
curată în lume. Şi unii au această hotărâre de 40 de 
ani, alţii de 30, alţii de 20, alţii de 15, alţii de 5, alţii 
Ic 3, alţii de un an, de doi, fiecare cum a început. Dar 
Ic pun în vedere chiar de la început, de când au 
început această rânduială, să ţină minte aceste lucruri: 
După ce te-ai căsătorit nu mai sunteţi doi, ci unul. Nu 
se mai poate zice că sunt doi, ci vor fi amândoi un 
trup, cum spune Sfânta Scriptură. Condiţia de a păzi 
cei căsătoriţi curăţia nu aparţine de unul, pentru că nu 
îste unul, ci doi sunt într-un singur trup şi suflet. Asta 
p spune Sfântul Apostol Pavel: Nu vă lipsiţi unul de 
iltul - auzi cum - decât până la o vreme şi apoi să 
fiţi împreună, ca să nu vă ispitească satana pentru 
neinfrănarea voastră. Ei bine, sunt unii care au dus 
aceasta până la moarte şi au o mare plată, că au fost în 
lume. Că nu-i puţin lucru să te lupţi în lume cu atâtea 

şi să duci viaţa ta ca în mănăstire. Dar alţii care nu 
pot, ei sunt liberi. Pot să ducă un an curăţia, doi, şi pe 
urmă iar să fie împreună. Nu îi condamnă nici o lege. 
Dar cât au pus deoparte au, că au ţinut un an, că au 
ţinut doi, aceea nu se pierde cât au ţinut. Dumnezeu e 
drept. Iar dacă unul va vedea că celălalt este slab, 
trebuie să cedeze. 

Iată ce am păţit eu cu unul. A venit la mine cu 
soţia să păzească viaţa în curăţie. Oameni bătrâni de 
acum. El avea sub 70 ani unul sau doi, ea avea vreo 
60. Dar le-am spus: „Să nu mâncaţi carne, să nu faceţi 
abuz de vin. Dacă ai luat, ia un pahar de vin, mai mult 
să nu iei, şi să nu mâncaţi mâncări care irită: usturoi, 
acrituri mari, din acestea, că excită, adică irită corpul 
la diferite dispoziţii de patimi". Au ţinut şapte ani 
aceşti oameni şi pe urmă bărbatul şi-a săpat groapa de 
moarte. Cum? Avea livezi mari, avea cazan de rachiu, 
făcea rachiu. Eu i-am oprit şi de rachiu şi de vin, i-am 
spus ca numai în caz de boală sau ceva să ia un pahar 
de vin, că nu-i un păcat. El s-a apucat de băut rachiu. 
Şi satana de la beţie ia mintea omului. Ii spune într-o 
zi femeii (dar el avea copii căsătoriţi, şi fete şi băieţi, 
toţi erau căsătoriţi): „Măi femeie, eu nu mai pot trăi 
singur. Ori vrei să trăim împreună, ori dacă nu, e mare 
primejdie pe sufletul meu". Dar ea 1-a batjocorit, că n-a 
avut dreaptă socoteală. Ea umbla cu haine negre, ca o 
călugăriţă, şi citea Psaltirea şi postea: „Măi 
blestematule, măi nebunule, măi stricatule, nu ţi-a 
ajuns ţie mocirla vieţii, n-ai ţinut nici posturi, nici 
sărbători, nimic, şi acum vrei tu să-mi împiedici 
mântuirea?" 



Să vă spun ce ispite face satana şi la aceştia în 
curăţie. De aceea vă vorbesc să aveţi înregistrat aici. 
am mai auzit, că vin la urechea noastră din toată 
ţara. Ea, dacă ar fi avut dreaptă socoteală, venea la 
mine cu dânsul. Doar eu le-am dat voie să ţină curăţia. 

Iu i-a venit în gând asta. L-a batjocorit o dată, de 

louă ori, el a tăcut din gură, că el bea rachiu, se 
îziseră din nou în el patimile dobitoceşti ale anima- 
lelor şi îi spune într-o seară: „O să-ţi pară rău, că ştii 
ce-a spus părintele - el ţinea minte -, să ţineţi cât o să 
puteţi amândoi". Că eu nu pot da un sfat mai mare 
decât apostolul Pavel. „Până la o vreme să ţineţi şi pe 
urmă să fiţi împreună ca să nu vă ispitească satana, iar 
dacă puteţi până la moarte, şi mai bine. Dar voi luaţi-o 
aşa câte oleacă, câte un an, câte jumătate de an, aşa." 
Că un ogor, când îl iei la prăşit, nu îl găteşti în ziua 
aceea. Hai că îl prăşesc oleacă azi, şi pe urmă iar, şi 
când te trezeşti ai ajuns la capăt. Aşa e şi cu viaţa asta. 

Ce s-a întâmplat? Ea l-a batjocorit, nici n-a vrut 
să-1 audă, că n-a avut dreaptă socoteală. Ea n-a auzit 
ce spune apostolul: Femeia trupul său nu-î 
stăpâneşte, ci bărbatul. Şi bărbatul trupul său nu-l 
stăpâneşte, ci femeia, după căsătorie. Nu mai pot face 
opinie separată nici unul, nici altul. N-a vrut ea de 

iţea. El ce a făcut? A făcut o damigeana de rachiu 
din cel dat de două ori prin maşină, l-a fiert de două 
ori, pentru fina Iui de cununie, care i-a dat mere, că şi 
ca avea livadă, ca să-i facă rachiu. Şi era o ploaie 
scara şi întuneric. Bărbatul său era dus cu o căruţă de 

iere de vândut la oraş. Şi s-a dus omul acesta la fina 
dar beat s-a dus. Finei sale îi cam plăcea şi ei 
paharul, că şi ei aveau poame, cutare. 

- Fină, dar bărbatul tău nu-i acasă? 
Dar el a ştiut că nu-i acasă. 

- Nu-i acasă, nasule. 

- Hai să luăm un pahar de vin, hai să luăm un 
rachiu. 

Au băut. Fina sa era căsătorită numai de vreo 
şase luni. N-avea nici copii, nimic. 

- Fină, eu nu mă duc acasă în seara asta, vezi că 
e glod, e întuneric. 

- Da, nănaşule, te-i duce dimineaţa. 

Ea n-a bănuit nimic, era naşul ei de cununie, nu 
de botez. I-a dat o cameră să doarmă, când noaptea se 
trezeşte cu el lângă dânsa. 

- Ce faci, nănaşule? Vai de mine. Ce vrei, să mă 
bagi în iad? 

- Taci din gură, te-i mărturisi la un duhovnic, 
nu-i nimic. 

Aceea beată, că dacă ar fi fost şi ea trează, putea 
fugi din mâna unui moşneag, că ăsta avea 75 de ani 
acum. Putea să-i dea o brâncă sa-1 facă praf. Dar vezi 
satana, a întunecat-o şi pe ea. 

- Vai, nănaşule, dar vai de mine, n-are să ne 
meargă bine în gospodărie! 

- Taci din gură. Bărbatul e pentru femeie şi 
femeia pentru bărbat. 

Că satana are cuvintele lui. Şi a căzut cu fina sa 
în păcat. Şi ea avea 23 de ani şi el avea 75. Asta ca să 
vă spun ce ispite drăceşti se întâmplă. Şi dimineaţa ea 
a vrut să-şi facă seama. 

- Nănaşule, unde ne ducem? Ne-am băgat în 
iad. Vai de mine! 

Că era tulburată, o mustra conştiinţa. 

- Taci din gură, proasto, ehei, câte ştiu eu din 
astea şi cutare, a îmbărbătat-o. 

- Vai de mine, dar n-am să am pace nici în 
groapă, cum am fost înşelată. M-ai îmbătat întâi şi pe 

ţi-ai bătut joc în halul ăsta de sufletul meu. 
Şi a lăsat-o plângând şi s-a dus acasă. Şi acasă îi 
spune soţiei: 

- N-ai vrut să cedezi, mi-am găsit eu nevastă 
tânără. Ehehe! 

Şi ea ştia unde a fost, că ştia că s-a dus la fina sa 
şi a priceput. Gândiţi-vă ce a fost în sufletul lor, ce 
războaie se ridică la cei ce ţin curăţia, că trebuie să le 
ştiţi, că satana nu doarme. Fiindcă aceasta este o 
rânduială foarte frumoasă, dar şi ispite mari se ridică. 
Şi atunci ce s-a întâmplat? Ea venea la mine. Parcă o 
văd: 

- Părinte, bărbatu-meu s-a pierdut, cutare. 

- Cum? Ce a păţit? 

- Ia uite, părinte, îmi spune toată istoria. 

- Dar ţi-a spus ţie că nu mai poate? De ce n-ai 
cedat? Că auzi ce spun canoanele din Gangra: 
„Femeia care nu cedează la împreunarea bărbatului, 
dacă e cu cununie dreaptă, anatema", o despart de 
Biserică canoanele. Că eu v-am spus că dacă unul e 
mai isteric şi nu poate, celălalt să cedeze, că nu-i nici 
un păcat. Sunteţi cununaţi, nici un păcat nu era. 

Că poate el stătea o dată, de două ori cu soţia şi 
pe urmă iarăşi îi venea mintea Ia cap: „Măi, sunt 
bătrân, de acum vine moartea". Dar aşa 1-a lăsat în 
prăpastia preacurviei, dar cu cine? Cu fina de cununie. 

Mai mare păcat decât dacă ar trăi tatăl cu fiica sa. 
Dacă tatăl trăieşte cu fiica e oprit 20 de ani de la 
împărtăşanie, că e rudenie de sânge, iar cu fina de 
botez sau de cununie e 25 de ani oprire de la 
împărtăşanie, că e rudenie spirituală, după duh. Şi aşa 
1-a trântit satana cu beţiile lui şi cu rachiul. Dar el n-a 
vrut să vină, a zis că îi e ruşine. 

- Spune-i să vie, că dacă nu vine, mare prăpastie 
îl aşteaptă. 

N-a vrut să vină: „Nu mă duc, că părintele are 
să-mi dea canon". Şi i-am dat ei canon 25 de ani. Ea 
s-a mirat: 

- Cum? Eu? 

- Da, uite ce zice canonul: „Femeia care n-a 
primit soţul la împreunare şi el a căzut cu alta, să-i dai 
acelaşi canon", pentru că-1 dă în prăpastia preacurviei. 
Că uite, cazi, te duci în fundul iadului şi tu, că n-ai 
avut minte că-i soţul tău cu care ai avut copii şi te-ai 
cununat şi cutare, şi acuma să-1 dai pe ci în prăpastia 
asta? Tu răspunzi de sufletul lui. Da, dacă n-ai avut 
dreaptă socoteală! La orice faptă bună, dacă n-ai 
dreaptă socoteală, te duci în fundul iadului. Spune 
Sfanţul Isaac: „Toate cele fără de măsură sunt de la 
draci". Şi mai zice: „Pe tot lucrul să-1 împodobească 
măsura", adică dreapta socoteală. 

Ea s-a dus plângând acasă, tulburată. I-am zis: 
„Nu pot să-ţi fac nici un pogorământ, ăsta ţi-e 
canonul". 

El când a auzit că eu am pus-o pe ea la canon şi 
nu i-am părtinit ei, a luat curaj să vină şi el, ca să o 
pârască că din cauza ei a căzut. Zice: „Dacă părintele 



a socotit aşa, mă duc la el. Am căzut, mă duc să-i 
spun tot ce am făcut". 

Vine el, a venit cu un nepot. 

- Părinte, uite aşa. 

- Ştiu, că mi-a spus soţia. Moşule, dumneata 25 
le ani nu te poţi împărtăşi. 

- Vai de mine, dar mai trăiesc eu 25 de ani? 

- Uite canoanele. Ăsta-i păcat mai mare decât 
dacă ai fi căzut cu fiica matale, că-i cu fina de 
cununie, deci rudenie după duh. E mult mai mare 
decât păcatul cu rudenia de sânge. 

De ce vă spun aceasta? Ca să ştiţi de ce să vă 
păziţi. Trebuie să-i arăţi omului: „Uite aici este foc, 
măi omule, şi dincolo e apă", că apoi el ştie: „Mă 
feresc". De aceea vă spun predica asta, ca să vedeţi 
câte se întâmplă, că la orice faptă bună se ridică 
război. Să ştiţi cum să procedaţi oricare sunteţi aici. 
Ce se întâmplă? Moşul zice: 

- Părinte, dar voi face milostenie, dar postesc 
post negru, dar cutare... Că părinte, mai trăiesc eu 25 
de ani? Eu am 75 de ani. Trăiesc 100 de ani eu? 

- Nu ştiu, dar să mori în canon, cel puţin să te 
găsească moartea pe drumul cel bun. 

L-am mărturisit şi s-a dus el plângând. Cu mare 
greutate i-am scăzut cinci ani că mi-a spus că vrea să 
ţină un an post negru lunea, miercurea şi vinerea, 
până la apusul soarelui. Şi aşa zicând, i-am scăzut 
cinci ani din 25 şi s-a dus aşa. 

El era de meserie fântânar. Era în 1 946, când cu 
:eta cea mare. O biată văduvă tânără din război 
sa un copilaş şi casa ei era pe deal Şi avea ea un 

loc acolo unde i-au zis oamenii că găseşte apă. Moşul 
mai avea patru fântânari afară de el. Şi ea s-a împăcat 
cu moşul să-i facă fântâna că-i plăteşte Ia metru, adică 
săpatul şi pietruitul îi dă o mie pe metru sau cât era 
atunci, câţi metri o să iasă fântâna. Ei bucuroşi, că 
erau patru şi împărţeau, s-au apucat de săpat, dar n-au 
dat de apă până aproape la 17 metri, că era în deal. Şi 
când au dat, au dat de o stâncă. Când au spart-o cu 
ranga a ţâşnit un izvor cum e gheaţa. Au avut mare 
bucurie că au găsit apă, că altfel cheltuiala era toată 
degeaba. Şi aveau o scară de sus în fântână şi fântâna 
era legată, dar numai până la un loc, că o leagă ca să 
nu se surpe, dar de la un loc nu mai era legată, că au 
dat de un fel de pământ care nu se risipeşte. Şi când 
au dat de apă, au strigat: 

- Cumătră, mare bucurie, am dat de apă. 
Dar femeia le-a zis: 

- Hai repede, că v-am făcut mâncare. Să nu se 
răcească mâncarea. Veniţi cu toţi oamenii la masă. 

Femeia a venit cu copilaşul de doi ani, 1-a luat în 
braţe. Copilaşul, când a auzit de apă, a vrut să vadă 
apa: „Apa, apa", să vadă şi ei ce e aceea. Maică-sa a 
zis şi ea: „Uite, plânge să vadă apa". Ca mamă bună, 
1-a dat în mâna moşului, care a coborât pe scară până 
ce a văzut apa. „Uite, asta-i apa", cutare. Şi să vezi 
cum păzeşte Dumnezeu nevinovăţia copilului. Şi vine 
cu copilul pe scară şi îl dă femeii şi zice: „Cumătră, 
vin şi eu la masă, dar uite ce, mă duc jos în fântână, că 
mi-am uitat pălăria acolo pe un ciubăr". Şi erau 
plecaţi oamenii, numai el rămăsese. Şi când se duce 
să îşi ia pălăria se aude: Hrrrrrrrru! în pământ. S-a dus 

fântâna de 20 de metri peste el. Au trebuit să sape 
două săptămâni să scoată câte un os de acolo. Aşa a 
murit acest om care şi-a călcat pe conştiinţă şi ca om 
bătrân s-a îmbătat şi n-a păzit curăţia cum a făgăduit 
şi din cauza lui a trebuit să o pedepsesc şi pe soţie. 
Dumnezeu 1-a pedepsit, când avea numai trei ani de 
canon făcut. Dar a murit în canon şi care moare în 
canon şi e dezlegat, stă în iad numai până ce găteşte 
canonul şi pe urmă iese, îl scoate Biserica. De aceea e 
mare lucru să fii mărturisit, şi el venise la mărturisire. 

Ştiţi de ce v-am spus întâmplarea asta? Mai am 
şi altele, dar nu mai am când. Băgaţi de seamă, e 
foarte bine să vă învăţaţi a ţine curăţia în familie, e de 
mare plată, dar trebuie să o iei treptat. întâi ţineţi 
miercurea şi vinerea, sâmbăta şi duminica, pe urmă 
lunea şi desigur, toate posturile, zilele mari şi mai 
târziu învoiţi-vă unii cu alţii: „Hai, pentru dragostea 
lui Dumnezeu să mai trăim o lună, două, trei sau mai 
mult" şi aşa începi. Iar dacă unul e în mare ispită, 
celălalt trebuie să cedeze, nu cumva - Doamne 
fereşte! - unul stând pe poziţie e tare şi celălalt, fiind 
mai slab, se duce în prăpastie. Auzi ce spune Sfanţul 
Apostol Pavel? Datori sunteţi voi, cei tari, să purtaţi 
neputinţele celor slabi. 

Am unii care păzesc de 40 de ani curăţia şi 
soţiile lor n-au nici o luptă că duc viaţă curată. La 
unul femeia e cam bolnăvicioasă, el e om tare şi 
sănătos. Nu mănâncă o săptămână pe an de frupt: 
„Părinte, eu dacă nu pun trupul la înfrânare nu pot 
luce viaţa aceasta care am ales-o". Dar ţine. 

- Măi, Ioane, pune-i calului frâu. Sfanţul Vasile 
spune că trupul e calul, iar sufletul este călăreţul. 
Puterea domnitoare a sufletului stă în minte şi în 
inimă. Sufletul are puterea, nu trupul. Trupul e calul, 
însă călăreţul cel deştept ce face cu calul? îi dă 
săceală, îi dă ovăz, îi dă fân, îi dă orz, îi dă plimbare, 
dar ce face? îi pune şi zăbală: „Stai oleacă. Nu mă 
duci în prăpastie". înfrânare, post. 

Nu numai beţia de vin, ci nici apă nu-i dă cât 
trebuie. Zice: „M-am apucat de nici apă nu-i dau 
acum". Şi-i sănătos şi tare. Posteşte mult şi e tare 
sănătos. Şi are acum 83 de ani şi el şi fratele său, că 
sunt gemeni amândoi şi ţin curăţie de vreo patruzeci 
şi ceva de ani. Şi femeile lor n-au nici o luptă. Dar la 
acela s-a întâmplat invers, că bărbatul e cam bolnav şi 
soţia sănătoasă. Şi duce crucea mai uşor cel care e 
slăbit, celălalt mai greu. Dar eu i-am spus: „Măi, 
omule, să-mi spui dacă nu poţi, nu Doamne fereşte, să 
te ducă satana la păcat. Dacă nu poţi, sunteţi de la 
cununie un trup şi un suflet". Dar el nu: „Părinte, am 
pus gând: De-oi muri, de-oi trăi, de mă va face 
Dumnezeu praf. . . Ce, să mă duc eu pentru poftele 
calului în iad? Niciodată! Ce, pentru putoarea asta să 
mă duc să ard în focul cel veşnic? Nu! Dă-i pace, 
când îi trebuie femeie, îi dau eu post şi metanii mii. 
Nu-i dau nici apă". 

Rachiul şi vinul nici nu-1 gustă. Şi-i sănătos. A 
venit deunăzi până aici, la vârsta lui. Au venit cu 
maşina, dar ea a rămas jos. Zice: „A venit şi ea, dar 
nu poate sui dealul acesta". Că şi ea are vreo 79 de 
ani, dar e mai slabă. Şi trăiesc amândoi. Şi m-am 
bucurat de un om hotărât aşa. Şi zice: 



- Părinte, ştii ce mi-ai spus când erai stareţ la 
îiatina? 

Că am fost stareţ lângă ei, acolo la Slatina. Că 
le atunci ţin ei curăţia aceasta. Am fost şapte ani 
stareţ acolo şi şapte ani aici şi apoi la Putna stareţ, că 
am fost stareţ la trei mănăstiri. Şi am o serie care 
:esc curăţia de atunci, de când am fost eu pe acolo. 
Dar fiindcă ne-am luat de vorbă, să vă spun o 
minune cu doi. Aceştia au biruit săracii şi sper cu mila 
Domnului că merg până în sfârşit. Asta să o aveţi 
pildă la aparatele voastre. Uite cum s-a întâmplat, 
iram stareţul Mănăstirii Slatina, aveam o sută de 
:ălugări acolo, aveam şcoală monahală, era mănăstire 
re. Voi ştiţi ce credinţă e în Bucovina? Numai ce 
im văzut la sfinţirile acestea. Mii de oameni sunt în 
>iserică şi îmbrăcaţi naţional. O singură greşeală 
iveau, pentru că au fost sub austrieci 143 de ani: nu 
ţineau posturile, dar în casă la ei parcă era 
>iserică. Uite aşa stau icoanele şi candelele nu se mai 
sting. Şi după ce am mers noi acolo şi am ţinut 
posturile au început să postească mii şi mii. Posteau ei 
işa lunea, miercurea şi vinerea, dar posturile nu chiar 
>ate. Iar după ce le-am spus eu că cine nu posteşte 
cele patru posturi a doua oară răstigneşte pe Hristos - 
cum spune Sfanţul Atanasie -, s-au îndreptat mulţi. 
r ine o fată mare, frumoasă, îmbrăcată naţional. Eu 
cu treburile mănăstirii. 

- Domnu' părinte, aşa vorbesc ei, domnu' 
>ărinte, ţi-aş spune ceva. 

A adus săraca lumânări, a adus flori, a adus vin 
lentru slujbă. 

- Ce vrei mata? 

- Domnu' părinte, între patru ochi eu vreau să-ţi 
spun ceva. Domnu' părinte, eu am fost în Oastea 
Domnului, acum nu mai este, că au interzis-o, şi tatăl 
meu şi mama sunt bătrâni. Şi eu mă gândesc să mă 
duc la mănăstire să mă fac călugăriţă. Dar mi-e milă 
să-i las, că nu mai au pe nimeni. Mai am un frate 
căsătorit, dar e tocmai în Muntenia, nu ştiu pe unde. 
Şi ei nu mă lasă să mă fac călugăriţă. Şi eu aş vrea să 
mă mărit - eu nu ştiu ce e bărbat pe lume, eu sunt 
fecioară cum m-a făcut mama - şi aş vrea să găsesc 
unul ca mine, cu gândul ăsta să ducem viaţă ca fraţii 
până la moarte. 

- Măi, mai rar găseşti din aceştia. Trebuie o 
mare curăţie şi bărbăţie ca să duceţi viaţă aşa. Dar eu 
ştiu? 

- Domnu' părinte, eu plătesc cinci sute de Ici să 
faceţi slujbe la Psaltire, poate a da Dumnezeu să fie 
vreunul să vină să vă spună gândul ăsta şi dacă vă 
spune, vă dau adresa, mă chemaţi şi pe mine ca să ne 
sfătuim amândoi. 

Să vezi credinţa ei! Asta vă spun ca să vă 
îmbărbătez pe toţi care vreţi să le urmaţi, ca să vezi 
cum lucrează Dumnezeu cu ăştia care au gând bun. Ea 
venise înainte de Postul Mare. Când pe la Florii, pe 
lângă multă lume, că acolo e biserică mare, mai mare 
decât a Neamţului, iacătă vin doi flăcăi voinici 
frumoşi, cu pălăriile cele de vânători de munte, cu 
cizme, cu iţari din aceia de port naţional. Şi unul îmi 
aduce un mănunchi de lumânări şi un sloi mare de 
ceară curată şi zice: 



- Domnu' părinte, aş vrea să vorbesc ceva cu 
lumneata. Domnu' părinte, eu m-am eliberat din 

iată. Am fost sergent la grăniceri. Şi am părinţi 
tătrâni, am trei sute de oi, am douăzeci de vite mari, 
două prisăci, am un munte al meu - nu era 
:olectiv -, am două rânduri de gospodării şi eu sunt 
fingur. Dar gândul meu a fost dinainte de armată să 
ia duc la mănăstire şi să mă fac călugăr. Dar cum să-i 
las pe părinţi? 

Era exact cazul ca şi la dânsa! 

- Dar cum să-i las pe părinţi dacă ei sunt bătrâni 
$i mă tem că m-or blestema? Ei au avere, ar putea să 
pună pe alţii acolo, dar se tem că i-or băga în averea 
lor şi n-or putea nici muri liniştiţi. Că aşa se întâmplă 
după ce dai din mână toată averea. 

Şi zice: 

- Tare sunt tulburat. Aş vrea să mă căsătoresc, 
Iar numai ca să ştie lumea că m-am căsătorit. Eu n-aş 

vrea să cunosc femeie în viaţa mea. Eu nu cunosc. 
Am 23 de ani, n-am ştiut ce-i femeia şi nici n-aş vrea 
»ă ştiu. Dacă nu m-am dus la mănăstire, vreau să 
iiesc în feciorie. Dacă aţi găsi aşa un suflet, că la 
lumneavoastră vin la mărturisire. 

Dar eu o găsisem pe aceea, că venise ea. Vezi ce 
Tace Dumnezeu, cum îi întâlneşte prin duhovnic? 

- Bine, măi, eu ştiu una aşa. 
| - Domnu' părinte, dar să nu glumească! Că 
>ta-i luptă, că eu ştiu că şi eu am atâta avere şi am 

ivut lupte şi multe fete mi-au făcut curte, adică au 
'rut să se căsătorească cu mine, iar eu le-am zis ori 
nă fac călugăr, ori dacă nu, aşa trăiesc în lume, dar nu 
reau să ştiu ce este lumea asta. 

Era hotărât straşnic. 

- Măi, bun este gândul tău, dar să ştii că este o 
cruce cam grea asta. Poate mai grea decât a 
călugărilor, ca să trăieşti călugăreşte în mijlocul lumii. 

- Nu ştiu, eu dacă rămân acasă să îngrijesc de 
părinţi, vreau să găsesc aşa un suflet, că dacă nu, eu 
din două cuvinte o cunosc dacă e pentru viaţa asta sau 
ispiteşte. 

Şi-i dau adresa ei. 

- Uite măi, a venit una tot cu gândul ăsta. Şi e 
singură şi ea şi tot aşa are părinţi. Du-te şi vorbiţi voi 
şi apoi veniţi la mine să vedem ce hotărâre luaţi. 

Când m-am trezit în sâmbăta Paştilor amândoi 
au venit, că era mai multă lume. Mă duc într-un birou 
la stăreţie să fie numai ei cu mine. îi recomand eu. 

- Lasă, că ne-am întâlnit. Acum ştiţi de ce am 
venit în faţa dumneavoastră? în ziua judecăţii de apoi, 
înaintea Dreptului Judecător să ne fiţi martor de 
hotărârea noastră. 

Şi apoi el îi zice ei: 

- Tu ştii că ne-am sfătuit, părintele ţi-e 
duhovnic şi ţie, în faţa Mântuitorului să-1 avem pe 
părintele martor că am luat făgăduinţă în faţa lui. Tu, 
dacă vrei să te căsătoreşti pentru că îţi trebuie bărbat, 
să ştii că atunci când vei pomeni primul cuvânt, a 
doua zi am băgat divorţ. 

- Mă, tu să nu fii acela, îl ocăra ea pe el. Mă tem 
că tu vei fi acela, că dacă îmi trebuia să mă 
căsătoresc, câţi băieţi nu mi-au venit mie până acum? 

Că avea casă frumoasă şi era cu doi ani mai 
mare decât dânsul. Şi zice: 

- Dacă îmi trebuia mie asta, eu mă căsătoream 
de la 16 ani, de la 18 ani. Dar eu îţi spun, cu acest 
gând am fost: să mă fac călugăriţă. Dar aşa să ne 
facem călugări în mijlocul lumii. 

- Dar tu ştii ce luptă e aici? Trebuie să postim 
câte trei zile, să nu mâncăm carne, să nu bem vin, să 
nu cutare. Părintele ne-a spus când se vor ridica 
ispitele să venim la mărturisire, să ne rugăm mult, să 
facem milostenie. 

Să vezi ce minune s-a întâmplat cu aceştia. E 
bine că le înregistraţi. Minune mare e până azi. Nu vă 
spun numele ca să nu-i găsiţi, că m-au rugat să nu-i 
ştie nimeni până în ziua judecăţii. Că voi v-aţi duce 
până la ei îndată ca să aflaţi ce meşteşug au ei. 

Şi-au făcut cameră de rugăciune. Ea de o parte, 
că sunt două rânduri de case. Şi au luat pe mama ei şi 
pe părinţi la dânsul, că el avea două case. Casa 
bătrânească şi încă o casă nouă. Şi apoi părinţii ei au 
murit. Şi ai lui numai unul mai trăieşte. Şi i-au luat ca 
să-i îngrijească, ca să aibă conştiinţa fata că i-a 
împăcat pe părinţi. Şi a făcut şi una şi alta, a ţinut şi 
viaţă curată şi i-a îngrijit şi pe părinţi. Şi au făcut 
nuntă fără lăutari şi nimeni n-a ştiut. Au adus preotul 
iicasă, nunii mari, socrii mari, nuntă în familie, vreo 
10-15 persoane, o masă şi preotul i-a cununat. 

S-a făcut această nuntă blagoslovită şi toată 
lumea ştie în sat că n-au copii. Nu se întâmplă 
ilcstule? „N-au copii!" Nu ştie nimeni. „Uite, bărbat 
lănătos şi frumos şi n-are copii. Şi ea e sănătoasă. Şi 
mie, măi, au atâta avere. . .", că au avere multă. Ce s-a 
niiâmplat cu aceştia doi? Ei şi-au făcut cameră de 

rugăciune. Ea are toate Filocaliile acasă, toate 
Patericele, Vieţile Sfinţilor. El are Biblia. Citesc, nu 
lipsesc de la biserică. Dacă rămâne unul acasă cu 
vitele, că .au oi şi multe vite, au şi doi argaţi puşi, soţ 
şi soţie. I-au luat la dânşii că au vite multe, au stupină, 
au câte lucruri... Aceia au venit soţul cu soţia şi 
slujesc la averea lor. 

- Părinte, zic ei, ştii ce-am păţit? Atâta avere 
avem că nu ştim ce să facem cu ea. Şi tot sporeşte. 

Ştii ce zic oamenii în sat? Că sunt vrăjitori. 
Douăzeci de vaci au şi fiecare vacă fată doi viţei 
odată. Au o sută, două sute de oi acolo, mai toate fată 
gemeni. Unde-i iarba lor în ţarină, cu atâta e mai 
înaltă iarba. Unde-s cartofii lor, se fac de un kilogram. 
Unde-i varza, păpuşoii lor se fac cu ştiuleţi până sus. 
Zic oamenii: „Ăştia ştiu să ia mana şi la păpuşoi şi la 
vite". Oalele cu smântână de la vaci, că pun la prins, îi 
smântână din fundul oalei şi până deasupra, nu mai au 
chişleag. Aşa i-a blagoslovit Dumnezeu pe aceştia. Şi 
toată lumea zice că sunt fermecători. „Copii n-au şi 
sunt fermecători". Dar oamenii nu ştiu de ce e 
blagoslovită casa aceasta, că duc o viaţă aşa de curată. 
Şi asta e din 1951 până acum. Vedeţi câţi ani sunt. 
Sunt peste 30 de ani 4 . Şi ei zic: 

- Părinte, ce să facem cu atâta avere? Şi oamenii 
zic că suntem fermecători. 

- Daţi milostenie. 

- Cununăm şi botezăm şi dăm milostenie şi nu 
mai putem dovedi, câtă avere a venit şi vine în casa 



Convorbirea a avut loc între anii 1980-1985. 



noastră. Că avem dimineaţa câte douăzeci de ţigani cu 
oalele după lapte. Dăm şi găinile noastre... Şi la stupi 
aici la munte, unde roieşte abia câte o dată pe an că 
este frig, la noi câte 4-5 roiuri pe an se fac de la 
fiecare stup. 

Şi au prisacă de o sută de stupi. Sunt bogaţi. 

- Măi, puneţi-vă la întrecere cu Dumnezeu cum 
a făcut Sfântul Ioan cel Milostiv. Că cine dă mai mult, 
voi sau El? Daţi mereu. 

- Dăm, zice, dar mai multă avere vine. 

- Păi dacă vă puneţi la întrecere cu El, El are 
mai mult decât voi. Să nu faceţi abuz, păstraţi cât vă 
trebuie pentru voi şi la oameni, iar restul daţi. 

Carne nu mănâncă amândoi de atunci de când 
s-au înţeles. Gata. Şi-au pus aşezământ. O familie 
blagoslovită. Când au venit acum în Postul Sfintei 
Mării, s-au mărturisit şi s-au împărtăşit amândoi, îmi 
venea să mă închin la ei, cu viaţa lor. Şi să stai de 
/orbă cu ea, să-ţi spună din Sfinţii Părinţi şi din 
Sfanţul Ioan Gură de Aur şi cutare şi cutare. Şi tot aşa 
fi cu el, nici teologii nu ştiu ce ştiu ei. Că la dânsa vin 
femeile duminica şi ea le învaţă, iar la dânsul vin 
bărbaţii. Mai mare memorie are ea decât dânsul. în 
schimb el e mai mare nevoitor la rugăciune. Că ea 
[ine şi la păsări şi la vite şi la cutare, dar el nu, până 
ui-şi termină Psaltirea, pravilele lui, el nu se Iasă. 

k şa-i, că unul are un dar şi celălalt are alt dar. 

Ce se întâmplă? Să vă spun o ispită. La şapte 

ii, femeia a avut o ispită mare, dar n-a căzut. Vă 

pun, ca să vedeţi că la orice lucru bun sunt şi ispite. 

'um a fost? Ce i-a dat satana ei în gând? Tot pe Eva o 

ispiteşte mai întâi, că ea e mai slabă, ca în Rai. La o 
masă, că la masă stăteau amândoi câteodată, numai la 
masă. Altădată îi ducea mâncare Iui în cameră. Dar 
atunci mai era cineva musafir şi, după ce a plecat 
acela, cum stăteau ei la masă, ea zice: 

- Măi, eu ţi-aş spune ceva ţie. Cât trăim noi 
atâta milostenie facem - că dau în toate părţile -, dar 
dacă o să murim noi, cine o să ne mai dea de pomană? 

- Şi ce vrei să zici cu asta? 

- Oare n-ar fi bine să avem şi noi un copil să 
rămână peste averea asta, că dacă o fi să murim noi să 
ne continue milostenia? 

Când a auzit, el a strigat: 

- Satano! Tu eşti Eva, te las! Ce ţi-am spus? 

- Cum, măi? Eu te-am întrebat. Nu te supăra! 
S-a făcut foc: 

- Mă duc să bag divorţ. Să nu te văd. 

Ea, de scârbă că 1-a supărat pe el, s-a 
îmbolnăvit. Dar aşa boală că oleacă de nu şi-a dat 
sufletul. Că ea nu voia să-1 jignească pe el. Ea a spus 
aşa, dar era bun dacă spunea întâi la un duhovnic, că 
apoi el îi spunea: „Nu îi mai spune lui aşa, că ştiţi că 
aveţi făgăduinţă". S-a îmbolnăvit şi când mai să 
moară, m-a chemat să o împărtăşesc. Am făcut cum 
am putut şi m-am dus. 

„Hai că moare, că dacă te-a vedea, s-ar putea să 
mai aibă zile, că de acum e gata de scârbă". S-a luat 
de scârbă şi s-a îmbolnăvit. Că ea a văzut că în 
neştiinţa ei 1-a smintit, şi ea ţinea mult la el. Şi el ţinea 
mult Ia dânsa, dar când a văzut că vrea să-1 tragă în 
ispită, el s-a făcut sabie. Cum spune Sfanţul Pimen cel 



Mare: „întâia oară fugi, a doua oară fugi, a treia oară 
fa-te sabie". Când cineva nu te înţelege cu vorbă bună 
pentru a păzi bărbăţia şi dreptatea sufletului, te faci 
sabie. 

Când m-am dus acolo era mai moartă. Am 
chemat preotul din sat şi alţi trei preoţi, i-am făcut 
Sfântul Maslu, am spovedit-o, am împărtăşit-o. 
Preotul mă cunoştea: „Uite, părinte, a dorit să se 
spovedească la sfinţia ta, că te-a avut duhovnic". „Am 
venit, măi frate, m-am repezit". Am luat o maşină de 
aici şi m-am dus. Am făcut Sfântul Maslu şi am 
împărtăşit-o şi după Sfânta împărtăşanie i-am spus: 

- A fost o ispită, nu vă tulburaţi. Şi tu, măi 
bărbate, nu o lua aşa, că după aia s-ar putea să ai tu 
ispite mai mari decât dânsa şi să te smerească 
Dumnezeu pe tine, dacă tu o judeci pe dânsa. 

-Părinte... 

- Nu aşa, măi, dacă zice unul o glumă, tu de 
acuma să te faci foc şi hai la divorţ... Nu aşa. Nu o lua 
lată, că rămâne negrăpată. Bagă de seamă ce faci. Ea, 
ca femeie, săraca, a spus şi ea, a avut şi ea o ispită, 
dar tu trebuia să o înţelegi. 

După Sfânta împărtăşanie într-o săptămână s-a 
sculat sănătoasă şi până în ziua de azi sunt sănătoşi. 
Dar nu o să-i mai pomenească lui câte zile o avea. Dar 
într-adevăr bărbatul a fost tot bărbat. Dar a luat-o prea 
repede, de aceea s-a supărat. Era să moară de scârbă. 
Asta ca să vă spun ispita aceasta din viaţa lor. 

Când au venit acum parcă erau doi îngeri. Cu 
câte daruri au venit ei aici, ne-am speriat! Bolovani de 
ceară atâta, lumânări de ceară pentru biserică, unt, 

brânză. Au venit cu maşina, că au maşină acuma şi 
conduce el. Au adus pentru toată trapeza mănăstirii, 
poate să dea zece zile la masă brânză şi urdă şi miere 
de albine şi nu ştiu câte nu au mai adus. Şi ziceau: 

- Părinte, cu mila lui Dumnezeu, putem să 
ţinem douăzeci de familii. Atâta avere avem. 

Şi zic ei: 

- Dar cât om trăi? 

- Las' că are Domnul grijă. Dacă veţi vedea că 
slăbiţi, are Domnul grijă. (Ei au un nepot credincios), 
îl băgaţi pe acela şi: „Na, măi, fă tu mai departe". Dar 
voi să ţineţi linia voastră şi să fiţi atenţi că vrăjmaşul 
te pândeşte până la ultima suflare. Cum este scris: că 
acela va păzi călcâiul tău. Şi călcâiul omului este 
sfârşitul vieţii. Până atunci te pândeşte: Doar, doar. 

Şi v-am spus din viaţa acestor minunaţi oameni 
despre care oamenii socotesc că sunt vrăjitori, dar nu 
ştiu blagoslovenia lui Dumnezeu, că ei sunt ca fraţii 
acolo. 

Aceştia sunt oameni binecuvântaţi de 
Dumnezeu. Şi sunt foarte mari înaintea Iui 
Dumnezeu. Ştii după cine s-au luat ei? S-au luat după 
Sfinţii Hrisant şi Daria (prăznuiţi la 19 martie), după 
Sfinţii Galaction şi Epistimia (5 noiembrie). Sfinţii 
Conon şi Ana (5 martie), Sfântul Amun şi soţia sa (4 
octombrie), aceştia toţi şi-au pus rânduiala aceasta. I-am 
găsit în Vieţile Sfinţilor şi sunt mari înaintea lui 
Dumnezeu, strălucesc ca soarele. Ei au fost pe pământ 
şi Dumnezeu i-a binecuvântat ca să arate la ceilalţi cât 
iubeşte curăţia. 



Şi apoi câtă deosebire este între aceştia care s-au 
lat şi trăiesc în feciorie cum i-a făcut mama lor faţă 
de aceia cărora nu le ajunge o femeie şi se duc la alta 
şi lasă femeia lor legitimă şi nu ştiu ce înseamnă 
miercuri şi vineri şi duminică şi zi de post şi posturi. 
Aceştia trăiesc îngereşte pe pământ şi aceia 
lobitoceşte, ca dobitoacele. Şi ce spune la I Corinteni 
>, 2: Au nu ştiţi că sfinţii vor judeca lumea? Cum? Că 
Judecătorul e Hristos. Când ai să spui tu că n-am 
putut să fac cutare, atunci sfinţii vor străluci ca 
soarele. Şi va zice Mântuitorul: „Ii vezi pe aceştia 
care strălucesc ca soarele? Au fost ca şi tine; au avut 
carne şi oase, foame, sete, durere, scârbă, necazuri, 
dar ei M-au iubit pe Mine şi strălucesc, au făcut toată 

fapta bună şi tu n-ai vrut să faci. Nu că n-ai putut, n-ai 
vrut". 

V-am spus acestea pentru ca să vă întăriţi cei 
care veţi vrea să ţineţi o măsură de curăţie în familie. 
Ie se întâmplă? Curăţia, mai ales după făgăduinţă, e o 
doua feciorie, când se făgăduieşte omul că are s-o 
tic. Celălalt are fecioria din fire, iar acesta din 
făgăduinţă, că s-a făgăduit lui Dumnezeu, nu? Şi e tot 
mare înaintea lui Dumnezeu. 

Sfântul Ioan Gură de Aur zice: „Fecioria este ca 
soarele, iar curăţia ca luna. Fecioria este aur curat, iar 
curăţia este de argint". Şi arată diferenţa dintre ele. Şi 
arată Sfanţul Grigorie de Nyssa: Cea dintâi fecioară 
veşnică, nemărginită este Sfânta Treime. Tatăl nu se 
naşte din nimeni. Fiul se naşte mai înainte de toţi 
vecii din Tatăl fără de mamă. Iar Duhul Sfânt purcede 
;u alt chip de estimă (mod de a fi), fără patimă. Deci 

cea mai mare taină a fecioriei începe chiar de la 
Sfânta Treime. Hristos, când vine în lume, se arătă cel 
dintâi călugăr din lume, împlinind cele trei voturi 
călugăreşti. Trăieşte în feciorie prea desăvârşită, se 
naşte din Pururea Fecioara Măria, ca să arate cât 
iubeşte fecioria, şi trăieşte în ascultare, şi ascultare 
până la moarte, şi încă moartea pe cruce. Iar despre 
sărăcia lui Hristos, auzi: Vulpile au vizuini şi păsările 
cerului cuiburi, iar Fiul Omului nu are unde să-şi 
plece capul. 

Toţi sfinţii: Sfanţul Metodie, Sfântul Atanasie, 
Sfântul Ioan Gură de Aur, Sfântul Vasile cel Mare, 
Sfântul Grigorie de Nyssa, Sfântul Ambrozie, toţi 
laudă fecioria, iar a doua după feciorie este curăţia, iar 
curăţia începe de la bunăvoinţa soţilor. Cât pot ei. Nu 
poţi mult, ţine şi tu miercurea când s-a vândut Hristos 
şi vinerea când L-au răstignit. De drept, după nunta 
creştină numai două zile pe săptămână are voie să fie 
soţul cu soţia. Voi aveţi înregistrate cele unsprezece 
reguli ale nunţii creştine? 5 

Voi să ştiţi că nunta este mare taină. Şi n-o zic 
eu aceasta. Auzi ce spune Sfântul Apostol Pavel: 
taina aceasta mare este, iar eu zic vouă in Hristos şi 
în Biserică. Dacă s-a făcut cununia în biserică şi în 
Hristos. Nunta este rădăcina firii omeneşti. Şi dacă e 
sfântă rădăcina, sfinte vor fi şi odraslele, adică 
ramurile, iar dacă rădăcina e sălbatică, sălbatice vor fi 
şi ramurile. Dacă nunta s-a făcut. Doamne fereşte, cu 
oameni care au fost căzuţi ori s-au luat neamuri, sau 

au fost oameni batjocoriţi pe conştiinţă de alte păcate 
grele, apoi odraslele acelea, copiii născuţi din ei sunt 
amărăciune şi n-au decât numai patimi în ei şi vicii. 
Iar dacă nunta s-a făcut în condiţii curate, copiii sunt 
odrasle sfinte, merg exact pe urma părinţilor şi au 
daruri mai multe decât ei. 



TAINA NUNŢII 

Câtă deosebire este între un înger şi un om atâta 
deosebire este între un feciorelnic şi unul căsătorit. 
Atâta e de mare fecioria. Că Hristos a trăit necăsătorit, 
în feciorie, ca să dea pildă la apostoli. Şi a fost 
Dumnezeu şi om. Sfanţul Ioan Evanghelistul a trăit în 
feciorie. Sfântul Apostol Andrei a trăit în feciorie. 
Sfântul Iacov cel Mare, fratele Domnului, a trăit în 
feciorie. Sfântul Apostol Toma în feciorie. Sfântul 
Simeon Zelotul în feciorie. Şapte din cei doisprezece 
apostoli au trăit în feciorie. 

Şi Biserica, păstrând în taină tradiţia, cum zice 
Marele Vasile, a început să preţuiască foarte mult 
fecioria şi s-a înfiinţat monahismul. Şi părinţii post- 
apostolici. Sfântul Ignatie Teoforul, pe care l-au 
mâncat leii la Roma, Sfântul Policarp al Smirnei care 
a fost ars în foc, Sfântul Irineu de Lugdunum, Sfântul 
Clement al Romei, atâţia sfinţi mucenici, toţi au trăit 
în feciorie. Şi de aceea Sfinţii Trei Ierarhi au trăit în 
feciorie şi au fost călugări, că au văzut că Sfinţii 
Apostoli, învăţaţi de Mântuitorul, au preţuit mult mai 
lare fecioria decât căsătoria. 

Bună este şi căsătoria şi sfântă, că este taină, dar 
dacă s-ar face nunţile aşa cum am spus, după regulile 
nunţii creştine, iar nu aşa, în condiţiile în care se fac 
acum, că de la uşa bisericii îi iau lăutarii în primire. 
De abia i-a cununat preotul în faţa sfanţului altar şi îi 
iau dracii în primire la uşa bisericii şi merg cu 
tămbălău acasă. Şi apoi acasă jocuri, râsete, glume, 
beţii, la urmă se întâmplă şi bătăi şi ucideri şi moarte 
şi judecăţi şi nunta lui Hristos din taină se preface în 
teatru satanic, prăvălie a satanei. Porneşte în altar şi se 
termină în iad. Aceea e nuntă? Cu toate răutăţile şi 
fărădelegile? 

îmi spunea deunăzi una: „Bărbatu-meu a mers 
la nuntă şi s-a îmbătat şi a jucat cu una Ia nuntă şi de 
faţă cu mine a luat-o şi a plecat de la nuntă. Şi când a 
venit de dimineaţă: «Te tai, că eşti urâtă»". Voia să o 
omoare: „Cutare e mai frumoasă ca tine". Din joc a 
luat-o. Auziţi voi ce înseamnă nunta satanică? Aceea 
nu mai e taină a lui Hristos. Şi aşa se întâmplă 
fărădelegi. Acolo plesnete de mâini, acolo facere din 
ochi. Acolo îşi umplu ochii de preacurvie, de răutăţi şi 
de fărădelegi. Acolo gelozii, că femeia mea a jucat cu 
cutare şi bărbatul meu a jucat cu cutare şi apoi încep 
gelozii: „Ţi-a plăcut pe aceea, de ce ai jucat-o? Ai 
luat-o pe cealaltă?" 

Toate drăciile şi toate răutăţile, toate fărăde- 
legile care mânie pe Dumnezeu încep de la nunta de 
astăzi, pentru că nunta nu mai este nuntă, ci teatru 
satanic, aşa cum se face ea în unele condiţii. Iată însă 
că în Bucovina se fac multe nunţi fără lăutari. Da, 
foarte multe. Au început şi în Moldova, dar mai 



PĂRINTELE CLEOPA 



79 



puţine, trebuie să le arătăm noi. Foarte mulţi zic: 
„Părinte, nu fac nuntă cu lăutari". Văd şi oamenii că 
îşi strică toată liniştea, aducând la taina aceasta 
lăutari. Ce poate fi mai frumos ca o nuntă fără lăutari? 
într-adevăr taină. Şi cu Dumnezeu şi cu îngerii lui 
Dumnezeu. 

I Voi să ştiţi că Ia nunta lui Isaac, fiul lui Avraam, 

a fost un înger. Isaac era născut din făgăduinţă de la 
Dumnezeu. 1 1-a făgăduit Dumnezeu lui Avraam când 
era Avraam de 40 de ani şi i 1-a dat când era de 1 00 de 
ani. 60 de ani 1-a aşteptat Avraam. Şi pe urmă i-a zis 
Dumnezeu: „Ia-1 şi du-1 pe muntele Moria şi mi-1 adu 
jertfă, să-1 junghii acolo". Aşa de tare s-a temut 
Avraam de Dumnezeu, că 1-a luat şi s-a dus să-1 
junghie. N-a zis: „Doamne, l-am aşteptat 60 de ani şi 
acum spui să-1 junghii?" Nu, ci: „Mă duc, că a spus 
Dumnezeu!" Şi când a văzut Dumnezeu că era gata să 
junghie copilul, a trimis un înger care i-a zis: „Nimic 
să nu faci copilului, iată un berbec încurcat cu 
coamele într-o tufă de scaieţi. Du-te şi junghie-1". 

Şi 1-a binecuvântat Dumnezeu. Şi a spus 
Dumnezeu din cer şi s-a jurat la muntele Moria, că am 
fost acolo, pe muntele Sion, acolo e acum moschee 
mare arabă: „Avraame, Avraame, fiindcă nu am pe 
altul mai mare decât pe Mine să mă jur, pe Mine 
însumi Mă jur, fiindcă ai făcut acest lucru şi copilul 
pe care ţi l-am dat după 60 de ani de aşteptare Mi l-ai 
idus Mie jertfa, pe Mine însumi Mă jur, pentru că ai 
ivut atâta credinţă şi fierbinţeală de credinţă să nu 
cruţi pe fiul tău, cu adevărat înmulţind te voi înmulţi 
şi blagoslovind te voi blagoslovi, întru seminţia ta se 

vor binecuvânta toate popoarele lumii şi nu va mai fi 
numele tău Avram, ci Avraam, adică părinte al multor 
neamuri te-am pus pe tine". 

Şi mare grijă a avut Avraam de Isaac, ca nu 
cumva să ia femeie rea din neamul popoarelor 
păgâne, că era din poporul ales al lui Dumnezeu, 
neamul lui Avraam. Şi îi spune slugii sale: „Du-te, 
fiule, şi caută soţie fiului meu". Dar a întrebat sluga: 
„Mă duc să-i caut femeie Iui Isaac, dar eu nu cunosc 
unde să merg". „Du-te, fiule, ia cămilele, încalecă şi 
du-te în Mesopotamia, de unde am venit noi - ţara 
dintre cele două râuri, între Tigru şi Eufrat, de unde a 
venit Avraam în pământul Canaaneilor - şi să aduci 
din neamul nostru, adică al evreilor, o fiică. Ai să o 
găseşti» că îngerul Domnului va merge cu tine şi ţi-o 
va arăta, că în calea ta va ieşi". S-a dus acela şi a luat 
cămilele. Când a ajuns în Mesopotamia, Rebeca, 
nepoata lui Avraam, că până la Avraam s-au luat 
neamuri în căsătorie, i-a ieşit înainte la apă. Şi aşa a 
adus-o pe Rebeca la Isaac. Dar cine a mers cu el? A 
mers îngerul Domnului: „Te duc eu, ştiu pe cine 
trebuie să iei din neamul lui Avraam". Că în rest erau 
popoare păgâne toate, numai acest popor era ales - al 
lui Avraam. 

La nunta lui Isaac a venit un înger care 1-a 
povăţuit, dar la nunta lui Tobie n-a mai venit un înger, 
ci un arhanghel Voi ştiţi din Biblie, la nunta lui Tobie 
a venit arhanghelul Rafail din cer. Bietul Tobie, ce 
fericire a avut! N-a ştiut cine îi slujeşte la nuntă. Că 
Tobit bătrânul, tatăl lui Tobie, a fost om cu mare 
dragoste de Dumnezeu în viaţă. E! şi cu Ana, soţia lui. 



mama lui Tobie. Cât erau ei în Galileea se duceau la 
templul lui Solomon la fiecare praznic şi aduceau 
jertfe de miei, de viţei, milostenie. Şi le-a dat 
Dumnezeu pe acest copil, pe Tobie. Şi când a venit 
împăratul Salmanasar şi a dus tot poporul în robie în 
Ninive, i-a luat şi pe ei, săracii. Copilul încă era mic 
tunci. 

Şi în Ninive fiind, acest Tobit, foarte milostiv şi 
temător de Dumnezeu, când a auzit că a ieşit ordin de 
la împăratul ca toţi evreii care mor să nu fie îngropaţi, 
să fie daţi mâncare la câini, el s-a umplut de râvna lui 
Dumnezeu şi a zis: „Chiar de-oi muri, dar care îl văd, 
îl îngrop". Şi îi aruncau peste zid la câini şi el se 
ducea noaptea şi îi lua pe evrei, pe evreice şi pe copiii 
care mureau şi îi îngropa, ca să nu-i mănânce câinii. 
Şi îi spuneau toţi: „Măi, dacă te prinde, te omoară". 
Fusese în pericol de moarte de atâtea ori. „Până ce m-a 
prinde tot am să îngrop pe fraţii mei, să nu rămână să-i 
mănânce câinii". 

Şi odată în ziua Cincizecimii, el stătea la masă, 
avea tot felul de bucate, dar nu gustase încă din 
mâncare, şi vine unul: „Iată, tocmai acum au aruncat 
pe unul dintre ai noştri peste zid". Şi el a plâns: 
„Doamne, păzeşte-1 până diseară să nu-1 mănânce 
câinii". Şi a zis: „Nu gust nimic", a postit în ziua de 
Cincizecime, „până ce nu-1 îngrop pe fratele meu; pe 
urmă am să mănânc". Când s-a înserat, s-a dus, 1-a 
luat şi 1-a îngropat şi pe acela. Aşa de râvnitor era să 
facă voia lui Dumnezeu. Şi era milostiv şi creştea pe 
copilul Tobie în mare frică de Dumnezeu. 



I 

Şi copilul atât a iubit pe tata şi pe mama, că era 
gata oricând să moară pentru ei. Dacă era de neam 
sfanţ şi copilul era tot aşa ca dânşii curat. Dar când au 
venit ei robi în Ninive, tatăl său, Tobit bătrânul, era 
încă tânăr. Şi odată a fugit din Ninive, că s-a aflat în 
primejdie de moarte şi s-a temut ca om şi s-a dus la un 
sat departe de Ninive, care se numea Ragheşul 
Mediei, la sute de kilometri, a luat pe Ana şi copilul, 
ca să nu-i prindă şi să-i omoare. Şi ducându-se ei 
acolo, a lăsat zece talanţi de argint, zestrea copilului, 
la o rudenie a lor, un moş pe nume Gabail, frate cu 
tatăl său. El a muncit o viaţă şi i-a lăsat zestre. Şi 
acela i-a dat zapis la mână iscălit şi pecetluit că a 
primit banii: „Frate, oricând vei veni, ia-ţi banii", că 
era credincios tare şi acela. Dar nu i-a spus bătrânul 
lui Tobie. Şi Tobie, când a crescut mare şi era de 
însurat, a început a plânge odată: 

-Tată... 

- De ce plângi, dragul tatei? 

- Tată, tată, iaca de ce plâng. Dumneata ai orbit. 
Că Tobit bătrânul adormise odată pe prispa 

casei şi neînchizând bine ochii, era un pui de 
rândunică acolo şi i-a făcut un gunoi în ochi şi a orbit 
de amândoi ochii, că e otrăvitor gunoiul de rândunică. 
Şi a orbit bătrânul, era de 58 de ani, a orbit de tot. Şi a 
rămas tatăl său orb, iar mama sa era bătrână. Ea ţesea 
covoare, torcea lână şi de abia se hrănea, iar băiatul 
tânăr muncea şi îi îngrijea pe amândoi cu mare 
dragoste. 

- Plâng, tată, eu am ajuns vremea să mă însor, 
dumneavoastră sunteţi săraci şi bătrâni, n-am pe 



nimeni să mă mai ajute, că nu mai am fraţi şi nici 
surori. 

Atunci a lăcrimat bătrânul Tobit: 

- Nu plânge, dragul tatei, tu nu ştii ce bucurie 
am să-ţi spun eu acum. Tu să ştii că zestrea ta e la 
Gabail, în Ragheşul Mediei. Ai zece talanţi de argint 
pecetluiţi acolo. Uite aici actul. 

- Cum, tată, ai mei? 

- Ai tăi. Eu am avut grijă, dragul tatei, să-ţi pun 
zestrea acolo, când am fugit noi din Ninive şi am 
scăpat cu viaţă. 

- Dar oare Gabail moşul are să mi-i dea? 

- Da, uite aici actul. E iscălit. Acela e om cu 
frica lui Dumnezeu. 

Şi s-a bucurat Tobie. 

- Dar unde-i, tată, Ragheşul Mediei? 
Că el nu ştia, că a fugit de mic de acolo. Tatăl 

lui fiind prooroc, cu toate că era orb, tot Duhul Sfanţ 
vorbea prin el, şi îi zice: 

- Dragu' tatei. Dumnezeu are să te conducă. 
Şi într-o bună zi i-a spus Tobie tatălui său: 

- M-aş duce să aduc argintii aceia, zestrea mea, 
ca cine va vrea să mă ia în căsătorie, să-i spun şi eu că 
am zece talanţi de argint, şi atunci va veni oricare, că 
am avere multă. 

- Dragu' tatei, să te duci. 
Şi era cale de trei zile. Şi tânărul nu ştia calea, 

iar bătrânul orb nu putea să se ducă, că el nu vedea, 

mamă-sa slabă, nici atât. 

i - Dar, tată, cum să mă duc, dacă nu ştiu 

drumul? 

- Du-te, fiule, şi caută un om care ştie locurile 
pe acolo şi noi îl plătim cu ziua să meargă cu tine. 
Sunt oameni de la noi care cunosc drumul până acolo. 
Tu nu spui la ce te duci, nu cumva să te atace celălalt 
pe drum. Să zici aşa: Am treabă până la un moş de-al 
meu. Să nu-i spui, nu cumva acela care-i călăuza să te 
prade. 

Şi s-a dus Tobie şi a pornit. Şi căuta un om care 
să ştie drumurile într-acolo, că tatăl său a zis că îi 
plăteşte cu ziua să îl ducă până acolo. Şi s-a dus Tobie 
şi iată erau două drumuri care se întretăiau. Şi vede un 
tânăr care venea din cealaltă parte. Şi când a ajuns el, 
1-a întrebat: 

- Bună ziua, tinere. 

- Bună ziua. 

- Unde mergi, frate? 

- Acolo unde gândeşti tu. 

- Uite unde gândesc eu, m-a trimis tata poate 
găsesc un om care ştie să meargă în Media. 

- Eu sunt acela, doar eu sunt de pe acolo. 
Cunosc tot pe acolo. 

- Hai la tata să-ţi plătească cât vrei mata pe zi. 

- Eu merg, dar nu vreau plata acum, ci când voi 
veni. 

Au mers şi au grăit. 

- Dar când puteţi? 

- Mâine dimineaţă merg. Dar, moşule, dacă iau 
banii acum, n-am nici un curaj. Când vin, i-am luat, 
ştiu că am făcut treabă, îmi plăteşti cinstit. 

Şi-1 întreabă Tobie: 



- Cum îţi este numele, frate, mata care mergi cu 
băiatul nostru? 

- Eu sunt Azaria al Iui Anania cel mare, zice. 
Adică eu sunt străinul cel ce slujesc Domnului. 

Dar acesta nu a înţeles. 

- Şi ce religie ai? 

- Religia lui Avraam. 

- Dar ştii drumul? 

- Ştiu, moşule, nu te teme. 

I - Dar numele tău de bote/'? 

Că întâi spusese numele lui de familie. 

- Numele meu este Rafail. 
Erau mulţi cu numele Rafail, că şi azi sunt mulţi 

care se cheamă Rafail. 
I - Măi, Rafaile, mergi cu băiatul meu, măi. Uite, 

Ana a copt la cuptor, vă punem mâine de dimineaţă 
de mâncare, vă punem pâine, vă punem vin, vă punem 
nişte bliduri, tot ce trebuie la drum. Ia-ţi o cămaşă de 
schimb şi mergeţi cu tânărul meu, cu Tobie. 

- Merg, vai de mine, ne-am găsit amândoi cam 
de-o seamă. Arăta că-i cam de-o seamă cu tânărul. 

Şi pleacă ei şi merg până seara şi ajung lângă 
râul Tigru, că pe acolo trecea drumul lor. Şi s-au 
culcat pe malul râului Tigru, au făcut şi foc amândoi, 
că noaptea în Orient e rece. Ziua e prea cald şi 
noaptea e rece. Şi stând ei la foc, un peşte mare din 
râul Tigru s-a repezit să-1 prindă pe Tobie, cu o gură 
mare. Tobie a fugit: 

- Măi, Rafaile, măi, ia uite un peşte mare, vai de 
mine, mă pândea din apă şi a vrut să mă omoare, eram 
gata. 



L 

- Măi, Tobie, nu te teme. Are să se mai repeadă 
odată. Prinde-1 măi de urechi, că ţi-ajut şi eu ţie. 

- Măi, dar mă trage în apă. 

- Dar sărim amândoi. 

Când s-a mai repezit odată peştele, tânărul 
Tobie 1-a prins. Peştele mare, dădea să-1 înghită. 
Prinde şi Rafail. îl scot afară. Peştele era mare de 
câţiva metri. 

- Dar de ce-i bun acesta, măi? 

- Dar n-avem foc aici? Tăiem o bucată şi o 
punem pe cărbuni. 

- Dar la ce mai este bun, că doar nouă nu ne 
trebuie. Noi suntem numai doi. 

- Măi, ia rinichii peştelui şi fierea. 

- Şi la ce-s buni? 

- Ţi-oi spune eu. Eu ştiu multe, zicea Rafail. 

Şi le-a pus în două băsmăluţe: rinichii peştelui 
erau mai de jumătate de kilogram, era peşte mare, şi 
fierea deoparte. Şi dimineaţă merg ei cu acelea la 
drum şi în cealaltă seară au ajuns în nişte munţi pustii 
unde au dormit. Şi Rafail zicea: 

- Măi, frate Tobie, hai să ne mai rugăm. 
Şi citeau o rugăciune şi iar mai mergeau. 

- Măi, frate Rafaile, dar ce spor ai tu la drum. 
Eu nu mă pot ţine de tine. 

Acela i se părea că merge mai repede. 

- Hai, măi, cu ajutorul lui Dumnezeu, că văd că 
te ţii şi tu. 

A treia zi au sosit. Şi era pe un deal o cetate 
frumoasă unde era o curte frumoasă, cu vii, cu livezi. 

- Ştii tu cine stă acolo, măi Tobie? Ai auzit de 
Sara lui Raguil? 

- Am auzit, bre. E din neamul nostru. 

Auzise de la tatăl lui. Cine era Sara lui Raguil? 
Raguil îl chema pe moşul lui Tobie. Şi acela avea o 
fecioară foarte credincioasă, pe nume Sara. Avea 
peste 20 de ani şi nu era căsătorită, căci la curtea ei 
era un drac cu numele Hasmodeu, şi câţi peţitori 
veneau la dânsa, care cum venea la fată, el se arăta în 
chip de ostaş şi pe toţi îi omora. Şi Tobie auzise de la 
tatăl lui despre ea. 

- Uite aici stă Sara lui Raguil. 

- Măi, am auzit că e tare frumoasă, foarte 
bogată şi foarte credincioasă. 

Dar Sara fecioara, fiind credincioasă, postise 40 
de zile până atunci: „Doamne, adu-mi mie unul din 
neamul nostru, credincios, şi goneşte pe duhul 
Hasmodeu de la casa noastră". Şi a postit săraca 40 de 
zile, numai seara mânca puţină pâine şi apă şi se ruga 
lui Dumnezeu: „Adonai, eloi Savaot, auzi necazul 
meu de sus, dacă e voia ta să mă mai căsătoresc, 
adu-mi un tânăr credincios şi goneşte pe duhul cel rău 
care omoară pe toţi peţitorii". Căci cum veneau 
peţitorii apărea acela în chip de ostaş şi îi omora. Iar 
tatăl fetei îi ducea în grădină şi îi îngropa cu lopata şi 
nu mai ştia nimeni ce s-a făcut cu ei. Şapte îngropase 
până atunci. Şi auzise Tobie de Sara că are un duh rău 
şi îi spune lui Rafail: 

- Măi, Rafail, măi, nu ne putem apropia de 
curtea asta. Aici îi dracul cel rău, Hasmodeu, mi-a 
spus tata. Fata-i cuminte, frumoasă, credincioasă, dar 

n-are de la Dumnezeu libertate, este un drac care nu 
ştiu cine 1-a trimis, poate vrăjitorii, sau cine 1-a 
îngăduit să fie, care pe toţi îi omoară, aşa am auzit de 
Ia tata. 

- Nu te teme, măi Tobie, că tu eşti cu îngerul 
Domnului. 

Dar n-a spus că el e înger. 

- Măi, eu mă tem. Eu ştiu? 

- Măi, nu te teme. 

Că tatăl lui i-a spus când a plecat: „Mergi, fiule, 
cu îngerul Domnului", că deşi tatăl său nu-1 cunoştea, 
dar Duhul Sfânt i-a spus, deşi nu ştia cu cine merge. 

- Măi, nu te teme, măi Tobie. 

- Cum să nu mă tem, bre? Eu am auzit că-i 
omoară pe toţi. 

- Măi, hai şi tu peţitor s-o vezi cât îi de 
frumoasă şi credincioasă fata. 

- Dar mă tem că mă omoară Hasmodeu. 

- Nu te teme, că eşti cu îngerul Domnului. Dar 
să te învăţ ceva. Ai rinichii peştelui? 

-Am. 

- Uite, facem oleacă de foc cu jăratec din nişte 
lemne. Ia focul ăsta şi pune-1 pe o tavă. Pune rinichii 
peştelui pe tavă şi ia şi înconjură curtea aceasta de 
şapte ori. 

Acum era seara. A înconjurat curtea de şapte ori 
şi a afumat-o roată cu rinichii peştelui. Era simbolul 
celor şapte Taine, cum zice Sfântul Efrem. însă în 
timpul ăsta Rafail 1-a prins pe diavol şi 1-a îngropat 
tocmai în susul Egiptului, într-un munte: „Aici să stai 
până la a doua venire". Apoi a zis lui Tobie: 

- De acum nu te teme, măi, că îngerul 
Domnului este cu tine. S-a dus Hasmodeu când a 
mirosit rinichii aceştia. 

Şi au intrat amândoi tinerii - şi Rafail şi Tobie. 
Când i-au văzut părinţii aşa de frumoşi şi tineri, au 
început a plânge. Sara săraca avea acum patruzeci de 
zile de post în seara aceea. 

- De ce aţi venit? 

- Am auzit că aveţi o fată frumoasă şi am venit 
să vorbim cu ea să o ia băiatul acesta în căsătorie. 

- Dar dumneata cine eşti? 

- Eu sunt o rudenie de-a lui, un prieten. 
Dar acela a zis sincer: 

- Domnilor, duceţi-vă repede de aici că mi-e 
milă de tinereţea voastră. Eu aş grăi cu fata, dar iese 
un duh rău care este aici în chip de ostaş cu numele 
Hasmodeu şi vă omoară tot acuma. 

Dar Tobie se temea. 

- Nu te teme, măi, eşti cu îngerul Domnului. Nu 
ştii ce am făcut noi? Că noi am tămâiat casa asta. 

Şi au stat de vorbă, au chemat pe fată. Fata, 
săraca, era plină de umilinţă, de zdrobire, căci postise. 
Tinereţea o arăta că-i frumoasă, că-i cuminte, dar era 
şi credincioasă săraca. Şi au stat de faţă şi părinţii ei, 
căci ştiau că într-un ceas gata, venea Hasmodeu. Şi au 
stat un ceas, au stat două şi mai multe. Când au văzut 
că nu apare Hasmodeu, au zis: 

- Domnule, văd că la dumneavoastră nu vine. 
Poate pentru că sunteţi doi sau aveţi credinţă mare. De 
acum rămâneţi şi vorbiţi cu fata. 

Dar Rafail a spus: 

- Ce să rămân eu? Doar n-o să o iau eu în 
căsătorie. Să rămână Tobie. 

Dar Tobie se temea. Dar Rafail i-a spus: 

- Măi, Tobie, nu te teme. Ţi-am spus eu că noi 
am tămâiat. Nu se mai apropie în veci. Ştii ce fac eu? 
Tu ia şi fa nunta, iar mie dă-mi hârtia de la tatăl tău, 
că eu mă duc la Ragheşul Mediei, la Gabail, să-ţi aduc 
talanţii, ca să nu mai pierzi tu vremea. 

- Dar ştii de asta? 

- Da, cum să nu ? Eu ştiu, cunosc, că eu sunt de 
când lumea pe aici - că îngerul unde nu-i? — , mă duc 
să-ţi aduc cei zece talanţi de argint, ca să vadă ăştia că 
ai şi tu avere, poate ei cred că eşti sărac. 

-Măi, te duci! 

- Doar de ce mă plăteşte tatăl tău? Ca să-ţi ajut 
la drum. 

Şi s-a dus acela la Gabail: 

- Ţi-am adus actul semnat de dumneata. 
Acela, om credincios, i-a dat cei zece talanţi şi i-a 

zis: 

- Ia-i, domnule, şi du-te. 

Când au venit, aceştia făcuseră nunta de trei 
zile. Acela nu a zăbovit. A ţinut nunta şapte zile cum 
ţine la iudei. Şi era o bucurie mare pe părinţi, mureau 
de bucurie când au văzut că nu a mai apărut 
Hasmodeu. Dar şi ei aveau numai pe fata asta, pe 
Sara, şi l-au ispitit pe Tobie: 

- Domnule, mata eşti mirele, ginerele nostru, 
dar să stai la noi, vezi câtă avere avem şi noi numai pe 
dânsa o avem. 

Dar el ţinea la tatăl lui şi la mama sa. 

- Puteţi să aveţi munţi de aur, eu pe tata şi pe 
mama nu-i las. Tata e orb, mama e bătrână şi m-au 
crescut dintr-o fărâmătură de carne. Nu-mi trebuie 
nici mireasă, nici avere, mă duc să ajut pe tata până ce 
va muri. 

Aşa ţinea la tatăl său, că era copil crescut cu 
frica lui Dumnezeu. Dar a zis şi fata, când a văzut că 
el vrea să plece: 

- Eu mă duc după el. 

Şi atunci, când au văzut ei că ţine atât la tatăl 
său, i-au zis fetei bucuroşi: 

- Du-te, fată, mergi cu Dumnezeu. 

Şi i-au pus nu ştiu câte căruţe de zestre, cârduri 
de oi, vite, cai, bani mulţi, haine şi i-au încărcat cu 
toate darurile să se ducă cu nunta. Şi atunci, mergând 
ei cale de trei zile cu nunta şi cu toate averile lor, de la 
Ragheşul Mediei până aproape de Babilon, când se 
apropiau, a zis Tobie către Rafail: 

- Măi, frate Rafaile, toţi se vor bucura la nunta 
asta, numai tata nu are să se bucure. Are să se bucure 
că vin cu atâta avere, dar el nu vede, săracul. El e orb. 

- Măi Tobie, mai ai fierea peştelui? 

- O am, că tu ai zis că e bună de ceva. 

- Ascultă ce-ţi spun eu. Când ajungem cu nunta 
aproape de casă, fugi înainte, du-te înaintea tatălui 
tău, că el vine înaintea ta, şi să te duci repede la el şi 
să-i spui: „Cutează, tată, nu te teme" şi îndată să 
tăbărăşti la ochii lui şi să-1 freci cu fierea peştelui şi 
are să-i treacă albeaţa. 

A ascultat de acesta. A văzut acolo, când a 
tămâiat palatul şi a fugit dracul Hasmodeu şi n-a mai 

putut să-i atace. Şi şi-a zis: „Ăsta-i un om straşnic, 
tovarăşul acesta al meu ştie multe, fac ce zice el". 

In timpul ăsta biata Ana, mama lui, tot ieşea în 
drum şi punea mâna streşină la ochi: 

- Oare nu vine băiatul? Nu l-au mâncat nişte 
fiare?^ 

îl aştepta pe Tobie, nu ştia că vine nunta cu 
totul. Dar vine înainte unul şi îi spune: 

- Măi, băiatul dumitale vine cu avere de la 
Ragheşul Mediei, cu nuntă mare, vine cu averi multe, 
cu aur, cu argint. A luat pe Sara lui Raguil, aceea 
unde era dracul Hasmodeu şi 1-a gonit. 

Şi numai ce vede mama că vine şi Tobie. Tatăl 
său nu vedea săracul, era orb şi când a dat să iasă pe 
pragul casei, a căzut jos. S-a împiedicat de prag şi a 
început să plângă: „Vine băiatul cu mireasa şi cu 
nunta, dar eu nu-i văd, dragul tatei. Mă bucur şi eu că 
vin". Şi i-a zis Ana lui Tobie: 

- Iaca s-a împiedicat tatăl tău şi a căzut, săracul. 
Şi s-a dus Tobie la el şi i-a zis: 

- Tată, am venit, vin cu mireasa, cu nunta, cu 
mare bucurie. 

L-a prins pe tatăl său şi 1-a frecat la ochi: 

- Cutează, tată, ai răbdare. 

Şi acela când a dat să se frece, că-1 usturau 
ochii, s-au făcut ochii sănătoşi. Na, altă minune, 
aceasta cu fierea peştelui pe care l-a luat de la râul 
Tigru! Şi i-a zis tatăl: 

- Dragul tatei, ştii că eu văd? 

- Tată, tată, tovarăşul meu de drum pe care mi 
l-ai dat, mare om este. Uite, el m-a învăţat când am 

ajuns la Ragheşul Mediei de am înconjurat casa de 
şapte ori şi am tămâiat cu rinichii peştelui şi dracul 
Hasmodeu care omora pe toţi peţitorii care veneau 
acolo nu s-a mai lipit de noi şi am luat fecioara 
aceasta atât de frumoasă şi de înţeleaptă şi vine nunta 
în urmă. Tată, să-i plătim mult la omul acesta. 

- Măi băiete, cât zici tu. 

- Ştii ce zic eu? Acesta merită să-i dăm cam 
jumătate din averea care o aducem de acolo, că mare 
om este. Dacă nu era acesta, nimic nu făceam. Ne-a 
adus şi cei zece talanţi de argint de la Gabail de la 
Ragheşul Mediei, mi-a fost şi bun povăţuitor de drum. 
M-a învăţat şi ce să fac cu fierea peştelui, cutare. 

- Dragul tatei, a zis tatăl lui, acesta e un trimis 
al lui Dumnezeu - dar nu ştia că e chiar trimis -, să-i 
dăm jumătate de avere, cum zici tu. 

Şi când vorbeau ei iată a sosit şi nunta, cu 
bucurie mare, cu lume, cu neamuri de ale lor, cu vin, 
cu turme de oi, bani, vite, cai, căruţe încărcate cu 
zestre. Că nunta a făcut-o şapte zile acolo la Ragheş şi 
a mai continuat-o aici o zi la bătrânul Tobit. Şi după 
ce s-a terminat nunta, cheamă Tobit bătrânul pe 
Rafail: 

- Măi, frate Rafaile, mi-a spus băiatul că tare 
mult l-ai mai ajutat. Şi i-ai mai arătat şi calea atâtea 
zile cât aţi mers până acolo, şi cum l-ai învăţat cu 
fierea peştelui şi uite m-am făcut şi eu sănătos cu 
ochii. Dumneata poate eşti un trimis al lui Dumnezeu 
- că el nu ştia încă, nu i se descoperise încă. Măi, 
fratele meu, cât de bine te-ai purtat tu cu feciorul meu. 
Să vină el cu atâta avere şi cu mireasă de acolo. Că 

acea mireasă nimeni nu o putea lua, că dracul 
Hasmodeu, care se sălăşluise la curtea acestei fete aşa 
de frumoase şi bogate, îi omora pe toţi. Şi tu nu ştiu 
cum l-ai învăţat că 1-a gonit Dumnezeu de acolo. Uite, 
frate, ne-am sfătuit cu feciorul să-ţi dăm jumătate din 
averea pe care o aducem de acolo, că mult bine ai 
făcut feciorului nostru. 
Şi atunci Rafail zice: 

- Moşul Tobit, taina împăratului bine este a o 
păstra, iar lucrul lui Dumnezeu a-1 spune slavă este. 
Nu-mi trebuie nimic avere de la tine. Ştii cine sunt 
eu? 

- Cine? Cred că eşti un om al lui Dumnezeu şi 
un trimis al Lui să ne ajuţi pe noi. 

- Eu sunt Rafail, arhanghelul din cer, unul din 
cele şapte duhuri care stau înaintea lui Dumnezeu, şi 
când făceai milostenie şi îngropai morţii la Ninive şi 
te-ai dus în ziua de duminica mare, a Cincizecimii, şi 
n-ai gustat nimic până n-ai îngropat pe cel ce era 
aruncat de aceia peste zid ca să-1 mănânce câinii, eu 
eram acolo. Iar când te rugai eu duceam rugăciunile 
tale la Dumnezeu. 

Şi i-a spus toate faptele lui. 

- Şi Dumnezeu din cer a căutat spre faptele tale 
bune şi spre feciorul tău care atâta te iubeşte, încât 
când i-au spus socrii să rămână acolo că îi dau toată 
averea, el a zis că lasă şi averea, lasă şi mireasa şi 
vine să te îngrijească, că ştie că eşti orb. Deci 
Dumnezeu, văzând cu câtă dragoste vă iubeşte pe voi 
şi ascultarea de părinţi a lui şi milosteniile tale, m-a 
trimis din cer să slujesc la nunta lui. N-am nevoie de 

nimic de pe pământ, că nu sunt de pe pământ. Am 
venit să povăţuiesc pe Tobie şi să vă binecuvintez pe 
voi. Binecuvântaţi să fiţi voi de Dumnezeu care a 
făcut cerul şi pământul, binecuvântat să fie feciorul 
vostru şi mireasa. Binecuvântat să fie rodul pântecelui 
lor şi copiii care se vor naşte din neamul drepţilor. Şi 
eu mă duc să slujesc Domnului. Rămâneţi cu 
Dumnezeul cel viu şi Dumnezeu să fie cu toţi. 

Şi ca fulgerul a zburat la cer şi atunci au văzut ei 
cine a slujit la nuntă, că v-am spus că la nunta lui 
Isaac a fost un înger, pe timpul lui Avraam, iar la 
nunta lui Tobie n-a mai fost un înger, ci a fost un 
arhanghel, arhanghelul Rafail din cer. Iar la nunta din 
Cana Galileii n-au mai venit nici îngeri, nici 
arhangheli, a venit Ziditorul îngerilor, împăratul şi 
Ziditorul heruvimilor şi serafimilor, Hristos, şi a 
ridicat nunta la rangul de taină. Că în Legea Veche 
nunta era o declaraţie: femeia dădea o declaraţie că va 
trăi cu el şi bărbatul la fel. Şi dacă nu se împăca îi 
dădea carte de despărţire, după cum a zis Moise, şi o 
lăsa. Insă după Mântuitorul nimeni nu mai are voie 
să-şi lase femeia, afară de pricină de curvie, dacă a 
găsit-o cu altul, sau dacă a murit. A întărit nunta ca 
taină, una din cele şapte taine, cum zice şi Sfanţul 
Apostol Pavel: Taina aceasta mare este, iar eu zic în 
Hristos şi în Biserică. 

Iată, vi le-am spus toate acestea pentru că a fost 
vorba de nuntă. Ţineţi minte, la Cana Galileii a fost 
începutul minunilor lui Iisus Hristos. Eu am fost 
acolo. Iată să vă arăt vin de Ia Cana Galileii, unde s-a 
prefăcut apa în vin. Am adus de acolo o sticluţă cu 

vin, că acolo toată lumea cumpără de unde s-a prefă- 
cut apa în vin. Am văzut vasele în care s-a prefăcut 
apa în vin. Voi aţi văzut pive din acelea de pisat grâu? 
Sunt din lemn, iar vasele de acolo sunt mai mari ca 
acelea, dar nu din lemn, ci din piatră. Ai văzut ce 
spune Evanghelia? Că la nunta din Cana Galileii nu 
avea să facă Mântuitorul minunea aceasta, dar 1-a 
rugat Maica Domnului. I-a spus aşa la sfârşitul nunţii: 
„Nu au vin". Iar Mântuitorul i-a spus: „Ce este, 
femeie? N-a venit vremea mea", adică n-a venit 
vremea să încep minunile. Dar Maica Domnului a 
ştiut că o ascultă, că niciodată nu o refuza, şi le-a zis 
slugilor: „Faceţi ce vă spune el". Şi atunci Ie-a spus: 
„Aduceţi şase vase de piatră". Spune Evanghelia. 
Aceste şase vase de piatră luau câte două-trei vedre, 
după măsura iudeilor, din ce puneai în ele: vin, apă, 
untdelemn, orice ai fi pus. Eu le-am văzut şi m-am 
închinat şi le-am sărutat. Două sunt în biserica din 
Cana Galileii, la iconostas. Două sunt la Muzeul 
Sfânta Ana de la Ierusalim, iar două s-au pierdut. 

Iar după ce ne-am închinat acolo, eram vreo 60 
de pelerini români, au intrat în biserică nişte copilaşi 
de arabi, că acolo sunt mii de arabi creştini ortodocşi, 
care au episcopi, preoţi ai lor. Aceia merg şi la înviere, 
când vine Sfânta Lumină; să vezi ce fac acolo, cât 
plâng când vine Sfânta Lumină din cer în Sâmbăta 
Mare. Au intrat copilaşii aceştia, noi ne închinam pe 
rând şi aceştia au venit în biserică, au făcut câte trei 
metanii, erau între 6 şi 10 ani cel mult, fetiţe şi băieţi. 
După ce au făcut rugăciune, au fScut crucea dreaptă, 
s-au pus în genunchi, au sărutat şi ei sfintele vase şi 

au început să cânte. Translatorul nostru, care acum îl 
| aveţi vicar la Sibiu, vlădica Lucian Florea, care a fost 
12 ani şeful Căminului Românesc din Ierusalim, s-a 
întâmplat că nu era cu noi. El ne-a condus până la 
Nazaret, la mitropolitul Isidor şi a plecat nu ştiu unde 
I cu alţi închinători, că toţi erau pe capul lui. Dar era 
|| altul, Părintele Comiţescu, care ştia limba arabă şi 
englezeşte la perfecţie. Şi ne-a spus: „Las că vă spun 
eu ce cântă". Şi s-au pus copilaşii şi au început a 
cânta: „La nunta ce s-a întâmplat, Cana Galileea,/ 
Fost-a şi Iisus chemat. Cana Galileea,/ Şase vase apă 
au pus, Cana Galileea,/ Şi le-a umplut până sus, Cana 
Galileea,/ Domnul a binecuvântat, Cana Galileea,/ 
Apa-n vin s-a preschimbat, Cana Galileea". Melodia o 
ştiam, dar limba de unde, că e limba lor. Şi au cântat 
, până la urmă. Şi am întrebat: „Ce-a zis, domnule?" 
Părintele Corniţescu, translatorul nostru, ştia perfect 
I limba arabă, că a învăţat acolo. El ne-a dus şi pe la 
Academia Evreiască. „Ştii ce zice? Asta e colinda 
care o cântă la noi în ţară, că doar se cântă şi la noi 
asta". După ce ne-au cântat copiii, au făcut trei 
metanii, au sărutat iar sfintele vase şi au venit la noi. 
Eram un cârd de preoţi, călugăriţe erau vreo 30, noi 
vreo 20 de preoţi, arhimandriţi. „Pater, abuna pater". 
_ „Ce vrea, măi?" „Cere bacşiş, că ţi-a cântat!" „Dar, 
zic, cât să le dăm?" „Câte cinci agorot", cum ar fi 50 
de bani la noi. Dar le-am dat câte o liră, o liră avea 
câte 1 00 de agorot. Să vezi bucurie pe ei, s-au dus de 
acolo făcând cruce. 

Dar ce vreau să vă spun? La Cana Galileii nunta 



n-a mai rămas o simplă declaraţie. S-a făcut Taină ca 

şi Botezul, ca şi Mărturisirea, ca şi Sfânta împărtă- 
şanie. Deci cât de cinstită trebuie să fie? Ca şi Preoţia, 
una din cele şapte Taine, trecută în rândul mijloacelor 
sfînţitoare ale Bisericii. Şi v-am vorbit mai înainte de 
cele unsprezece reguli canonice ale nunţii creştine, iar 
acum v-am arătat cum s-a ridicat Nunta la rangul de 
Taină, că la nunta lui Isaac, feciorul lui Avraam, a 
fost un înger, la nunta lui Tobie a fost un arhanghel, 
iar la nunta din Cana Galileii a fost însuşi Ziditorul 
arhanghelilor şi Făcătorul cerului şi al pământului şi a 
ridicat nunta la rangul de taină. Dar nunta trebuie să 
fie curată, cinstită, cum a zis Sfântul Apostol Pavel: 
Cinstită este nunta şi patul nespurcat, Hristos pe 
amândouă le-a dat. Taina aceasta mare este, iar eu 
zic vouă în Hristos şi în Biserică. 

Vin deunăzi câţiva şi zic: „Vrem să scriem nişte 
pomelnice. Eu şi soţia". Dar mie îmi vine în gând: 
„Dar sunteţi cununaţi?" „Nu, avem cununia oficială". 
„Du-te de aici, că la cel necununat nu are voie preotul 
să intre în casa lui, rugăciunea lui nu e primită, 
lumânarea lui nu e primită, prescurea lui nu e primită, 
pomana lui nu e primită, părticele nu-i poţi scoate şi 
dacă ai mâncat la masa lui te-ai spurcat ca la păgâni, 
că trăieşte necununat. Dacă moare, n-ai voie nici să-1 
îngropi în cimitir, ci în afară de cimitir. Nici o 
legătură nu are cel necununat cu Biserica. Degeaba ai 
venit. Ai act de la primărie, acela ştii cât valorează? 
Te-ai dus să cumperi o iapă, o vacă, o scroafă şi îţi 
trebuie un bilet oficial. Atâta valorează, doar în lumea 
asta. Că te-ai trecut pe numele bărbatului cu actul 
ăsta? Da, trebuie şi ăsta. Că zice Evanghelia: Daţi 

cezarului ce-i al Cezarului, şi lui Dumnezeu ce-i al lui 
Dumnezeu. însă cununia în biserică e Taina Cununiei, 
nu la sfatul popular". 



DESPRE VREDNICIA PREOŢIEI ŞI 

DESPRE OSÂNDA PREOŢILOR CARE DAU 

SFINTELE TAINE CELOR NEVREDNICI 



Două au fost pricinile care prin silinţa gândului 
m-au îndemnat a scrie cele ce urmează: una, ca prin 
puţine mărturii să arăt vrednicia şi sarcina cea mare a 
preoţiei; iar a doua, vinovăţia şi osânda cea mare ce 
aşteaptă pe acei fraţi preoţi care prea lesne şi fără de 
grijă mare, dau Prea Curatele Taine celor nepregătiţi 
şi nevrednici. Şi după cum pricinile cuvântului sunt 
îndoite, aşa şi scopul folosinţei mi-a fost îndoit. La 
cea dintâi pricină aş dori ca, înţelegând cei împodobiţi 
cu darul Preoţiei marea lor vrednicie care o au primit 
de la Hristos, să-şi aducă aminte că în ziua cea mare a 
Judecăţii, de la El li se va cere lucrare după măsura 
vredniciei care o au primit, şi având aceasta pururea 
în minte, să se silească după putere să crească şi să 
sporească talantul Domnului lor, ca să audă atunci 
fericitul acela glas: Bine, slugă bună şi credincioasă, 
peste puţine ai fost credincioasă, peste multe te voi 
pune (Matei 25, 23). încă am voit ca, arătând 
vrednicia cea mare şi înfricoşată a preoţiei, să fac pe 
unii care o râvnesc, să se apropie de ea cu mare grijă 
şi cutremur. 

Iar a doua pricină a cuvântului a fost să aduc în 
mijloc dovezile Sfintei Scripturi şi ale Sfinţilor 
Părinţi, spre a se cunoaşte cât de mare muncă zace 
asupra acelor preoţi care cu mare uşurinţă şi fără 
cercare amănunţită dau Prea Curatele Taine celor 
nevrednici şi nepregătiţi; iar prin aceasta se fac 
vinovaţi de Trupul şi Sângele Domnului şi cei care le 
dau şi cei ce le primesc (1 Cor. 11, 28-29; Evrei 10, 
28-31). 

Şi cât priveşte cele despre vrednicia preotului, 
voi pune înainte cuvintele dumnezeiescului Maxim 
Mărturisitorul care zice aşa: „Cade-se preotului să fie 
sfânt şi cu sufletul şi cu trupul Să fie stâlp de foc, să 
lumineze Biserica, adică poporul lui Dumnezeu şi să 
fie mai curat decât razele soarelui, ca să nu-1 lase 
pustiu Duhul cel Sfânt" (Vezi Mărgăritarele Sfântului 
Ioan Gură de Aur, Cuv. despre vrednicia şi 
nevrednicia preotului, p. 246-247). în acest cuvânt 
Sfanţul Maxim, arătând prin cuvinte prea strălucite 
cât este de mare darul Preoţiei, către sfârşit zice: 
„Deci pentru aceasta, care preot nu este sfânt, să fugă 
departe de Liturghie, ca să nu ardă şi trupeşte şi 
sufleteşte". 

Aşadar, fraţilor preoţi, nu ştiu ce vom face în 
ziua aceea când toate se vor cerca cu foc şi cu muncă, 
fiindcă mulţi dintre noi am năvălit Ia această treaptă 
fără multă cercare şi ispitire a vieţii noastre. Unii au 
dorit a veni pentru începătorie şi dregătorie şi cinste 
de la oameni, alţii iarăşi au intrat în această înfricoşată 
Taină pentru a-şi chivernisi viaţa şi pentru a avea prin 
ea câştiguri trecătoare, alţii pentru alte pricini şi, în 

sfârşit, poate unii din noi se vor găsi în ziua aceea că 
au primit această mare răspundere numai după ce 
mult s-au iscusit în filosofia cea lucrătoare, după ce 
s-au curăţit de patimi şi după ce bine s-au încredinţat 
că au această chemare de la Dumnezeu şi au primit-o 
cu mare frică şi cutremur numai pentru ascultare şi 
pentru folosul cel obştesc al Bisericii lui Hristos. 

însă frica celui ce a primit nu trebuie să scadă, 
ci să crească, căci dacă toate lucrurile preoţiei sunt 
mari şi înfricoşate, apoi la toate este nevoie de sfinţe- 
nie şi de scumpătate, ştiind că preotul este acela care 
leagă cerul cu pământul prin aducerea jertfei celei fără 
de sânge. Dar auzim pe acelaşi sfânt, zicând: „Dacă 
cineva, nevrednic fiind, cântă Liturghie, este al doilea 
Iuda şi mai mult ca Iuda se va munci. Că pe Datan şi 
Aviron, desfacându-se pământul, de vii i-a înghiţit, 
numai pentru că au tămâiat în Biserica Domnului 
nefiind vrednici. Apoi cât vă pare vina aceluia care 
calcă Trupul şi Sângele Mântuitorului Hristos" (Vezi 
acelaşi cuvânt al Sfântului Maxim, la p. 247). 

Urmând apoi cuvântul, acest sfanţ şi dumneze- 
iesc bărbat arată care sunt virtuţile ce trebuie să 
împodobească viaţa şi petrecerea celor cinstiţi cu 
vrednicia cea mare a preoţiei şi zice aşa: „Preotul cel 
bun şi adevărat trebuie să fie blagocestiv (evlavios), 
curat, învăţător, smerit, să nu fie beţiv, să-şi ţie limba 
lui, să nu poarte mânie, nici sa fie iubitor de argint, ci 
milostiv. Şi în toate să fie primitor de străini; cu toţi, 
mici şi mari, să fie drăgăstos şi în pace; să nu ia 
dobândă de la cei pe care-i împrumută, să nu 
blesteme, nici să afurisească pe nimenea, nici să se 

facă negustor, ca să nu grăiască minciuni; osândirea 
să nu o primească, să nu glumească pentru a-i face pe 
alţii să râdă, să nu grăiască cuvinte deşarte, ci să 
vorbească acelea care sunt spre folosul celor ce-i 
ascultă şi ceea ce vorbeşte să fie din Sfânta Scriptură; 
să nu fie lacom la bucate şi iubitor de desfătări, ca să 
nu scârbească pe Duhul Sfanţ; să nu răspundă cu 
mânie şi cu urgie, ci cu smerenie spre toţi; să nu se 
trufească cu nimica, nici să zavistuiască procopseala 
altora; pe acela ce 1-a ocărât pe el să-1 ierte din toată 
inima lui şi înaintea tuturor, mai înainte de a apune 
soarele; să cerceteze cu blândeţe pe cei păcătoşi şi cu 
frica lui Dumnezeu să-i dojenească; nici se cuvine să 
întărâte pe cineva, nici bogat, nici sărac". Şi după ce 
arată acestea, adaugă zicând: „Acestea toate câte am 
spus, este dator preotul să le păzească cu multă 
nevoinţă şi socoteală. Iar de nu va purta grijă de aces- 
tea şi nu le va păzi bine către folosul de obşte al celor 
ce se învaţă de la dânsul, i se cade lui să i se spânzure 
de gât o piatră de moară şi să-1 arunce în mare, pentru 
că a călcat şi nu a îngrijit de o învăţătură ca aceasta" 
(Vezi acelaşi cuvânt în Mărgăritarele, p. 240). 

Poate că am îngreuiat auzul unora scriind puţin 
mai pe larg datoriile preotului celui adevărat. N-ar 
trebui însă să ne obosim, să ne plictisim şi să fugim 
atunci când ni se vestesc nouă cele adevărate şi prea 
de nevoie pentru vindecarea noastră, căci cele ce ne 
lipsesc, prin lipsă ne aduc nouă pagubă şi nu mică 
osândă. Dimpotrivă, mare fericire va fi nouă dacă, 
auzind învăţătura acestui Sfânt Părinte şi mărturisitor 
şi cucerindu-ne şi înfricoşându-ne de cuvintele lui, 

vom începe cu toată sârguinţa a lucra bunătăţile care 
de el mai sus s-au amintit. Este încă cuviincios şi prea 
de nevoie a ne cunoaşte noi datoriile, pentru că mulţi 
dintre noi, din neştiinţă, se duc pe sine şi pe alţii la 
pierzare, iar alţii, având frică de Dumnezeu, după ce 
au cunoscut cele ce îi păgubesc, cu multă grijă se 
ridică a le sta împotrivă şi nu se lasă biruiţi de ele. 

Acestea avându-le în vedere, în cuvântul ce 
urmează şi alte mărturii să aducem în mijloc, şi să 
auzim pe dumnezeiescul Hrisostom, care zice aşa: 
„Mare dar este dragostea preoţilor, că pentru aceasta 
şi Pavel zice: Ascultaţi pe învăţătorii voştri şi vă 
supuneţi lor şi foarte îi aveţi pe ei întru cinste (Evrei 
13, 17; Rom. 13, 7; I Petru 11, 17)". Arătând încă 
pentru ce este mare, spune că „...s-au îmbrăcat cu pu- 
terea Duhului Sfânt spre a putea lega şi dezlega 
păcatele oamenilor". 

Apoi, arătând şi datoria care o au faţă de această 
vrednicie, zice către cei credincioşi: „Tu porţi grijă 
numai de ale tale şi dacă pe acelea bine le vei rândui, 
nici o grijă nu îţi va fi ţie pentru ceilalţi; iar preotul 
măcar de va iconomisi bine viaţa sa, iar pentru a ta şi 
a tuturor celor dimprejurul său nu va purta grijă cu 
silinţă, cu cei răi se va duce în gheenă" (Cuv. 52, 
împărţirea de grâu, Buzău, 1833, p. 436). 

Iarăşi socotind înalta dregătorie a preoţilor, zice: 
„Pe scaunul lui Moisi au şezut cărturarii şi fariseii; 
deci toate câte vor zice vouă să faceţi, faceţi". Şi 
arătând că mai înaltă este dregătoria preoţilor în 
Legea Darului, decât a preoţilor Legii Vechi, zice: 
Iar acum nu este nouă a zice pe scaunul lui Moisi au 

şezut preoţii, ci pe scaunul lui Hristos. Pentru aceea şi 
Pavel zice: în locul lui Hristos vă rugăm ". Şi mai jos 
zice: „Nici îngerii, nici arhanghelii nu pot să lucreze 
cele date preotului de la Dumnezeu" (Acelaşi cuvânt, 
p. 439). Bucurie, spaimă şi uimire îmi trece prin minte 
auzind din gura cea curată la câtă cinste s-au suit 
preoţii lui Hristos. Bucurie, că de un dar aşa de mare 
s-au învrednicit fiii lui Adam. Iar spaimă şi mirare 
când mă gândesc că deopotrivă cu cinstea se va cere 
de la preoţi şi datoria acestei sfinte şi mari dăruiri 
întru Duhul Sfânt. Căci după măsura dregătoriei şi a 
cinstei se va cere şi lucrarea, după cum este scris: 
...cei tari, tare se vor cerca. Şi iarăşi: căruia s-a dat 
mult, mai mult se va cere de la dânsul. 

Aceasta o avea în vedere şi dumnezeiescul 
Hrisostom, când zicea către cei care râvneau a se face 
episcopi, fără însă a cunoaşte greutatea răspunderii, 
căci auzi ce zice: „De ai fi ştiut tu că episcopul trebuie 
să fie al tuturor, purtând sarcinile tuturor şi că ceilalţi 
de se vor mânia este iertare, iar lui nicidecum; că 
celorlalţi de vor greşi, este dezvinovăţire şi lăsare 
multă, iar lui niciuna, apoi nu te-ai fi silit la dregă- 
torie, nu ai fi alergat" (Vezi acelaşi cuvânt, p. 440). 

Şi iarăşi, pe cei luptaţi de ispite şi de dorinţa de 
a se face preoţi, îi sfătuieşte cu întemeiere aşa, zicând: 
„Când vei pofti preoţia, pune împotrivă gheena, pune 
împotrivă darea de seamă cea de acolo, pune 
împotrivă viaţa cea fără de grijă, pune împotrivă 
măsura muncii. Că de vei greşi deosebi, nimica de 
acest fel nu vei pătimi, iar dacă preot fiind, te-ai 
prăpădit". Din cele de până aici se va înţelege că 

mare cu adevărat este dregătoria cea arhierească şi cea 
preoţească. Dar se va cunoaşte că, după mărimea 
acestor dregătorii, va fi şi mare dare de seamă în ziua 
Judecăţii, pentru cei ce le-au primit. Şi dacă nu se vor 
găsi la ei fapte potrivite acestor dregătorii, mai mare 
va fi munca lor decât a celor care nu le-au avut. 

Fiindcă în trecerea cuvântului s-a amintit şi 
despre darul şi datoria, nu numai a preotului, ci şi a 
episcopului, m-am gândit că este aici locul potrivit să 
arăt o istorioară din cuvintele Sfinţilor Părinţi, care 
aduce mult folos duhovnicesc către Prea Sfinţiţii 
Episcopi. Şi este povestirea aceasta întru acest fel: Se 
zice pentru cel dintru Sfinţi Părintele nostru Leon, 
episcopul Romei celei vechi, că mai înainte de ador- 
mirea sa cu puţină vreme, a mers la mormântul 
marelui Apostol Petru şi a stat acolo 40 de zile şi 40 
de nopţi nemâncat. Şi se ruga Sfântului Apostol Petru 
cu lacrimi multe să se roage lui Dumnezeu să-i ierte 
orice a greşit ca un om întru această lume. Şi la 
sfârşitul celor 40 de zile i s-a arătat lui noaptea 
verhovnicul Apostol Petru grăind: „M-am rugat lui 
Dumnezeu mult pentru tine, şi iată că ţi-a iertat ţie 
toate păcatele tale, afară de hirotonisiri, căci pentru 
acelea nu m-a ascultat Milostivul. Ci dacă bine vei fi 
hirotonit sau rău, vei să dai seama pentru aceasta. Iar 
el, auzind aceasta, s-a întristat şi în puţine zile a 
purces către Domnul" {Mărgăritarele Sf. Ioan Gură 
de Aur, p. 253). 

Şi acum mi se pare că este bine să întoarcem 
cuvântul către a doua pricină, despre care am amintit 
la început, adică despre marea primejdie a preoţilor 

care dau Sfintele Taine la popor fără mare cercare şi 
grijă. Şi se vede azi mai mult ca oricând această 
nepăsare şi netemere de Dumnezeu la mulţi dintre 
preoţii cei de la parohii, ba chiar şi la unii de prin 
sfintele mănăstiri. 

Au ajuns unii din fraţii noştri preoţi duhovnici a 
se socoti pe sine că pot fi mai milostivi decât însuşi 
Dumnezeu şi, nevoind a ţine cont de scumpătatea 
sfintelor canoane, se folosesc în practicarea Tainei 
Sfintei Spovedanii sau numai de o iconomie (pogoră- 
mânt) a sfintelor canoane fără dreaptă socoteală sau, 
luându-şi de la sine îndrăzneală, dezleagă cele nedez- 
legate de canoanele apostoleşti, sinodiceşti şi părinteşti 
şi cu păreri proprii încearcă să răstălmăcească şi să 
strice hotărârile canonice. 

Oricare din părinţii duhovnici este bine să ştie şi 
să înţeleagă acest lucru şi de nu vor folosi în 
practicarea mărturisirii o iconomie potrivită faţă de 
scumpătatea sfintelor canoane şi faţă de greutatea 
păcatului celui ce se pocăieşte, apoi în loc de a lucra 
la îndreptarea sufletelor şi vindecarea patimilor, se 
vor afla ca păstorii cei neiscusiţi care în loc de a 
scoate turma din loc mocirlos şi primejdios, ei vor 
băga oile cele cuvântătoare ale lui Hristos în prăpastie 
şi le vor face hrană nevăzuţilor lupi şi va fi de ajuns 
spre a lor osândă să se piardă un suflet pentru care 
Hristos S-a răstignit. 

Dar va zice cineva din preoţii duhovnici: „Eu 
am putere să leg şi să dezleg, că această putere mi s-a 
dat când arhiereul m-a hirotonit duhovnic". Aşa, cu 
adevărat, ai putere, dar nu nelimitată. Căci dacă ar fi 

nelimitată, apoi nu mai era nevoie ca Sfinţii Apostoli 
şi Sfinţii Părinţi să facă canoane, adică dreptare după 
care atât episcopii cât şi preoţii duhovnici să se poată 
orienta ce trebuie să lege şi ce trebuie să dezlege şi 
cum să folosească această dezlegare, cu iconomie şi 
scumpătate spre vindecarea patimilor şi spre îndrepta- 
rea sufletelor. 

Aici este locul să aducem în mijloc spre 
orientare o pildă din legile cele din afară şi să zicem: 
cineva este judecător sau procuror mai mare peste 
judecător şi fiindcă are această dregătorie şi putere, ar 
trebui el singur să hotărască la toate procesele sentinţa 
de iertare sau de condamnare a acelora pe care îi 
judecă. Şi aceasta să o facă el cu de la sine putere fără 
să ţină seama de articolele legii. Oare un judecător ca 
acesta, poate să zică cineva că a judecat drept? Cred 
că nu. Fiindcă chiar de este judecător sau mai mare 
peste toţi cei care judecă, totuşi ţine seama de 
hotărârile legii, de constituţie sau de codul penal, civil 
sau militar. Şi dacă la judecata celor dinafară se face 
această dreptate, apoi cu cât mai mult judecătorii lui 
Hristos, cărora li s-a încredinţat judecata sufletelor 
celor ce greşesc şi fac fapte vrednice de pedeapsă? 

Oare cum va îndrăzni un judecător duhovnicesc 
să dezlege toate numai după a sa părere, fără să ţină 
seamă de articolele legii Duhului Sfânt, care le-a lăsat 
Hristos spre cârmuirea duhovnicească a Bisericii Sale 
şi spre îndreptare, adică spre conducerea sau iertarea 
sufletelor celor ce au greşit din Biserica cea luptătoare 
a Sa? Iar că Sfintele Canoane sunt legiuirile Duhului 
Sfanţ şi că mai mare putere au ele decât legile 

importante şi chiar decât înseşi Tipicurile Bisericeşti, 
aceasta cred că o ştiu toţi fraţii noştri preoţi. Iar care 
încă nu ştiu luminat acest lucru, să citească trimiterile 
pe care aici le scriem: Canon 1, 4, Sin. IV Ecumenic; 
Can. 8 al Sin. III; Cartea 1, Titlul 2, rânduiala a 12-a a 
lui Fotie şi iarăşi titlul 1, Can. 2; Valsamon în scolie la 
cap. 2 al lui Fotie; Sf. Ioan Hrisostom, cuvântul 47 la 
Evanghelia de la Matei şi cuvântul 6 la Andriante; 
Matei Vlastaris, cap. 16, litera 30. încă să citească cu 
atenţie Prolegomena de obşte despre sfintele canoane 
în Pidalionul de la Neamţu, ed. 1844, la p. 8 şi cele 14 
preţuiri sau cinstiri ce trebuie a se socoti de obşte la 
toate sfintele canoane, vezi tot acolo la subînsemnare. 

Iar fiindcă duhovnicul nu este numai judecător, 
ci şi doctor şi părinte, e bine a socoti că nici doctorii 
nu dau doctoriile fără chibzuinţă şi fără reţete, ca nu 
cumva în loc de lecuire să aducă vătămare, după cum 
cel ce este cu adevărat părinte, către povăţuirea şi 
îndreptarea fiilor săi va folosi în toată vremea nu 
numai mila, ci neapărat şi varga; ca să nu ajungă la 
cele scrise: Părintele care cruţă varga urăşte pe fiul 
său. Că nici Dumnezeu nu este numai milostiv, ci şi 
cu dreptate. Este cu adevărat îndelung răbdător, dar şi 
drept judecător. De aceea şi proorocul cântă prin 
Duhul: Milă şi judecată voi cânta Ţie, Doamne. Şi noi 
trebuie să ne temem mai mult de mila Lui decât de 
dreptatea Lui, căci dacă vom supăra dreptatea Lui 
alergăm la milă, iar dacă vom supăra mila Lui nu mai 
avem unde alerga. 

Aşadar trebuie neapărat ca părinţii duhovnici să 
ţină cont de tăria şi sfinţenia sfintelor canoane şi unde 



PĂRINTELE CLEOPA 



109 






ele hotărăsc legare să lege, iar unde hotărăsc 
dezlegare să dezlege, şi să ţină cu mare chibzuinţă 
cumpănă dreaptă între scumpătatea şi iconomia lor, că 
aşa şi pe sine şi pe cei supuşi îi vor folosi spre 
mântuire. 

Să ia aminte duhovniceştii părinţi şi la cele ce 
zice dumnezeiescul Hrisostom: „Leagă bine, zice el, 
pe cel păcătos, până ce va îmblânzi pe Dumnezeu. 
Nu-1 lăsa nelegat, ca nu cândva să fie legat de urgia 
lui Dumnezeu. Dacă îl voi lega eu, Dumnezeu nu-1 
mai leagă; iar dacă nu-1 voi lega, atunci îl aşteaptă le- 
găturile cele nedezlegate. Că dacă ne-am fi judecat pe 
noi înşine, nu am fi judecaţi de nimeni" (Cor. 11,31). 
Apoi adaugă: „Deci să nu crezi că aceasta este o cru- 
zime şi neomenie, ci că se naşte din blândeţe şi din 
dorinţa de vindecare şi a bunei grijiri. Dar vei zice că i 
s-a dat un timp destul de lung ca pedeapsă. Cât timp? 
Un an, doi sau trei? Dar eu nu caut la mulţimea 
timpului sau a anilor, ci la îndreptarea sufletului... 
Dacă cel păcătos s-a umilit, dacă s-a pocăit, atunci s-a 
făcut totul; dacă nu este aceasta, apoi timpul cel 
îndelungat nu foloseşte la nimic! Căci noi nu căutăm 
dacă rana a fost legată un timp mai îndelungat, ci dacă 
a folosit ceva legătura. Dacă a folosit şi într-un timp 
mai scurt, să n-o mai pui. Iar dacă n-a folosit la nimic, 
pune-o şi după 10 ani! Aceasta să-ţi slujească ţie de 
hotar pentru dezlegarea rănii: dobândirea şi 
vindecarea celui legat de păcate" (Sfanţul Ioan 
Hrisostom, Tâlcuire la II Cor. XIX; Sfanţul Simeon 
Tesaloniceanul V, 251-264). Cât de minunat dreptar 
pentru părinţii duhovnici se poate înţelege din cuvintele 

acestea aurite ale dumnezeiescului Hrisostom. Din 
toate se înţelege că atât scumpătatea canonisirii, cât şi 
iconomia sau pogorământul, trebuie a se face după 
măsura râvnei de îndreptare şi după lucrarea roadelor 
de pocăinţă a celui legat care se pocăieşte. 

Cine va dori însă să se orienteze mai mult 
despre canonisiri, să citească şi în Pravila Biseri- 
cească a părintelui Nicodim Sachelarie, Seminarul 
Monahal Cernica Ilfov, 1940, p. 101-104. Acelaşi 
Sfanţ Părinte Ioan Gură de Aur, arătând că preoţilor 
duhovnici care sunt păstori duhovniceşti ai turmei lui 
Hristos li se cade cu mare silinţă şi sârguinţă să se 
silească spre a lucra la curăţirea şi vindecarea oilor 
celor cuvântătoare care sunt bolnave şi rănite de 
păcate şi să nu le apropie de duhovniceasca şi 
dumnezeiasca hrană a Trupului şi Sângelui Stăpânesc, 
până ce nu se vor vindeca sufleteşte, zice aşa: 
„Precum la turmă, unde multe oi sunt sănătoase şi 
multe sunt pline de râie, nevoie este ca să le 
deosebească pe acestea de cele sănătoase. Pe cele 
bolnave trebuie a le închide înăuntru şi a le ţine la 
întuneric şi altă hrană a le da. Nici de apă limpede, 
nici de păşune curată, nici de izvorul cel dinafară 
lăsându-le să se împărtăşească" {împărţirea de grâu. 
Buzău, 1833, Cuv. 54, p. 450). 

In acelaşi cuvânt mai jos se arată că, precum la 
turmă, şi în Biserică se întâmplă, căci sunt oi 
sănătoase şi oi bolnave, dar păstorii cei sufleteşti cu 
toată osârdia trebuie a-i deosebi pe unii de alţii, prin 
mijloace de îndreptare rânduind fiecăruia leacuri 
deosebite după boala lor până la însănătoşire, şi atunci 

a le împărtăşi de pâinea cea vie care coboară din cer şi 
de izvorul cel duhovnicesc al Sângelui lui Hristos. 
Arată apoi că cei nevrednici şi care încă nu s-au 
curăţit şi nu s-au însănătoşit de raia păcatului, nu 
numai de Prea Curatele Taine să nu se apropie, ci nici 
în Biserică să nu stea atunci când se aduce jertfa cea 
fără de Sânge şi când cei vrednici se împărtăşesc cu 
Prea Curatele Taine. 

Şi zice că cei care nu sunt vrednici a se 
împărtăşi, să iasă din Biserică odată cu cei chemaţi 
când vor auzi pe diacon că strigă: „câţi sunteţi 
chemaţi ieşiţi" şi zice că cei ce nu se împărtăşesc sunt 
întru pocăinţă şi că cei ce sunt întru pocăinţă să se 
depărteze, când sunt de faţă Prea Curatele Taine, 
fiindcă ei cu nimic nu se deosebesc de cei chemaţi. 
Iată cuvintele lui: „Masă împărătească este de faţă; 
îngerii slujesc la masă. însuşi împăratul este de faţă şi 
tu stai căscând; mâinile îţi sunt întinate şi nici o 
purtare de grijă nu ai? Nu îţi aduci aminte ce a păţit 
cel ce nu avea haină de nuntă?" 

Arătând apoi că necuviincios lucru este a sta cei 
nevrednici când jertfa se aduce, zice: „Când vine 
stăpânul la masă, nu trebuie să fie de faţă slugile cele 
ce au greşit, ci departe fug". Şi iarăşi zice: „Când este 
de faţă depărtează-te, că nu-ţi este slobod mai mult 
decât celor chemaţi" (Vezi acelaşi cuvânt, p. 457). 

Vedeţi, preoţilor duhovnici, cu câtă grijă şi 
scumpătate dumnezeiescul Gură de Aur apără cinstea 
Prea Curatelor Taine ale lui Hristos? 

Nu numai că nu dezleagă pe cei nevrednici, ci 
pe unii ca aceştia nici în Biserică nu-i îngăduie ca să 

rămână când se aduce dumnezeiasca jertfă, arătându-le 
lor pricina, că fiind ei în pocăinţă pentru păcat, cu 
nimic nu sunt mai slobozi decât cei chemaţi şi de 
aceea odată cu ei să iasă din Biserică afară până când 
se va termina Sfânta Liturghie şi atunci să se apropie 
să vadă şi să se închine unde a fost de faţă Dumnezeu. 
Şi spre aceasta le aduce lor dovezi din Sfânta 
Scriptură şi zice: Măcar doar de se va atinge de 
munte, cu pietre se va ucide (Ieşire 19, 10-13). Adică 
îi învaţă că după cum atunci nimeni nu a avut voie a 
se atinge şi a sta pe muntele Sinai, unde avea să se 
pogoare Dumnezeu, aşa şi aici, cu atât mai mult n-are 
voie nimeni din cei nevrednici a se apropia; încă şi 
preoţii care se vor apropia să vadă unde se va pogorî 
Dumnezeu trebuie să se sfinţească, ca nu cumva să se 
întoarcă de către ei Domnul (Acelaşi, cap. V, 22). 

Arătând încă dumnezeiescul părinte şi dascăl că 
nimeni nu trebuie să îndrăznească pentru frica 
oamenilor sau pentru căutarea Ia faţă să dea cândva 
Sfintele celor nevrednici, zice: „Acestea le zic ... şi 
către voi, diaconilor şi preoţilor care slujiţi, că de 
nevoie este şi pentru voi a grăi, ca să împărţiţi cu 
multă osârdie darurile acestea. Că nu mică muncă 
zace asupra voastră dacă, ştiind la cineva vreo răutate, 
îi veţi îngădui să se împărtăşească din Masa aceasta. 
Sângele Lui din mâinile voastre se va cere. Măcar 
voievod de ar fi, măcar eparh, măcar cel încoronat cu 
coroana, dar dacă cu nevrednicie se apropie, opreşte-1. 
Mai mare stăpânire ai tu decât acela". Şi apoi spune o 
pildă, zicând: „De ţi s-ar fi încredinţat ţie să păzeşti 
curat pentru turmă vreun izvor de apă şi dacă ai fi 






văzut vreo oaie având pe bot mult noroi, o ai fi lăsat 
să se plece jos să tulbure curgerea? Iar acum nu izvor 
de apă, ci de sânge şi de Duh încredinţându-ţi-se ţie, 
şi văzând pe cei ce au păcat mai cumplit decât noroiul 
şi se apropie, nu te scârbeşti şi nu-i opreşti? Şi ce 
iertare vei avea?" Şi adaugă: „Pentru aceasta 
Dumnezeu pe voi v-a cinstit cu această cinste, ca să 
alegeţi şi să deosebiţi unele ca acestea. Aceasta este 
dregătoria voastră, aceasta este întărirea, aceasta este 
toată cununa" (Cuv. 54, p. 459). 
t Iată, preoţilor duhovnici, că în cuvintele de mai 

sus ale Grăitorului de Aur se vede marea răspundere 
care o au toţi acei sfinţiţi slujitori cărora li s-a 
încredinţat de la Dumnezeu slujirea dumnezeieştii 
Liturghii şi împărţirea dumnezeieştilor daruri ale 
Trupului şi Sângelui Domnului la popor. Vezi că 
aducând în mijloc pilda cu păzirea apei izvorului, 
arată că preotului sau diaconului nu i s-a dat izvor 
de apă să păzească, ci izvorul cel tară de moarte al 
Prea Curatului Sânge al lui Hristos. 

Şi dacă nu se va griji să păzească curat de 
noroiul păcatelor omeneşti acest Prea Scump Sânge 
Stăpânesc, apoi nu mică va fi munca lor. Iar dacă se 
vor sili după putere să facă alegere şi deosebire între 
cei vrednici şi cei nevrednici, şi pe unii îi vor dezlega 
şi pe cei cu noroiul păcatelor îi vor opri spre a nu se 
tulbura cu întinăciunile lor prea curatul acesta râu care 
din coasta Stăpânului a izvorât spre a noastră mân- 
tuire, apoi această sârguinţă care o vor pune spre 
păzirea celor Prea Sfinte le va fi lor toată cununa de la 
Dumnezeu. încă îi îngrozeşte şi îi îndeamnă pe ei să 

nu se teamă nici de voievod, nici de eparh, nici chiar 
de însuşi împăratul, că de va veni vreunul din aceştia 
către împărtăşirea Prea Curatelor Taine şi de vor şti ei 
la dânşii vreun păcat care îi va face nevrednici către 
apropierea de cele Sfinte, să-i oprească cu toată în- 
drăzneala. Şi le zice: „mai mare stăpânire aveţi voi 
decât aceia", şi cu adevărat mai mare, că nici unui 
împărat nu i s-a dat putere să junghie şi să împartă 
Trupul şi Sângele Fiului lui Dumnezeu. Nici unui 
voievod sau eparh nu i s-a dat putere să lege şi să 
dezlege păcatele oamenilor, precum preoţilor lui 
Dumnezeu. 

Iar ca să arate netemerea şi râvna cea mare care 
o are el către păzirea Prea Curatului Trup şi Sânge al 
lui Hristos, zice mai departe: „Nu da sabie în Ioc de 
hrană. Ci măcar din nebunie de va veni acela să se 
împărtăşească opreşte-I, nu te teme. Teme-te de 
Dumnezeu, nu de om. Iar de te vei teme de om, acesta 
va râde de tine. Iar dacă de Dumnezeu te vei teme şi 
oamenilor vei fi de cinste". Apoi zice: „Iar dacă tu nu 
îndrăzneşti, la mine adu-I; nu voi îngădui să se facă 
aceasta. De suflet mă voi despărţi mai întâi decât voi 
da Sânge Stăpânesc la nevrednici. Şi sângele meu îl 
voi vărsa mai înainte decât voi da Sânge atât de 
înfricoşat, celui căruia nu i se cuvine. Iar dacă mult 
iscodind cineva nu a ştiut pe cel rău, nu-i este nici 
o vină" (Vezi acelaşi cuvânt, p. 459). 

Oare, fraţilor, care învăţătură mai vie şi mai 
înfricoşată ar trebui să se aducă în mijloc, spre 
trezirea şi luarea aminte a celor ce sunt slujitori ai 
dumnezeieştilor altare? Oare care cuvinte mai 

sclipitoare şi mai strălucite spre arătarea datoriei ce o 
au iconomii tainelor lui Dumnezeu, spre a păzi şi a 
apăra chiar cu preţul vieţii lor cinstea cea mare către 
Prea Curatele Taine? Care cuvinte vor tuna mai mult 
ca cele de mai sus în conştiinţa preoţilor celor care au 
adormit în nesimţire către preţuirea celor nepreţuite şi 
către cinstirea şi păzirea celor Prea Sfinte? 

Unde mai sunt acum dumnezeieştii aceia 
liturghisitori care să fie gata în orice clipă de a-şi 
vărsa tot sângele lor, numai să nu risipească o picătură 
de Sânge al lui Hristos la cei nevrednici, precum aţi 
văzut mai sus că are dumnezeiescul Hrisostom? 

Unde mai sunt acum preoţii cei cu totul de aur 
care să fie gata de suflet a se despărţi mai înainte de a 
da Sfintele Taine celor nevrednici, după cum aţi auzit 
puţin mai înainte că era acest mare Părinte şi dascăl a 
toată lumea? Iar dacă i se va părea cuiva că în cele de 
până aici s-a făcut amintire mai mult pentru păzirea 
sfinţeniei Prea Scumpului Sânge şi nu încă şi de Prea 
Curatul Trup al Stăpânului, apoi să asculte cu evlavie 
şi cu toată luarea aminte mai întâi cei ce pe acesta au 
putere a-1 junghia şi cu mâinile lor a-1 apuca şi a-1 
frânge spre iertarea păcatelor celor ce cu vrednicie îl 
vor mânca. 

Şi fiindcă nici pricepere am, nici cuvânt a vorbi 
de o cinste aşa de mare, iarăşi cuvintele auritului 
dascăl să le aducem de faţă şi cu ele să ne învăţăm 
întru cele ce se cântă de noi. Şi iată care trebuie să fie 
după acest sfânt evlavia inimii şi cugetarea cea cu- 
cernică spre Dumnezeiescul acesta Trup. „Când îl vei 
vedea pe el, zice, pus înainte, zi către tine aşa: 

«Pentru Trupul acesta nu mai sunt eu pământ şi 
cenuşă, nu mai sunt rob, ci slobod. Pentru acesta 
nădăjduiesc eu să iau cerurile şi bunătăţile cele din 
cer, viaţa cea fără de moarte, latura îngerilor, 
petrecerea cea împreună cu Hristos. Trupul acesta 
pironindu-se şi bătându-se nu 1-a suferit moartea. Pe 
Trupul acesta văzându-1 soarele răstignit, s-au ascuns 
razele sale. Pentru acesta şi catapeteasma s-a rupt 
atuncea şi pietrele s-au despicat. Tot pământul s-a 
cutremurat»". Şi după ce spune încă multe spre slava 
lui, care aici pentru scurtime nu le scriem, apoi iarăşi 
zice: „Pe Trupul acesta neputând să-1 mistuiască iadul 
şi moartea, pe toţi cei din iad afară i-a vărsat. Căci 
după cum balaurul cel babilonesc când a luat hrana a 
crăpat în mijloc, aceasta a păţit şi moartea când a 
primit Trupul Stăpânului. Pentru acesta zice 
Apostolul: Stricând durerile morţii. Că nici o femeie 
născând copil, aşa se chinuieşte precum aceea, având 
Trupul Stăpânului". Şi iarăşi zice: „Trupul acesta ni 1-a 
dat nouă să-1 tăiem şi să-1 mâncăm". în sfârşit arată că 
Trupul acesta este acela care s-a suit şi sade de-a 
dreapta scaunului slavei, întru cele înalte, adică de-a 
dreapta Tatălui, după cum mai înainte prin Duhul se 
vestise, zicând: Zis-a Domnul Domnului meu, şezi de-a 
dreapta Mea... 

Şi după ce arată prin cuvinte atât de înalte slava 
acestui Prea Curat Trup, nu scapă din vedere să arate 
cu câtă evlavie şi cu câtă sfinţenie se cuvine a se 
apropia cineva de el şi zice: „Deci să ne apropiem de 
el cu fierbinte şi înfocată dragoste, ca să nu suferim 
munca" {împărţirea de grâu, Cuv. 55, p. 461). 

S-au arătat până aici, prin puţine cuvinte, 
mărturii de la dumnezeieştii părinţi şi dascăli Ioan 
Gură de Aur şi Maxim Mărturisitorul, despre 
vrednicia preoţiei şi despre marea vinovăţie şi osândă 
a preoţilor care nu se vor sili cu toată osârdia de a face 
osebire şi alegere între cei vrednici şi cei nevrednici, 
şi spre a nu da cu uşurinţă şi fără multă cercare şi 
iscodire Prea Curatele Taine celor nevrednici. Căci 
cei care risipesc cu nebăgare de seamă Prea Curatul 
Lui Trup şi varsă fără cutremur Prea Scumpul Lui 
Sânge la cei nevrednici, se aseamănă cu cei ce L-au 
răstignit pe El. Fiindcă auzim pe marele Pavel, 
zicând: Drept aceea, oricine va mânca pâinea aceasta 
şi va bea paharul Domnului cu nevrednicie, vinovat 
va fi Trupului şi Sângelui Domnului (I Cor. 1 1 , 27). 

Iar cum sub această osândă cade şi cel ce se 
împărtăşeşte cu nevrednicie şi preotul care dă Sfintele 
celui nevrednic, s-a arătat şi mai sus şi spre încheiere 
fie şi aici: „Preotul, zice Sfanţul Ioan Gură de Aur, 
care slujeşte Sfintele şi se împărtăşeşte cu nevrednicie 
şi care împrăştie Sfintele acestea la cei nevrednici, 
este ca şi aceia care L-au împuns, căci şi aceia nu 
pentru ca să bea L-au împuns, ci pentru ca să verse 
Sângele Lui" {Mărgăritarele Sfântului Ioan Gură de 
Aur, p. 252). 



SCRISOARE CĂTRE UN STAREŢ 

Hristos a înviat, 

Prea Cuvioase Părinte Stareţ şi 

Iubite întru Hristos Părinte, 



Mai întâi rog mila Prea induratului nostru 
Dumnezeu şi a Prea Curatei sale Maici ca cuvintele 
de mai jos să te găsească sănătos şi în pace cu cele ale 
duhului şi cu cele din afară. 

Părintele meu, 

Aducându-mi aminte de blândeţea chipului şi de 
buna aşezare a Cuvioşiei tale, şi fiindcă mila 
Domnului acum vremelnic ne-a despărţit, vreau 
măcar din când în când prin scrisoare să mă mângâi 
de împreună vorbire. Nu ştiu dacă mila Domnului va 
rândui să ne mai vedem în această vale a plângerii şi a 
ispitirii şi să mai fiu împreună vieţuitor cu cei din 
sfinţita lui Hristos adunare. Iar fiindcă acum cu a lui 
Dumnezeu pronie ai fost rânduit păstor al 
cuvântătoarelor sale oi, cu cuvântul cel din Cântarea 
Cântărilor te voi întreba: „Spune-mi, păstorule cel 
bun, unde paşti oile tale şi unde odihneşti la amiază 
mieii tăi? Ca urmând şi eu acestora să nu rătăcesc din 
turma prietenilor tăi". Pricină nimerită am adus aici 
cuvântul Sfintei Scripturi ca prin aceasta să deschid 
largă uşa cuvântului şi să îndrăznesc a te întreba de 
cele ce doresc şi acestea a zice: Unde, iubitule păstor, 

pe oile lui Hristos le paşti? Pe care înălţimi cu ele ai 
ajuns? Oare îndoiţii lupi pe ele nu le tulbură şi nu le 
pierd? Oare raia sau vărsatul până acum în turmă nu 
au intrat? Oare pe cele şchioape în urmă nu le-ai 
lăsat? Oare pe cea slabă de la pământ o ai ridicat? 
Oare gălbeaza cârtire în ele nu s-a arătat? Oare pe cele 
oarbe la ochi le-ai vindecat? Oare pe cele ce dorm cu 
fluierul cuvântului le-aţi deşteptat? Oare pe 
cuvântătorii miei de cuvântătorul lapte al Evangheliei 
i-aţi înţărcat? Oare din hrana cea tare a Sfintei 
Scripturi a mânca i-aţi învăţat? Şi oare pe oile cele 
mari de această hrană le-aţi săturat? Oare la locul 
păşunii (virtutea lucrătoare) cu ele v-aţi sălăşluit? Şi 
oare la apa odihnei (cunoştinţa zidirilor în duh) pe ele 
le-aţi hrănit? 

De aceste lucrări v-am întrebat, de care eu 
păcătosul nici cu vârful degetelor nu m-am apropiat. 
Dar fără îndoire, acestea despre care îmi este cuvântul 
cu prisosinţă s-au lucrat. Şi aceasta mă face a crede 
tare, că ştiu şi a păstorului minte trează, şi a oilor 
ascultare şi blândeţe. încă cred cu întemeiere că şi mai 
multe isprăvi acolo, cu mila şi cu ajutorul harului lui 
Hristos, veţi termina, şi întru sporire şi creştere a 
lucrării celei după a Lui voie acolo veţi înainta, numai 
dacă şi păstorul mai mult cu mintea asupra turmei va 
priveghea, iar oile şi mai mult cu dragoste de glasul 
lui vor asculta. Iar pentru a nu fi fără de grijă cineva, 
trebuie să arăt un lucru de mare nevoie şi nu de mic 
folos, că şi oilor, într-un fel, lucrare de păstor de la 
Hristos li se cere, şi aceasta o am înţeles din cuvântul 
dumnezeiescului Maxim Mărturisitorul, care zice aşa: 

„Păstor de oi spiritual şi acela este care se 
îndeletniceşte cu cunoaşterea şi care pe cugetările sale 
le are păstorite de către minte pe munţii vederilor 
spirituale". Aşadar, dacă vom voi a ne opri puţin să 
desluşim gândirea sfanţului, uşor vom putea înţelege 
că oricine a ajuns la înălţimea cugetărilor spirituale şi 
întru acestea cu a sa minte se îndeletniceşte, se poate 
lua cu drept cuvânt păstor de oi spiritual. Am zis „cu 
drept" şi susţin că aşa este, fiindcă după acelaşi sfanţ 
cugetările au înţelesuri de oi şi dacă cineva cu mintea 
sa neprihănită le păzeşte, cu dreptul din lucrare îşi ia 
şi numirea, şi aşa, precum mai sus am zis, orice oaie 
are şi ea misiunea de a se păstori şi a fi păstor în parte. 
Şi de aceea, iarăşi zic, nici una din ele să nu fie fără 
grijă de a-şi face sfânta datorie şi a-şi păstori în toată 
vremea cugetările inimii sale, având în vedere că 
lupul cel gânditor nu doarme. 

Şi acestea ar fi zise pentru lucrarea oilor ca 
păstor. Iar a fi cineva păstor nu numai pentru sine şi a 
i se cere a supraveghea minţile şi cugetările mai 
multor oi cuvântătoare, acestuia i se cere mai mare 
măsură de nepătimire. Şi aceasta din alte cugetări ale 
Sfinţilor Părinţi o vom înţelege. Pentru că nu puţini 
din cei mai înalţi cu înţelegerea, pe nepătimire o au 
simbolizat cu pământul cel fericit al făgăduinţei. Iar 
ceea ce este mai de mirare pentru noi este aceea că 
vedem că pe acest pământ al făgăduinţei nici însuşi 
Moise, cel ales de Dumnezeu ca şi conducător al 
norodului lui Israil, nu a ajuns să-1 vadă până ce mai 
întâi nu a fugit de Faraon şi de egipteni, până ce nu a 
călătorit prin pustie vreme îndelungată şi până ce nu a 

trimis mai întâi soli ca să vadă şi să cerceteze ţara 
mult dorită. Şi de aceea, cred că nu mic ne va fi 
folosul dacă vom începe a cugeta că nimeni nu va 
ajunge la nepătimire până ce nu mai întâi îndoit va 
fugi de gânditorul Faraon şi de robia egipteneştilor 
patimi şi apoi aşa slobod şi pustiu de patimi, nu puţină 
vreme călătorind, să poată ajunge la darul lui Hristos, 
la puterea cea văzătoare şi cercătoare a curăţiei minţii 
şi atunci şi lui, ca şi oarecând lui Moise, i se va 
descoperi de Ia Dumnezeu acel prea fericit pământ al 
făgăduinţei, care este, pentru cei ce cred în Hristos, 
nepătimirea. 

Din cele de până aici, foarte puţin se va înţelege 
care este în parte una din datoriile oilor şi care sunt 
cuvenite păstorului în drumul cel cu urcuş duhov- 
nicesc până ce va ajunge la nepătimire. Te rog însă, 
iubite părinte, să mă ierţi că ţi-am adus aminte de 
lucrul cel de sus, însă ca unui iubit prieten am socotit 
a-ţi scrie şi ca pe un păstor de suflete a te ajuta după 
slaba mea neputinţă. Ştiu că ar fi trebuit mai bine să 
tac şi să-mi plâng păcatele mele, pentru că chiar 
cuvintele mele, cu care îmi pare că îţi vin în ajutor, 
sunt pentru mine cea mai aspră mustrare, că sunt 
vorbite din cunoştinţă şi teorie, iar nu din lucrare. Te 
rog, însă, nu te mâhni pentru cele ce am îndrăznit a-ţi 
scrie, de-ţi vor părea poate lucruri grele, că nu într-o 
zi pe acestea trebuie să le termini, ci cu îngăduinţă 
încet păşind, prin darul lui Hristos, cred fără îndoială 
că la pământul cel fericit vei ajunge. Acum însă stai 
tară teamă şi fără îndoire Ia slujba Ia care Domnul te-a 
chemat, pentru că El este care poate şi pe turmă şi pe 

păstor a-i păzi şi a-i desăvârşi. Numai lucrul după 
putere fa, căci făcând ceea ce poţi, ai făcut ceea ce 
eşti dator. Iar Domnul pe cele cu lipsă le va plini şi pe 
cele neputincioase cu darul Său le va întări. Zice 
undeva Sfântul Grigorie al Nyssei: „Cine ştie întru 
adevăr dacă aspiraţiunea care constă în a se arunca 
cineva înspre mai bine din ce în ce mai mare, nu este 
chiar aceasta desăvârşirea firii omeneşti?" Din această 
mărturie a sfanţului multă mângâiere şi curaj vei avea 
înţelegând ceea ce mai sus am zis, că dacă după 
putere, în fiecare zi, te sileşti să faci ceea ce poţi, nu 
eşti departe de marginea cea fără de margini a virtuţii 
şi a desăvârşirii. 

Aşadar, iubite părinte, stai rezemat pe toiagul 
virtuţii, după putere, iar mai mult pe toiagul nădejdii 
la milostivirea lui Dumnezeu. In toată ziua suprave- 
ghează turma, din zi în zi şi din noapte în noapte, vezi 
care din oi dorm şi care sunt treze, care pasc şi care 
sunt bolnave, şi pentru fiecare în parte ia măsuri după 
puterea de a le folosi. Ştiu şi sunt încredinţat că 
niciuna din ele nu este fără de talant şi niciuna nu este 
fără de vreo lucrare. Şi dacă, după Sfântul Maxim, 
fiecare oiţă raţională este obligată să aducă Stăpânului 
său Hristos cele trei foloase: lâna, laptele şi mielul, 
adică, în loc de lână făptuirea morală, în Ioc de lapte 
contemplaţia naturală în duh, iar ca miel învăţăcelul 
pe care trebuie să-1 nască prin cuvânt. Şi această 
minunată lucrare, fără îndoială cred că mai mult ca 
oriunde în turma preacuvioşiei tale se săvârşeşte, căci 
acei care sunt acolo noi începători cu viaţa, la virtutea 
lucrătoare zăbovind, pe folosul cel dintâi îl aduc 

Stăpânului nostru. Cei mai sporiţi din turmă, care mai 
mult se îndeletnicesc cu citirea Scripturilor şi cu 
cunoaşterea lucrurilor în mod duhovnicesc, sunt pe a 
doua treaptă a urcuşului duhovnicesc şi pe al doilea 
folos îl aduc Stăpânului nostru. Iar acei care au darul 
nu numai a citi şi a înţelege pentru ei, ci şi pe alţii pot 
a-i învăţa, aceştia şi pe al treilea folos îl aduc, născând 
prin cuvânt ucenici şi aducându-i pe aceştia ca pe o 
jertfă fără meteahnă lui Hristos. Fără meteahnă am 
zis, că nu este de ajuns a-i naşte, ci după ce i-au 
născut, cu multă sârguinţă să se arate a-i păzi pe ei 
fără de prihană. Căci aşa se cerea oarecând jertfa, şi 
mai mult în legea Darului se cere. 

Aşadar, dacă oiţele cele raţionale, care aduc 
numai lâna şi laptele, sunt de mare folos în turma lui 
Hristos, apoi cu cât mai folositoare se va socoti aceea, 
care pe lângă lână şi lapte, va naşte prin cuvânt mulţi 
miei şi fără prihană pe aceştia adevăratului nostru 
Păstor îi va aduce? Acesta întru măsură va putea să 
strige şi el ca şi Marele Apostol Pavel, care zicea: De 
aţi avea zece mii de dascăli în Hristos, dar nu mulţi 
părinţi, că în Hristos Jisus eu v-am născut pe voi prin 
Evanghelie... Cred că tocmai la acest mare folos se 
gândea marele Pavel când mai mult decât la toate 
darurile îndeamnă pe oameni să râvnească şi să ceară 
darul de a prooroci (propovădui), căci prin acest dar 
se înmulţeşte turma mieilor lui Hristos şi se umple 
staulul (Biserica) Lui de oile cuvântătoare, pentru care 
El preacuratul Său sânge şi 1-a vărsat pe Cruce. 

Aşadar, iubite părinte şi bunule păstor, pe 
această lucrare a oilor şi pe altele ca ele vei înţelege 

dacă cu puţină osteneală a cercării vei cerceta pe 
fiecare oaie în parte şi mult te vei veseli şi te vei 
mângâia, înţelegând că alta este slava soarelui şi alta 
slava lunii şi alta slava stelelor şi că stea de stea se 
deosebeşte în slavă. Cela ce în adunarea lui Hristos la 
nepătimirea prea fericitei dragoste a ajuns, cu soarele 
se poate asemăna, şi precum acela peste multe 
necuraţii cu razele sale trece, dar niciuna pe el nu-1 
prihăneşte, aşa şi acesta pe toate neputinţele fraţilor 
văzându-le nu se mâhneşte, şi întru a sa strălucire a 
duhului rămâne şi prin duhovniceştile raze ale 
preafericitei dragoste pe toţi îi luminează şi pe toţi îi 
încălzeşte şi aşa făcând, nicidecum pe a sa putere de 
lumină sau de căldură nu o cheltuieşte, ci i se pare că 
încă nimic bun nu a lucrat şi pe cele din urmă uitând, 
ca oarecând vasul alegerii, spre cele ce îi stau înainte 
se întinde şi se sârguieşte. 

Cela ce cu fericita lui Hristos smerenie în 
adunare străluceşte, cu luna îl vei asemăna, care 
oarecum deşi mai mică decât soarele se socoteşte şi 
mai puţin decât el străluceşte, dar pe al lui loc în 
timpul nopţii îl plineşte. Iar dacă încă luna de la soare 
pe lumină o primeşte, aceasta spre învăţătură să ne 
rămână, căci fără nici o îndoială, cel mai mic de la cel 
mai mare trebuie a se lumina şi de la acela se şi 
blagosloveşte şi aşa că şi această împrumutare de 
lumină a lunii de la soare a noastră gândire o 
foloseşte. 

Cel ce este priceput şi strădalnic în toate cele ce 
folosesc obştea şi pe toate fără de cârtire le 
împlineşte, cu luceafărul cel de dimineaţă îl vei 

asemăna, care merge oarecum înaintea soarelui şi pe 
zorii zilei mai înainte îi vesteşte, căci întru buna 
această rânduială de va rămânea un asemenea 
nevoitor, de noaptea păcatului va trece şi către ziua 
nepătimirii se va apropia, când şi soarele dragostei, de 
care mai sus am zis, pe el îl va lumina. 

încă şi slava stelelor nu puţin te va mângâia şi 
deosebirea dintre ele de o vei înţelege mult te vei 
bucura. Aceasta o vei înţelege dacă vei începe a 
cugeta că Cel ce a zidit deosebi inimile lor, deosebite 
şi pe darurile lor le-a împărţit. Pentru că vei vedea 
între ei că unul este mai greoi la înţelegerea Sfintelor 
Scripturi, dar mai mult decât cel ce le înţelege, de 
cuvintele ei se cucerniceşte şi aşa prin smerenia şi 
cucernicia lui pe neştiinţă oarecum o plineşte. Altul 
este molatic la rugăciune, dar arată multă bărbăţie la 
ascultare şi se simte tare bucuros şi mulţumit când cu 
dragoste fraţilor slujeşte. 

Altul poate la pravila bisericii este mai 
somnoros, dar la canonul şi la pravila cea din chilie cu 
multă osârdie se arată şi nimic nu lasă din ceea ce îi 
zice cugetul că este dator. Altul vorbeşte mult dar în 
acelaşi timp şi tace, căci nu vorbeşte nimic din cele ce 
nu folosesc. Altul este din fire tăcut şi prin această 
tăcere a lui iară de nevoinţă pe cei ce au patima limbii 
numai prin arătarea Iui îi foloseşte. Altul face lucrul 
bun şi spre folosul obştii, dar îi place să fie puţin 
lăudat, însă venind Ia el darul lui Dumnezeu, începe 
pe cele bune de mai înainte nu pentru lauda 
oamenilor, ci numai pentru scopul mântuirii a le lucra 
şi aşa prin sârguinţa lui de a face lucrul cel bun pe cei 

mai leneşi spre a-1 urma prin chipul lucrării sale îi 
zădăreşte şi prin obiceiul său cel vrednic de laudă şi 
pe sine şi pe alţii îi foloseşte. 

Altuia îi place de urâciune să se curăţească în 
lucrul bisericii şi în ale chiliei şi prin această bună 
obişnuinţă pe cei leneşi şi care nu pentru nevoinţă, ci 
pentru negrijire se lasă a trăi în murdărie, prin pilda 
lui îi foloseşte. Altul este bun cântăreţ şi citeţ şi bun 
rânduitor al slujbelor bisericii şi acesta pe cei ce 
voiesc a scurta slujbele şi a face lucrul Domnului cu 
lenevire, prin a lui răbdare la slujbele bisericii prin 
însuşi lucrul îi foloseşte. Altul este tare în credinţă şi 
în tradiţiile Sfintei Biserici stă nezdruncinat, dar iute 
din fire şi pe cei ce voiesc a se abate de la cele bine 
predanisite cu asprime îi opreşte şi pe oricare lucru de 
sminteală în adunare nu îl îngăduie şi acesta ca o 
santinelă a Domnului prin aşezarea lui mult îi păzeşte, 
căci cunoscând cei fără de rânduială râvna lui întru 
cele bune, chiar de nu le convine, vrând nevrând 
încep cu atenţie să se ferească de cele neîngăduite. Şi 
aşa cel părut aspru şi rău de ei, încetul cu încetul îi 
foloseşte. 

Altul este blând şi smerit. Şi acesta, ieşind cu 
ceilalţi la ascultare sau la masă sau la pravila 
Bisericii, pe cei mai băţoşi şi mai încrezuţi care îl 
privesc, prin chipul lui cel blând şi smerit mult îi 
foloseşte şi pe conştiinţa lor spre râvna cea bună de a-1 
urma o stârneşte. Altul este priceput la cancelarie sau 
la alte lucruri de mare nevoie în administraţia sfintei 
mănăstiri, iar având lipsă oarecum la unele înţelegeri 
duhovniceşti, prin aceasta mult se smereşte şi aşa 

ajunge a se socoti pe sine şi deştept şi prost şi, în 
această rânduială de nedumerire călătorind, duhul cel 
mare din el cu sărăcia de păcate îl împodobeşte şi pe 
această rânduială a lor, în Domnul ca pe a unor prunci 
în Hristos o primeşte. Altul fiind meşter face bucate 
sau pâine sau altele din cele ce folosesc mulţimea, şi 
acesta dacă pe acestea cu dragoste le lucrează, pe 
toată obştea prin a lui osteneală o foloseşte şi pe cei 
mai puţin silitori spre osteneală îi zădăreşte. 

Altul fiind meseriaş cu aceasta se îndeletniceşte 
şi, având dragoste adevărată, de cele ce el a priceput 
şi pe alţii învaţă şi aşa pe talantul cel dat lui de la 
Domnul după putere îl înmulţeşte. Altul preot slujitor 
al dumnezeieştilor Taine fiind, cu mare frică şi 
cutremur pe acestea le săvârşeşte şi prin sfânta lui 
cucernicie pe cei nesimţitori şi împietriţi în nepăsare 
de cele sfinte, prin chipul lucrării lui spre râvna celor 
sfinte îi trezeşte. Altul de vite îngrijeşte şi lângă 
acestea de multe ori de nevoie zăboveşte şi, de Ia 
pravila Bisericii uneori lipsind mult, de aceasta se 
căieşte şi aşa cu sfânta smerenie pe lucrul cel bun îl 
acoperă şi îl păzeşte. 

Altul are darul desluşirii şi al înţelegerii multora 
din cuvintele Sfintei Scripturi sau din învăţăturile 
Sfinţilor Părinţi şi prin acest dar după a lui putere şi 
pe alţii îi învaţă şi îi lămureşte. Altul zace bolnav 
fiind, dar de pe patul lui de durere, pe lucrul cel prea 
sfanţ al rugăciunii nu-1 părăseşte şi aşa prin lucrul cel 
îngeresc pe al său suflet îl mângâie şi îl întăreşte. 
Altul la grădină sau la vie cu dragoste se osteneşte şi, 
neavând timp de multă pravilă, în vremea lucrului cu 

de-a pururea pomenită rugăciunea lui Iisus se 
îndeletniceşte şi pentru lipsa de la pravila cea 
obştească în gând se căieşte şi aşa prin osteneala lui 
fără de cârtire adunarea Domnului o foloseşte şi prin 
căinţa cea nevinovată pe al său suflet în smerenie 
adâncă îl păzeşte. 

Altuia îi place să umble cu haine vechi şi rupte, 
fie din obişnuinţă sau pentru scopul nevoinţei, şi acela 
oarecum pe cei ce sunt delicaţi şi le place a umbla mai 
luxoşi, prin purtarea smereniei lui cea arătată oarecum 
prin chipul cel din afară, pe a acelora gingăşie în 
haine cu smerenia o cerneşte şi pe ştiinţa lor spre cele 
cuvenite o răneşte. Altul se arată cumpătat şi postitor 
în mâncări şi băuturi şi numai cu cele prea de nevoie 
vieţii voieşte a se mulţumi, şi acesta pe cei robiţi în 
mâncări sau în altele pe care nu le îngăduie 
făgăduinţele noastre, prin asprimea vieţii lui îi mustră 
fără de cuvânt şi către cele ce sunt datori prin pilda 
vieţii lui a-1 urma îi cheamă. 

Acestea şi mai multe fie zise pentru deosebirea 
darurilor şi lucrurilor în parte pe care le vei cunoaşte 
şi te vei mângâia văzând cum acolo în stadionul de 
luptă al ostaşilor lui Hristos unii pe alţii se întrec în 
alergarea cea bună, şi cum unii pe alţii prin chipul 
lucrării lor spre râvna cea bună se zădărăsc şi prin 
înţelepciunea cea de Ia dar unii altora pe a lor minte 
ascuţesc. Şi cred că stând şi privind această deosebire 
şi felurime a nevoitorilor, te vei afla ca întru o grădină 
de flori duhovniceşti, a cărora nici culoarea, nici 
mirosul nu seamănă, deşi duhul vieţii din ele unul 
este, dar pe daruri după deosebire în multe feluri le 

vei împărţi şi nu puţină îţi va fi mângâierea şi bucuria, 
ajungând oarecum întru simbol la cele scrise: 
„Veseleşte-te, începătorule al turmei, văzând pe fiii 
tăi împrejurul mesei tale purtând stâlpări de fapte 
bune". Amin. 

Blagosloviţi şi mă iertaţi şi vă rugaţi pentru 
mine păcătosul care stau flămând, de departe privind 
la cei ce duhovniceşte acolo vă ospătaţi. 



SCRISOARE CĂTRE UN DUHOVNIC 6 

Prea Cuvioase Părinte Nifon, 

Cu cea întru Hristos frăţească dragoste şi cu 
ajutorul rugăciunilor Prea Sfintei şi Prea Curatei Sale 
Maici, vă scriu aceste puţine rânduri, care aş dori să 
vă găsească în momentul cel mai fericit al mântuirii şi 
al cugetării spre cele cereşti. 

Părintele meu, 

Mai întâi de toate vă cer iertare de prea multa 
întârziere a răspunsului la scrisoarea Prea Cuvioşiei 
Voastre. Sunt şi eu, păcătosul, învăluit aici cu multe şi 
nu mai pot răspunde la toate scrisorile care vin din 
multe locuri. Foarte rar mai scriu la câte cineva unde 
socotesc că este prea de nevoie. La scrisoarea Prea 
Cuvioşiei Voastre, văzând că este mare nevoie de a 
răspunde Ia întrebările canonice care mi le-aţi pus prin 



6 Scrisoare către ieromonahul Nifon (Mănăstirea Cozia), 
datată 24 octombrie 1972 

scrisoare, m-am hotărât, măcar mai târziu şi mai pe 
scurt, a răspunde precum urmează: 

La cele ce întrebaţi despre cei despărţiţi de 
femei, sau femei despărţite de bărbaţi, fără motive 
canonice, care, după ce se despart aşa fără de lege, 
îndrăznesc să se cunune cu alte femei sau cu alţi 
bărbaţi care ţin seama numai de divorţul civil (vezi 
motivele legale de divorţ în Dreptul canonic de N. 
Milaş, p. 520, 525); ba, după cum arătaţi, unii din ei 
au şi câte două-trei cununii în Biserică cu alte femei, 
fără să le fi murit soţia lor cea dreaptă, fără cuvânt de 
curvie sau eres sau alte motive, care le dau voie să se 
despartă vremelnic sau definitiv - la aceasta, iată ce 
am de răspuns: 

Noi ştim despre căsătorie că este indisolubilă: 

Ceea ce Domnul a unit, omul să nu despartă (Matei 
19, 6). Totuşi, sunt unele excepţii: 

- In caz de adulter sau preacurvie persistentă 
(Matei 19,9). 

- Apostazia unui soţ (I Cor. 15). 

- Intrarea unui soţ în monahism. 

- Decesul unui soţ. 

Cu toate acestea, în molitfelnic nu găsim nici o 
molitfa de dezlegare a cununiei. Motivele de mai sus 
despart definitiv pe cei căsătoriţi (Pravila lui Matei 
Basarab, gl. 219, 232). Sunt şi alte motive mult mai 
numeroase, care despart temporar (până la o vreme) 
pe cei căsătoriţi după legea lui Hristos. Dumneze- 
iescul Părinte Grigorie Teologul zice: „Nunta întâi 
este lege, a doua iertare, a treia călcare de lege" 
(P.M.B., gl. 205). Ştiţi că nunta a patra a împăratului 

Leon a fost afurisită de patriarhul Nicolae şi Marele 
Vasile hotărăşte că: „Nunta cea fără de lege să se 
despartă, iar după ce s-a despărţit să aibă canonul de 
15 ani, ca şi preacurvarii" (P.M.B., gl. 208). 

Pentru despărţirile vremelnice de care am 
pomenit mai sus, neavând vreme a le scrie aici pe 
toate, vă rog a le citi pe toate în Pravila lui Matei 
Basarab, gl. 178-240. 

De asemenea, pentru aceste motive canonice de 
despărţire, mai luminat se pot afla în Dreptul canonic 
de N. Milaş, cap. 201. 

Ştim că o căsătorie este legală când bărbatul îşi 
alege o singură soţie cu care se leagă înaintea 
Sfântului Altar că vor duce o viaţă împreună, făcând 
„nunta cinstită şi patul nespurcat" (Mărturisirea 
Ortodoxă). O nuntă legitimă şi legală trebuie să 
îndeplinească 11 reguli canonice (Vezi Hristoitia, 
cap. 26, p. 65). Nunta care nu se face după regulile 
arătate acolo, nu se poate numi nuntă legiuită şi orice 
nuntă care se face fără a ţine seama de hotărârile 
canonice ale pravilelor bisericeşti şi învăţăturile 
Sfintei şi Dumnezeieştii Scripturi, acea nuntă este 
spurcată şi nelegiuită (Pravila lui Nicodim Sachelarie, 
1940, p. 407). 

Marele Vasile zice: „Femeia care fără să ştie s-a 
măritat cu un bărbat pe care 1-a lăsat soţia pe un timp 
şi apoi a trebuit ca ea să-1 lase, că s-a întors soţia lui 
cea dintâi, ea a curvit din neştiinţă, deci nu se opreşte 
de a se căsători, însă ar fi mai bine să stea necăsătorită" 
(Can. 46); şi tot marele Vasile zice: „Căsătoria între 
persoanele cu o înrudire oprită de canoane, de se va 

dovedi că s-a făcut din îndrăzneala păcatelor ome- 
neşti, va primi canonisirea preacurvarilor, după ce se 
va despărţi" (Can. 68). Aşadar, după cum vedem din 
cele arătate până aici, preacurvari se socotesc toţi cei 
ce fac nunţi contra hotărârilor canonice. Şi vezi că 
adevărata soţie a bărbatului rămâne cea dintâi, dacă a 
fost după lege luată, chiar dacă ea 1-a lăsat pentru o 
vreme. Şi de se va înapoia la el, bărbatul negreşit 
trebuie să o primească, chiar dacă a divorţat de ea cu 
divorţul civil. 

Recăsătorirea soţilor divorţaţi nu numai se 
permite de lege, ci mai ales se şi recomandă soţilor să 
se împace şi să reînnoiască căsătoria. Dacă se 
reînnoieşte legătura conjugală, atunci să se observe tot 
ceea ce trebuie observat după lege la contractarea unei 
căsătorii. Iar dacă între timp bărbatul a luat alta, acea 
luată pe urmă nu este soţie dreaptă, dacă el pe cea 
dintâi o lăsase fără motive canonice întemeiate. 
Atunci cea de-a doua sau chiar de-a treia cu care el s-a 
luat, trebuie să plece de la el, chiar dacă s-ar fi dus 
după dânsul din neştiinţă, căci el fusese căsătorit cu 
alta mai înainte (Vezi Dreptul Canonic de Milaş, cap. 
202). Deci dacă aşa stau lucrurile, apoi câtă vinovăţie 
poartă şi acele femei care se duc după alţi bărbaţi, 
ştiind că ei şi-au lăsat femeile lor fără nici o pricină 
binecuvântată de Biserică! 

La fel sunt vinovaţi şi bărbaţii care au luat femei 
lăsate de alţii. Pe aceşti bărbaţi nelămuriţi în credinţă 
şi fără frică de Dumnezeu îi arată înseşi cuvintele 
Evangheliei lui Iisus Hristos, Mântuitorul nostru, că 
sunt preacurvari şi preacurve. Mare vină au în această 

privinţă preoţii care îndrăznesc să cunune pe unii ca 
aceştia, împotriva învăţăturilor dumnezeieştilor 
Scripturi şi ale sfintelor şi dumnezeieştilor canoane. 
Aceşti preoţi cad sub caterisirea sfintelor canoane. 
Sfanţul Sobor al Vl-lea, cel a toată lumea, osândeşte 
ca pe un preacurvar pe cel ce ia în căsătorie pe cea 
logodită legal cu altul (can. 98, vezi şi can. 94 al 
aceluiaşi sinod). Şi în alt loc citim: „Clericul care este 
chemat să slujească o căsătorie nelegiuită, dacă el ştie 
că este nelegiuită, nu se cuvine a săvârşi şi a se face 
părtaş la păcate străine" (I Tim. 5, 22; Prav. Bis. de N. 
Sachelarie, ed. ms., pag. 59 şi 369). Şi în alt loc se 
arată că preotul care va cununa nunta cea fără de lege, 
să se pedepsească cu lipsa de preoţia sa (P.M.B., gl. 
210). Şi dacă preoţii nu au voie să ia parte la masa 
celor căsătoriţi a doua oară (Neocezareea, can. 7 şi 
Pravila Mare de la Govora, cap. 51), apoi câtă 
fărădelege fac acei preoţi care cunună în biserică pe 
cei preacurvari? Şi dacă femeia căreia i s-a dus 
bărbatul în altă ţară sau a dispărut, se va mărita mai 
înainte de a se încredinţa de moartea lui, se 
canoniseşte ca o curvă (Sf. Vasile cel Mare, can. 31), 
apoi acela care şi-a lăsat soţia fără pricini bune şi 
întemeiate, cum nu va fi preacurvar? Şi dacă sunt 
precurvari, apoi cum va avea putere de lege cununia 
cea făcută lor în biserică de un preot fără frică de 
Dumnezeu şi cum vom putea noi să împărtăşim pe 
unii ca aceştia cu Sfintele şi Preacuratele Taine ale lui 
Hristos, Dumnezeul nostru, mai înainte de a se despărţi 
de nelegiuita nuntă şi de a face canonul cuvenit? 

Auzi ce zice dumnezeiescul Părinte Ioan Gură 
de Aur în privinţa aceasta: „Şi voi, preoţilor, care daţi 
Preacuratele Taine ale lui Hristos poporului, să ştiţi că 
nu mică muncă zace asupra voastră, dacă, ştiind pe 
cineva nevrednic, îl veţi împărtăşi". Apoi zice: „Nu 
da sabie în Ioc de hrană. Şi dacă te temi tu că acel 
ce vine Ia împărtăşire este ipat sau sachelar sau 
voievod sau însuşi cel cu coroana pe cap 
(împăratul), dacă te temi tu, adu-i la mine, căci eu 
tot trupul meu îl voi da să ardă mai înainte de a da 
Trupul Stăpânului la cei necuraţi; şi tot sângele 
meu îl voi vărsa, mai înainte de a da Sângele 
Stăpânului Ia cei nevrednici" (împărţirea de grâu, 
cuv. 54). 

Vedeţi, părinţilor duhovnici, câtă hotărâre avea 
acest părinte şi dascăl a toată lumea, de a se jertfi pe 
sine pentru scumpătatea Preacuratelor şi Preasfintelor 
Taine ale lui Hristos şi câtă amorţire ne-a ajuns pe noi 
în această privinţă? Vai mie, păcătosul, că şi eu sunt 
cel dintâi vinovat în această privinţă! Dar să ne rugăm 
Prea Bunului Dumnezeu să ne ajute cu mila Sa, să ne 
îndreptăm spre a nu ne munci veşnic. 

Părintele meu, 

în aceeaşi scrisoare, la punctul 2, aţi amintit de 
căsătoria călugărilor şi a călugăriţelor şi că unii din 
preoţii de mir au îndrăznit să cunune pe aceşti 
călugări şi călugăriţe. Dacă a cununa pe mirenii 
creştini împotriva legilor canonice este o mare 
fărădelege, apoi a cununa cineva pe călugări sau 
călugăriţe este culmea fărădelegilor! Cum poate 
cineva să cunune pe călugăriţe sau pe călugări, care 

au făcut juruinţe înfricoşate înaintea lui Dumnezeu, a 
îngerilor şi a oamenilor, că îşi vor păzi fecioria şi îşi 
vor aduce trupurile şi sufletele jertfa Domnului? 
Acest jurământ al călugărilor nu se mai poate retrage 
sub nici o formă. Iar călcarea lui aduce osândă fără 
iertare, ca a lui Iuda (Num. 30, 1-16; Deut. 21, 23; 1 
Regi 14, 45; Prov. 20, 25; Eccl. 5, 45; Fapte 5, 4; 14, 
15). Justificările omeneşti nu pot uşura situaţia unora 
ca aceştia, ori în ce chip ar fi. Numai un preot care 
cinsteşte pe Domnul numai cu buzele (Ier. 8, 11; 23, 1; 
Matei 7, 21, 23) va îndrăzni să cunune pe unii ca 
aceştia (Amos 2, 11-12), ca un păstor străin de turma 
lui Hristos (Ioan 10, 1-12). Şi numai nişte naşi 
înstrăinaţi de harul Domnului se mai pot apropia de 
unii ca aceştia. Dar să se ştie că deasupra lor zboară 
secera lui Zaharia proorocul (Zaharia 5, 3-4). 

Unii ca aceştia să citească canonul 6 al Marelui 
Vasile care zice: „Curviile canonicilor să nu se 
socotească întru nuntă; ci în tot chipul să se despartă 
împreunarea lor. Că aceasta şi Bisericii este de folos 
spre întărire şi ereticilor nu se va da apucare asupra 
noastră, ca cum din voia de a păcătui tragem spre noi" 
(Pidalionul, Neamţ, f. 408). Şi în tâlcuirea acestui 
canon zice: „Să nu se ierte de arhiereu a se cununa 
călugării sau călugăriţele şi împreună a vieţui. Dacă 
preotul care va îndrăzni să cunune pe cel ce se însoară 
sau se mărită cu eretici sau eretice se canoniseşte cu 
oprirea de la Sfânta împărtăşanie pe timp de 3 ani de 
zile" (Pravila Govora, p. 100), apoi preoţii care 
îndrăznesc să cunune pe călugări sau călugăriţe şi care 
prin aceasta sunt sub anatema, după canonul 7 al 



136 



NE VORBEŞTE 



Sinodului IV ecumenic, cum vor mai rămâne în 
preoţie, facându-se părtaşi la anatema cea pusă asupra 
călugărilor care se însoară sau se mărită? 

Văd că Prea Cuvioşia Voastră aţi găsit de 
cuviinţă să faceţi oarecare iconomie pentru cei ce s-au 
cununat de preoţii de mir contra învăţăturilor 
dumnezeieştii Scripturi şi a sfintelor canoane, spre a 
nu despărţi pe unii ca aceştia, având în vedere că au 
copii, şi le-aţi rânduit să trăiască restul vieţii lor în 
curăţie şi fapte bune şi apoi să le daţi voie să se 
împărtăşească. 

Ar fi aceasta o iconomie oarecum potrivită, dacă 
ar ţinea-o cu scumpătate şi dacă ar renunţa măcar 
câţiva ani a nu primi Preacuratele Taine pentru timpul 
cât au trăit în fărădelege. Dar mai bine ar fi pentru noi 
să trimitem pe unii ca aceştia la cei care i-au încurcat 
pe ei şi i-au cununat, ca să nu ne amestecăm şi noi în 
iadul celor care îşi bat joc de hotarele sfintelor 
canoane şi încurcă atâtea suflete nevinovate în mreaja 
fărădelegilor. 

Aşa se întâmplă şi aici la noi, foarte multe 
cazuri cu nedumeriri şi încurcături de felul acesta. Vin 
mulţi cu acest fel de nelegiuiri, ca să ne încurce pe 
noi, bieţii călugări cei puţini şi necăjiţi, care nu mai 
ştim ce să facem şi cum să facem cu atâtea suflete 
încurcate şi mustrate de conştiinţă. Vin aici să-i 
dezlegăm noi, dar când s-au căsătorit nu ne-au 
întrebat pe noi. Acum fie din cauza mustrării 
conştiinţei, fie că au dat de multe necazuri din cauza 
nelegiuirilor în care trăiesc, nouă ne vine rândul să 
mai salvăm ce se mai poate salva. Dar nu trebuie să 

uităm învăţătura marelui Apostol Pavel care zice: Să 
îndreptăm pe cei greşiţi cu duhul blândeţii şi să ne 
păzim pe noi să nu cădem şi noi în ispită. Aşadar, 
dacă vin sinceri şi cu hotărâre bună de îndreptare, noi 
să le arătăm adevărul şi, de voiesc ei a se căi şi a face 
canonul, să nu descurajăm pe nimenea; dacă nu 
voiesc însă a se despărţi de nunta nelegiuită, nici a trăi 
în curăţie şi a face canonul cuvenit, cu oprirea de la 
Sfânta împărtăşanie, cu post, cu milostenie şi 
rugăciune, apoi să luăm aminte de noi ca să nu ne 
osândim dimpreună cu ei. 

Vă rog să citiţi în Pidalionul de Neamţ, 
canoanele 84 şi 85 ale Marelui Vasile cu tâlcuirile şi 
subînsemnările lor. Şi de acolo veţi trage învăţătură 
prea clară cum trebuie să procedăm cu cei care se află 
în fărădelegi şi nu voiesc a-şi face canonul. Unii 
preoţi de mir care trăiesc în nepăsare şi fără frică de 
Dumnezeu, au ajuns până acolo că dezleagă la Sfânta 
împărtăşanie pe cei ce se păzesc să nu facă copii, ba şi 
pe cei cu avorturi şi crime, ucigând prunci. Ba în 
unele părţi ale ţării, după cum ne-am înştiinţat de la 
martori vrednici de crezare, au ajuns la culmea 
nebuniei, că au dat voie să se împărtăşească cu 
Preacuratele Taine şi celor ce trăiesc necununaţi, 
precum şi celor ce s-au luat veri drepţi în căsătorie şi 
altora care s-au luat rude de aproape. Vai de noi şi de 
noi, unde am ajuns, câtă orbire duhovnicească am 
ajuns să vedem! Şi dacă noi, păstorii, suntem orbi, ce 
să mai zicem de turmă? Să ne rugăm Preamilostivului 
şi Preaînduratului nostru Mântuitor să ne trezească 
mai înainte de ceasul morţii pe toţi. 

Ce să mai zic de sfintele posturi de miercuri şi 
vineri, care sunt de-o scumpătate cu Postul Mare şi 
care astăzi nu numai de creştini nu se mai păzesc, ci 
chiar şi de mulţi dintre sfinţiţii păstori ai Bisericii lui 
Hristos? Este atâta neorânduială canonică în Biserică 
acum, cum poate niciodată nu a fost, şi nu ne mai 
pricepem cum să chivernisim scumpătatea şi icono- 
mia dumnezeieştilor canoane, de la caz la caz, spre a 
îndrepta şi a duce sufletele creştinilor pe calea cea 
sfântă a mântuirii. 

întrebaţi apoi despre acei ce nu ţin curăţia în 
sfintele posturi şi nu postesc. Da, şi aici la noi ne 
lovim prea adesea de aceste cazuri. Unii ar voi să 
postească, dar ocupaţia lor în societate nu le permite. 
Iau masa pe la cantine şi trebuie să meargă la serviciul 
lor. Pe aceştia trebuie să-i înţelegem şi, pe cât ne va 
lumina Domnul, să le uşurăm sarcina. In loc de post 
să le dăm să facă rugăciune, milostenie şi alte fapte 
bune pe care ar putea să le facă, ca să împăcăm oricum 
conştiinţa lor şi să nu-i descurajăm. Dumnezeieştii 
Părinţi, tâlcuind cuvântul Mântuitorului care zice: De 
vă vor goni pe voi dintr-o cetate, mergeţi in alta, zic 
că dacă ne-ar goni pe noi din cetatea postirii să fugim 
în aceea a mulţumirii sau a milosteniei sau a 
smereniei (Vezi Filocaliă). 

Bineînţeles, numai în cazuri bine chibzuite să 
facem acest lucru. Nu uşor să facem pogorământ şi să 
dezlegăm, că auzi ce zice: „Dacă vreunul din cei ce se 
nevoiesc, fără trupească nevoie (boală) s-ar mândri şi 
ar dezlega posturile cele rânduite publicului care se 
păzesc de Biserică, anatema să fie" (Gangra 19). 

Numai făcând comparaţie între acest canon şi cel al 
69-lea al Sfinţilor Apostoli şi al 102-lea al Sinodului 
VI ecumenic, vom afla unde trebuie a face 
pogorământ şi unde nu. 

Curăţia în posturi, nu avem mărturii canonice 
care ne-ar da voie să o dezlegăm. Dacă lumea se 
strică din zi în zi din punct de vedere moral şi 
canonic, apoi nu suntem noi obligaţi şi nici nu trebuie 
să aprobăm slăbiciunile şi poftele lor. Să-i sfătuim cu 
toată puterea să asculte de învăţăturile dumnezeieş- 
tilor Scripturi şi ale sfintelor canoane. 

Unii dintre preoţi au născocit în zilele noastre un 
obicei nou şi cu totul împotriva Bisericii; au dat, zic 
ei, „blagoslovenie" ca să petreacă călugări cu 
călugăriţe la un loc 7 , păzindu-şi curăţia ca fraţii cu 
surorile. Aceasta este o mare înşelăciune a satanei, 
spre sminteala şi poticnirea lor, spre prăpastia 
desfrâului. Iată ce zic dumnezeieştii Părinţi în privinţa 
aceasta: „De asemenea hotărâm ca fecioarele să nu 
vieţuiască împreună cu bărbaţii, spre a se ajuta ca 
nişte fraţi" (Sinodul VII ecum. 20; Ancira 19; Marele 
Vasile 88). 

A cincea întrebare despre curăţia în posturi şi la 
zile oprite. Ar fi foarte bine de neamul creştinesc dacă 
s-ar griji cu mare frică de Dumnezeu de acest lucru 
cinstit. Dar întâlnim aici foarte multe cazuri când un 
soţ ar vrea să ţină postul şi curăţia, iar celălalt nu vrea, 
şi mai ales bărbaţii sunt aceştia. Trebuie să fim cu 



In anii când foarte mulţi călugări au fost daţi afară 
din mănăstiri, în urma decretului 410/1959. 

mare atenţie şi aici, deoarece curăţia aparţine învoirii 
amândurora. Deoarece după învăţătura marelui 
apostol Pavel: Femeia trupul său nu-şi stăpâneşte, ci 
bărbatul, şi invers. Şi în acelaşi loc: Nu vă lipsiţi unul 
de altul fără învoirea amândurora (I Cor. 7, 5). Dacă 
unul din soţi nu vrea sau pune motive că nu poate a se 
înfrâna tot postul de la împreunarea cu soţia sa, 
precum găsim foarte multe cazuri, apoi să-i sfătuim 
măcar o măsură de vreme, două-trei săptămâni, să se 
păzească în curăţie, pentru a se putea împărtăşi, dacă 
au alte fapte bune, prin care dovedesc buna lor 
credinţă. Ce să facem? Şi de voie şi de nevoie trebuie 
aici să alegem păcatul cel mai mic, ca să nu dăm loc 
la unul mai mare. 

Am avut cazuri, când din cauză că soţia nu a 
vrut să primească pe bărbat la împreunare, acesta s-a 
dus la alte femei şi a căzut în prăpastia preacurviei, iar 
alţii s-au dus la dobitoace în grajd spre o şi mai mare 
urgie. Vedem că dumnezeieştile canoane în această 
privinţă dau anatema pe femeia care nu voieşte a se 
împreuna cu soţul ei, când acesta este întru mare poftă 
(Can. 5, 51 Apostolic; 9, 14 Gangra). Una din 
hotărârile Pravilelor Bisericii zice aşa: „Nu s-a oprit 
bărbatul şi femeia de la împreunare trupească decât 
numai când voiesc a se împărtăşi cu Sfintele Taine" 
(îndreptarea Legii, 170). Şi Marele Pavel zice: „Este 
lucru cuviincios a se îndepărta unul de altul pentru un 
timp, cu învoirea amândurora, pentru a stărui în rugă- 
ciune şi apoi a se apropia" (I Cor. 7, 4-5; Sf. Dionisie 3). 
După cum vedem, toate îndrumările în această 
privinţă arată că în vremea postului şi a rugăciunii în 

vederea Sfintei împărtăşanii se porunceşte curăţia. 
Dar hotărât nu se arată în ce fel să facem pogorământ 
în această privinţă. Rămâne şi la puterea duhovnicului 
acest lucru după canonul 102 al Sinodului VI 
ecumenic de a face pogorământ cu bună înţelegere la 
toate şi a ţine cumpăna între scumpătate şi iconomie. 

Părintele meu, 

Pe lângă cele de până aici atâta zic - cu adevărat 
este prea mare nevoie să ne sfătuim adesea în aceste 
vremuri cum să facem spre a putea ajuta la mântuirea 
sufletelor creştineşti. Mântuirea stă întru mult sfat, 
zice dumnezeiasca Scriptură. Şi iarăşi zice: Sfatul bun 
te va păzi şi cugetul drept te va apăra. Şi iarăşi Frate 
pe frate sfatuindu-se sunt ca o cetate bine întemeiată 
şi ca o Împărăţie nebiruită:, şi cei ce nu au sfătuitori 
cad ca frunzele. Vezi ce fac doctorii prin spitale când 
au cazuri grave cu un bolnav sau au de făcut operaţii 
grele? Se adună în comisii mai mulţi şi se sfătuiesc cu 
mare grijă cum să facă spre a salva viaţa trupească a 
oamenilor bolnavi. Au cât mai mult ar trebui să ne 
adunăm şi să ne sfătuim noi, care avem mare 
răspundere nu de cei bolnavi trupeşte, ci de sufletele 
cele rănite de moarte şi bolnave? Şi dacă pentru 
sănătatea trupului este nevoie de atâta grijă şi sfătuire, 
oare câtă grijă şi sfătuire riu ne trebuie nouă pentru a 
ne griji de bolile şi rănile noastre sufleteşti şi de ale 
altor suflete, care vin şi ne cer ajutor în această 
privinţă? 

Vai mie, păcătosului, că nici de rănile mele cele 
sufleteşti nu mă grijesc, nici de ale altora. Apostolul 
Pavel ne învaţă că nimenea al său să nu caute, ci 

fiecare din noi să lucreze spre binele aproapelui său 
întru zidire. Iar eu slujesc iubirii de sine şi lenevirii 
mele, neavând grija cea sfântă, nici spre binele meu 
sufletesc, nici pentru alţii. 

Părintele meu, 

Venind spre încheierea acestei scrisori, încă 
odată vă rog să mă iertaţi pentru multa întârziere. Aşa 
le fac eu cu lene, cu nebăgare de seamă şi petrec în 
toată vremea în nesimţire şi nepăsare faţă de tot ce 
este bun şi plăcut lui Dumnezeu. 

Vă rog să mă iertaţi şi iarăşi vă rog să spuneţi 
Prea Cuviosului Părinte stareţ Gamaliil smerite 
închinăciuni, cu toată bucuria şi dragostea cea în 
Hristos, precum şi la toţi prea cuvioşii părinţi din 
sfinţitul sobor al acestei sfinte mănăstiri. Pe toţi vă 
rog să nu mă uitaţi în sfintele rugăciuni. De multe ori 
îmi aduc aminte de acele locuri frumoase şi pust- 
niceşti, pe care le-am vizitat împreună cu Prea 
Cuvioşia sa Părintele stareţ, care cu multă bunăvoinţă 
şi dragoste ne-a condus personal pe cărările cele 
frumoase ale acestor sfinte locuri. Cine ştie dacă în 
această nemernică şi scurtă viaţă vom mai avea 
fericirea să mai ajungem acolo. 

Spre încheiere zic: Mila Domnului Dumnezeu şi 
Mântuitorului nostru Iisus Hristos şi darul 
Acoperământului rugăciunilor Preasfintei, Preabine- 
cuvântatei şi Preacuratei Sale Maici să fie şi să rămână 
cu noi în veacul cel de acum şi în cel viitor. Amin. 

Al Preacuvioşiei Voastre mai mic şi nevrednic 
frate în Hristos Iisus, care vă cere iertare şi 
binecuvântare. 

